Raees Yameen votelaan vadainugannavaa\nކުރީގެ ރައީސް ޔާމީން: ހިޔާނާތާއި ކޮރަޕްޝަނުގެ ގިނަ މައްސަލަތަކެއްގެ ތުހުމަތު ކުރެވޭ.\n6 އޭޕްރީލް 2019 1 ކޮމެންޓް\nރައީސް ޔާމީން ވޯޓްލާން ވަޑައިނުގަންނަވާ\nމަޖިލީސް އިންތިހާބުގެ ވޯޓްލުން 6:00 ގައި ބަންދުވި އިރު، ރައީސް އަބްދުﷲ ޔާމީން ވޯޓްލާން ވަޑައިނުގަންނަވާ ކަން "ސީއެންއެމް" އަށް އެނގިއްޖެ އެވެ.\nރައީސް ޔާމީން ވޯޓްލެއްވޭނީ މައްޗަންގޮޅި އުތުރު ދާއިރާއަށެވެ. އެ ދާއިރާ އަށް އެމަނިކުފާނުގެ ޕީޕީއެމް ކެންޑިޑޭޓަކު ވެސް ވާދަކުރައްވާއިރު، ރައީސް ޔާމީން ވޯޓް ނުލެއްވީ ކީއްވެގެން ކަމެއް ސާފެއް ނުވެ އެވެ. ރައީސް ޔާމީނުގެ ތާއީދާ އެކު ޕީޕީއެމްގެ ފަރާތުން އެ ދާއިރާ އަށް ވާދަކުރަނީ ކުރިން ރާއްޖޭން ޖަރުމަނުވިލާތަށް ކަނޑައަޅާފައި ހުންނެވި ސަަފީރު ޖަމީލާ އަލީ އެވެ.\nބައެއް މީހުން ބުނާގޮތުގައި ރައީސް ޔާމީން މިއަދުގެ އިންތިހާބުގައި ވޯޓް ނުލައްވާން ނިންމަވައި، އެކަން ކުރިން އޮތީ ޕީޕީއެމްގެ އިސް ބޭފުޅުންނަށް އަންގާފަ އެވެ. ނަމަވެސް އެކަމާ ގުޅޭގޮތުން ރަސްމީކޮށް އެއްވެސް މައުލޫމާތެއް މިހާތަނަށް ލިބިފައެއް ނުވެ އެވެ.\nމަނީލޯންޑަރިންގެ ދައުވާ އުފުލައި، ޝަރީއަތް ނިމެންދެން ބަންދުގައި ބެހެއްޓުމަށް ކްރިމިނަލް ކޯޓުން އަމުރު ކުރުމާ އެކު މާފުށީ ޖަލުގައި ހުންނެވުމަށް ފަހު ފަހުން ގޭބަންދަށް ބަދަލުކޮށްފައި ހުއްޓާ ހައިކޯޓުން އެމަނިކުފާނު ވަނީ މިނިވަން ކޮށްފަ އެވެ.\nއެކަމަކު މިނިވަންކުރި ފަހުން މިހާތަނަށް ރައީސް ޔާމީން އާންމުންގެ ތެރެއަށް ނިކުންނަވާފައެއް ނުވެ އެވެ. ނަމަވެސް ޕީޕީއެމް އާއި އެމަނިކުފާނުގެ ޕީއެންސީގެ ބައެއް ކެންޑިޑޭޓުންގެ ކެމްޕޭނުގައި، ފޯނު މެދުވެރިކޮށް އެމަނިކުފާނު ވަނީ ތަފާތު މެސެޖުތައް ދެއްވާފަ އެވެ.\nމަޖިލިސް 2019 ރައީސް ޔާމީން\nއެފަކީރަށް ލިބޭނެ ވޯޓެއްނެތުމުން ވޯޓްލާން ވަޑައިނުގަތީއެވެ. ޕާޓީގެ މެންބަރަކު ނުހޮވުނަސް އެފަކީރަށް ވަރިހަމައެވެ. އެފަކީރަކީ ކާމިޔާބީގައި ގަޓުހުންނަވާ ނާކާބިޔާގައި ފުއްޑަނުގައި އޮންނަވާ ރައީސެވެ.


Raajjeyge dhaakhilee kan kamah Shaheem faadu vidhaalhuvaa massala Majileehun balanee | Mihaaru\nރާއްޖޭގެ ދާޚިލީ ކަންކަމަށް ޝަހީމް ފާޑުވިދާޅުވާ މައްސަލަ މަޖިލިހުން ބަލަނީ\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު، ރާއްޖޭގެ ރަށަކަށް ވަޑައިގެން ކުޑަ ކުއްޖަކު އުރާލައްވަނީ. އޭނާގެ މައްސަލައެއް މަޖިލިހުން ވަނީ ބަލަން ފަށާފައި.. --- ފޮޓޯ: މިހާރު\n21 އޮކްޓޯބަރ 2019 - 10:10\nޝަހީމްގެ މައްސަލަ ބަލައި ދިނުމަށް އެދިވަޑައިގެން ރައްޔިތުންގެ މަޖިލިހުގެ ރައީސް މުހައްމަދު ނަޝީދަށް ސިޓީ ފޮނުއްވީ އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމެވެ. އޭނާ އެދިވަޑައިގެންފައި ވަނީ ރާއްޖޭގެ ދާހިލީ ކަންކަމަށް ޝަހީމް ފާޑު ވިދާޅުވަނީ ކޮން ހައިސިއްޔަތަކުންތޯ ބެލުމަށެވެ.\nއެ މައްސަލަ ބަލަން ގައުމީ ސަލާމަތާއި ހާރިޖީ ގުޅުންތަކާ ބެހޭ ކޮމިޓީ އަށް ވަނީ ފޮނުވައިފަ އެވެ.\nކޮމިޓީ އަށް އެ މައްސަލަ ފޮނުވިކަން އިއުލާން ކުރައްވައި ނަޝީދު ވިދާޅުވީ ޝަހީމްގެ މައްސަލަ ބަލަމުން އަންނަކަން ކޮމިޓީގެ މުގައްރިރު، މަރަދޫ ދާއިރާގެ މެމްބަރު އިބްރާހިމް ޝަރީފް އަންގަވާފައިވާ ކަމަށެވެ.\n"މި ސިޓީ މަޖިލީހަށް ލިބުނީ 19 އޮގަސްޓްގައި. އަޅުގަނޑު ވަރަށް ބޮޑަށް މައާފަށް އެދެން، ގަބޫލު ކުރަން ވަރަށް ގިނަ ދުވަސް ވެފައިވާ ކަމަށް. އެކަމަކު ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީއަށް އެ ސިޓީ ފޮނުވާފައި ވަނީ،" ސިޓީ އިއްވަވައި ދެއްވުމަށްފަހު ނަޝީދު ވިދާޅުވި އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އަލީ އާޒިމް އޯއައިސީ ޑރ. މުހައްމަދު ޝަހީމް އަލީ ސައީދު\n91 ކޮމެންޓް, 158 ރިއެކްޝަންސް\nމިވާގޮތުން އެމްޑީޕީގެ އަގު ވެއްޓޭނީ.\nއަލީއާޒިމް ލާރިފަހަތުން ނުގޮސް. ޝަހީމްކަހަލަ އިހުލާސް ތެރިން ނަމޫނާއަކަ ދެކެން ޖެހޭ. އެމްޑީޕީގަ އުޅެނީ ރާއްޖެ ބަދުނާމު ކުރާ މީހުން.\nޝަހީމަކީ ފުރަތަމަ ދިވެއްސެކެވެ. ދިވެހިރައްޔަތުކަން އޮތްހާ ހިނދަކު އެހެން ދިވެހިންނަށް ކަންކަމުގައި ގޮތްކިޔަން ލިބިގެންވާހައްގު ޝަހީމަށްވެސް ލިބިގެންވެއެވެ\nބަލަތިކަން ހުއްޓަންވެއްޖެޔެނު...އެމްޑީޕީ ފުނޑާލަން އެއުޅެނީ..އަމިއްލަޔަށް ފަަޔަށް އެރޭއިރު ވިސްނންޖެހޭ.\nބަލަ އާޒިމޫ ނަޝީދޫ ގޮޑި ދުއްވި މީހުންވެސް ދާހިލީ ކަންތަކާ ބެހުނު. ޑރ ޝަހީދުވެސް ބެހެނީ. އޭރުގެ ބެހުންތައް ލާދީނީ. އެކަމަކު މިހާރުގެ ބެހުން ވަތަނީ ވެފައި ކިހާ އިސްލާންވަންތަތޯ؟ ކޮބާ އެއްކަލަ މިނިވަންކަމާއެކު ބަސްބުނުމުގެ ހައްގު؟ ހުރިހާ ބާރުތަކެއް މުށުތެރެއަށް ލެވުނީމަ ތިޔާ ހީވަނީ ހަމަ 100 އަހަރުކަމަށްތޯ؟ والله والله ބޮޑާވެގަންނަ އަނިޔާވެރި ތިޔަބާރުތައް މިގައުމުގެ މުސްލިމް ރައްޔިތުން ނެތިކޮށްލާނީ ހިނދުކޮޅެއްގެތެރޭގައި.! انشاءالله!!\nޤާނޫނު އަސާސީގެ މާއްދާ 27ގެ ނަމުގައި ކުރިހާ މުޒާހަރާތަކާއި ދެއްކިހާވާހަކަ ހަދާން ނެތުނީތޯ؟ ބަލަ ކޮންމެ ރައްޔިތަކަށްވެސް އިސްލާމްދީނުގެ އަސާސްތަކާއި ޚިލާފު ނުވާނޭހެން ޚިޔާލު ފާޅުކުރުމުގެ މިނިވަންކަން ލިބިގެން ވެއެވެ! ހަދުމަ ނެތުނީތޯ؟\n" ދާ ޚި ލީ " އަރަބި ކަރައިގެ ބަހުރުވައެކެވެ. އައްދަކްތޫރު އަލްޚާފިޒް އަލްއުސްދާޒް މުހައްމަދު ޝަހީމް އަލީ ސައީދު އަށް ތިޔަ " ދާޚިލީ " މައުނަ ފިސާރި ރަގަޅަށް ފިސާރި ފެންވަރުގައި އިގިލަށްވާނެއެވެ. " ކަން ކަން " ދިވެހި ބަސް ދެއްތޯއެވެ. ވަމަން ވަ އަލާ ކޮމެންޓް ނިމުނީ\nދިވެހި ކޮންމެ ރައްޔިތަކަށް ދާޚިލީ ކަންކަމުގަ ފާޑުކިޔުމުގެ ހައްޤު އޮންނާނެއެވެ.\nއޯއައިސީން ބެހޭނަމަ ބެހިވިދާނެ އާޒިމު ކިތަންމެ ރުޅިޔެއް އަޔަސް. ދެން ޝަހީމަކީ ދިވެއްސަކަށްވާތީ ދިވެހިރާއްޖޭގެ ކަންކަމާ ވާހަކަވެސް ދެއްކިދާނެ.\nއެކިއެކި ފަރަންޖީ ޖަމާއަތްތަކުން ރާއްޖޭގެ ދާޚިލީ ކަންކަމާބެ ހުން އޯކޭ ދޯ. ރޫ ހާނީ ލީޑަރަށް ޕްރެޝަރު އަންނަނީތަ


Karan Johar ge filmehgai Shahid Kapoor vathanee role eh\nކަރަންގެ ފިލްމެއްގައި ޝާހިދުގެ ވަތަނީ ރޯލެއް\nޝާހިދު ކަޕޫރާއި ކަރަން ޖޯހަރު\n"ކަބީރް ސިންގް" އަށް ލިބުނު ބޮޑު ކާމިޔާބާއެކު ޝާހިދު ކަޕޫރުގެ ޑިމާންޑް ވަނީ ވަރަށް ބޮޑުވެފަ އެވެ. މިހާރު އޭނާ މަސައްކަތް ކުރަމުން ދަނީ ސައުތު އިންޑިއާގެ ފިލްމެއްގެ ރިމޭކްއެއް ކަމަށްވާ "ޖާޒީ"ގަ އެވެ. ގޯތަމް ޓިންނަނޫރީގެ މި ފިލްމުގައި ޝާހިދު ކުޅެނީ ކްރިކެޓް ކުޅުންތެރިޔެއްގެ ރޯލެވެ. މިއީ ކްރިކެޓް ކުޅޭތާ ގިނަ ދުވަސްތަކަކަށް ފަހު ކުޅުން ހުއްޓާލާފައި 10 ވަރަކަށް އަހަރު ހުރުމަށްފަހު އަލުން އެނބުރި އިންޑިއާގެ ކްރިކެޓް ޓީމުގައި ބައިވެރިވާން މަސައްކަތްކުރާ މެދު އުމުރުގެ މީހެއްގެ ވާހަކަ ކިޔައިދޭ ފިލްމެކެވެ.\nފަހުގެ ޚަބަރުތައް ބުނާ ގޮތުގައި "ޖާޒީ" ފިޔަވައި އިތުރު ފިލްމެއް ކުޅެން މިހާރު ޝާހިދު ވަނީ ސޮއިކޮށްފަ އެވެ. މިއީ ކަރަން ޖޯހަރް އުފައްދާ ފިލްމެއް ކަމަށާއި ފިލްމުގައި ޝާހިދު ކުޅެނީ ވަރަށް ވަތަނީ މީހެއްގެ ރޯލު ކަމަށް ވެސް މީޑިއާ ރިޕޯޓްތައް ބުނެ އެވެ.\nފިލްމު ޑައިރެކްޓް ކުރުމާ ހަވާލުވަނީ މުޅިން އާ މީހެއް ކަމަށާއި މި ފިލްމުގައި ވަރަށް ވަރުގަދަ ތަޅާފޮޅާ މަންޒަރުތަކާއި ލޭ ކައްކުވާލާ ފަދަ އެކްޝަންތައް ހިމެނޭނެ ކަމަށް ވެސް ވެއެވެ.\nމިކަމާ ގުޅޭ މައުލޫމާތު ދިން މީހަކު އިންޑިއާގެ ނޫހަކަށް ބުނެފައިވާ ގޮތުގައި ވަރުގަދަ ތަޅާފޮޅުން ހިމެނޭ ފިލްމެއް ކުޅެލަން ޝާހިދު އަބަދު ވެސް ބޭނުންވެ އެވެ. މި ރޯލަށްޓަކައި ޝާހިދުގެ ހަށިގަނޑު މިހާރަށް ވުރެ ވަރުގަދަ ކުރަން ޖެހެ އެވެ. އެހެންވެ ފިލްމުގެ ޝޫޓިން ފެށުމުގެ ކުރިން ވަރަށް ވަރުގަދައަށް ޝާހިދުއަށް އޭނާގެ ހަށިގަނޑަށް ބޮޑު ބަދަލެއް ގެންނަން މަސައްކަތް ކުރަން ޖެހޭނެ އެވެ.\n"ޖާޒީ"ގެ ޝޫޓިން ނިމުމާއެކު ކަރަންގެ ފިލްމަށް ބޭނުންވާ ޓްރޭނިންތައް ހެދުމުގެ މަސައްކަތް ޝާހިދު ފަށަން ވަނީ ހަމަޖެހިފަ އެވެ. އަދި މިއަހަރުގެ މެދުތެރޭގައި ފިލްމުގެ ޝޫޓިން ފެށުމުގެ ކުރިން އެ ރޯލަށް ރަނގަޅަށް ފިޓްވުމަށް ޝާހިދު މަސައްކަތް ކުރާނެ އެވެ.\nޝާހިދު އެންމެ ފަހުން އެކްޝަން ފިލްމަކުން ފެނިފައިވަނީ 2013 ގައި ނުކުތް "އާރް.ރާޖްކުމާރު" އިންނެވެ.\nކަރަން ޖޯހަރްގެ ފިލްމަށް ޝާހިދު ސޮއި ކޮށްފި ކަމަށް މީޑިއާތަކުން ރިޕޯޓްކުރި ނަމަވެސް ޝާހިދުގެ ފަރާތުން މިކަމާ ބެހޭ ގޮތުން އެއްވެސް ވާހަކައެއް މިހާތަނަށް ދައްކާފައެއް ނުވެ އެވެ.\nމި ފިލްމުގެ ބަތަލާ އަކަށް އާލިއާ ބަޓް ހަމަޖެހިފައިވާ ކަމަށް ވެސް އިންޑިއާގެ ބައެއް ނޫސްތަކުން ވަނީ ބުނެފަ އެވެ. މި ދެ ތަރިން މި ފިލްމުގައި ބައިވެރިވެއްޖެނަމަ މިއީ "ޝާންދާރް" އަށް ފަހު ޝާހިދު އާއި އާލިއާ ކުޅޭ ފުރަތަމަ ފިލްމަށް ވާނެ އެވެ.\nއެވޯޑު ނުލިބުނަސް ޝާހިދު މާޔޫސް ނުވޭ\n12 އަހަރަށްފަހު ޝާހިދުގެ ފުރަތަމަ ހިޓް


Neydhemey Vakivumeh Haadhahaa Loabivey - 38 | Vaahaka\nމަރިޔަމް ހުސައިން August 3, 2018\t5 Comments\nViews: 7745\t129\nފެރީން ފައިބައިގެން ގެއާއި ދިމާލަށް މާޙިލް މިސްރާބުޖެހިއެވެ. ބޮލަށް ބަރުވެފައި ހުރުމުން ހިނގުން ބާރުކޮށްލީ އަވަހަށް ގެއަށްގޮސް ނިދާލުމަށެވެ. ގޭދޮރު ހުޅުވާލުމުން މާޙިލަށް ލިބުނީ އިންތިޙާ ހައިރާންކަމަމެވެ. ސިޓިންގރޫމް ބޮކިތައް ދިއްލާ އަޅާފައި ހުރިއިރު މަމްދޫހާ ދެކޮޅަށް ހިނގާލަ ހިނގާލައި ހުއްޓެވެ. ތެޅިތެޅި އޮތް ހިތަކާއި އެކު މާޙިލް އެތެރެއަށްވަނީ މަމްދޫހާގެ ހަރަކާތްތައް ހުރިގޮތުން ކޮންމެވެސް ބޮޑުކަމެއްވެއްޖެކަން ޔަގީން ކުރެވޭ ހާލުއެވެ. ސިޓިންގރޫމް ދޮރުމަތީ މާޙިލް ހުއްޓުމުން މަމްދޫހާ ނިކަން ހަލުވިކޮން އައިސް މާޙިލްގެ ކުރިމަތީ ހުއްޓުނެވެ.\n" މަންމާ........!" މަމްދޫހާގެ މޫނުމަތިން ފެންނަ ނުތަނަވަސްކަމާއި ކަންބޮޑުވުން މާޙިލްގެ ހިތް ބިރުގަންނަވާލިއެވެ. މާހިލަށް އޭނާގެ މަންމައަށް ގޮވާލެވުނީވެސް ތަންކޮޅެއް ބާރަށެވެ. އެއަޑުގައި އިންތިޙާ ހައިރާންކަން އެކުލެވިގެންވެއެވެ.\n" މަންމާ..........ކިހިނެތްވީ؟ ނުނިދަންތަ އަދި............." މަމްދޫހާ އަކީ އެގަޑީގައި ހޭލާއުޅޭ މީހަކަށް ނުވާތީ މާޙިލަށް އެސުވާލުކޮށްލެވުނީއެވެ. ކޮންމެވެސް ބޮޑުކަމެއް ވީއޭ ހިތާއެވެ.\n" މަންމަ ހާދަ ވަރަކަށް ގުޅައިފީމޭ.............." މަމްދޫހާ އެހެން ބުނުމުން ޖީބުން ފޯނުނަގާ މާހިލަށް ބަލާލެވުނެވެ. ބެޓެރިގޮސްގެން ފޯނު އޮތީ ނިވިފައެވެ.\n" ފޯނު ނިވިފައޭ ......." މާޙިލަށް ދޫކޮށްލެވުނީ ފުންނޭވާއެކެވެ. މާޙިލަށް ހީވީ މަންމަ ކަންބޮޑުވެގެން އެއުޅެނީ މާޙިލްގެ ފޯނަށް ނުގުޅިގެން ކަމަށެވެ. މަމްދޫހާ އެއްޗެއް ބުނޭތޯ މަޑުކުރުމެއްނެތި މާހިލް ހިނގައިގަތީ ކޮޓަރިއާ ދިމާލަށެވެ. ޖައްސާލަން ބޭނުންވެފައި ހުރީމައެވެ.\n" މާޙިލް............" ކޮޓަރީގެ ތަޅަށް ތަޅުދަނޑި ޖަހާލައި އަނބުރާ ނުލެވެނީސް މަމްދޫހާ މާހިލަށް ގޮވާލިއެވެ. ފަސްއެނބުރި މާޙިލް މަންމަގެ މޫނަށް ބަލާލިއިރު އެމޫނުމަތިން އެފެންނަ ކުލަވަރު މާހިލަށް ތަރުޖަމާކުރާނެ ގޮތެއް ނޭނގުނެވެ.\n" ކީކޭ މަންމާ...." މަމްދޫހާގެ މޫނުމަތިން ހީވަނީ ކަމަކަށް އެދޭހެންނެވެ. ދެލޮލުގައިވީ އިންތިހާ އާދޭހެވެ.\n" އައިސްބަލަ......ކުޑަ ވާހަކައެއް ދައްކާލަން..........." މަމްދޫހާ ސަރަންފީ ގޮނޑިއެއްގައި އިށިއިނެވެ. މާހިލްވެސް ދެކޮޅުހެދުމެއްނެތި އައިސް މަމްދޫހާ އާއި އެންމެ ކައިރީގައި ހުރި ސަރަންފީ ގޮނޑީގައި އިށިއިނެވެ.\n" ކިހިނެތްވީ މަންމާ..........." މަމްދޫހާ ދެއަތްދެއަތާއި މޮޑޭތަން ފެނިފައި އެދައްކަން އުޅޭ ވާހަކައިގެ ސީރިޔަސްކަން މާހިލަށް ވަޒަންކޮށްލެވުނެވެ. މަމްދޫހާ ވިސްނަމުން ދިޔައީ ވާހަކަ ފަށާނެ ގޮތެއް ނޭގިގެންނެވެ.\n" މަންމައަކަށް ނޭގެ މިވާހަކަ ފަށާނެ ގޮތެއްވެސް.............." މާޙިލްގެ މޫނަށް ބަލާލާފައި މަމްދޫހާ ނަޒަރު ހުއްޓާލީ އެހެން ދިމާލަކަށެވެ.\n" މިއަދު މަންމަ ސަ..........ސަޖާ ކައިރިއަށް ދިޔައިން........" މަމްދޫހާއަށް ސަޖާގެ ނަން ކިޔަންވެސް ވީ އުނދަގޫކަމަކަށެވެ. މަމްދޫހާގެ ހިތުގައި މިހާރު ސަޖާގެ މައްޗަކަށްވަނީ ނަފުރަތާއި ފޫހިކަމެވެ. ހަގީގަތް އެނގުމެއްނެތި ކުރެވިފައިވާ ކުންހީއެއްގެ އަސަރު މިހާރުވަނީ މަމްދޫހާގެ ހިތުގެ އެންމެ ފުނާހަމައަށް ފޯރާފައެވެ. މަމްދޫހާގެ ވާހަކަ އަޑުއަހަން މާހިލް އިނީ ބަސްއަހާ ކުޑަކުއްޖަކު ފަދައިންނެވެ. މަމްދޫހާ އެހެން ބުނުމުންވެސް މާޙިލް ސުވާލެއް ކޮށްނުލާ އިނީއެވެ.\n" އެގެއަށް ދިޔާމަ މަންމައަށް އެނގުނީ ސަޖާ ބަނޑުބޮޑުކަން.........." މާހިލްގެ މޫނަށް ބަލާލަމުން މަމްދޫހާ ބުނެލިއެވެ. އެއްވެސް އުފަލެއްނެތް ރުންކުރު ގޮތަކަށެވެ. މަމްދޫހާގެ މޫނަށް ބަލާލާފައި މާހިލް އިސްޖަހާލީ ލުއިހިނިތުން ވުމަކާއެކުއެވެ. މާހިލަށްވީ ގޮތް ފެނިފައި މަމްދޫހާގެ މޫނުގެ ކުލަވަރު ބަދަލުވިއެވެ.\n" ސަޖާ ބަނޑުބޮޑު..............." މަމްދޫހާ ބުނަން އުޅުނު ޖުމްލަ ފުރިހަމަ ނުކުރެވެނީސް މާޙިލް ބޯޖަހާލިއެވެ.\n" އާން މަންމާ.......އަހަންނަށްވެސް މިއަދު އެނގުނީ............" ހުރިހާ ދަތްތަކެއް ފެންނަވަރަށް މާހިލް ހިނިއައިސް އިނދެ އެހެން ބުނިނަމަވެސް މަމްދޫހާގެ މޫނުމަތީގައި ވަނީ ހިތްހަމަނުޖެހުމެވެ.\n" ސަޖާ އެޑްމިޓްކޮށްފަ އޮތީ ހޮސްޕިޓަލްގަ ހުއްޓައޭ މަންމަ ގުޅީ މެންދުރު..............." ސަޖާއަށްވީ ކިހިނެތްތޯވެސް މަމްދޫހާ އަހާ ނުލިއެވެ. މަމްދޫހާ ކަންފަތް ބުޑުގައި އަދިވެސް ހީވަނީ ސަޖާގެ އާދޭހުގެ އަޑު ގުގުމާހެންނެވެ. ބަނޑުބޮޑުކަން މާހިލަށް ސިއްރުކޮށްދިނުމަށް ތަކުރާރުކޮން އެދުނު އެދުން މަމްދޫހާ ލޯކުރިމަތީ އަދިވެސް ސިފަވަނީއެވެ.\n" ސަޖާ މަންމަ ކައިރީ ބުނީ ދަރިފުޅަށް އޭނަ ބަނޑުބޮޑުކަން ނާންގާށޯ.............." މަމްދޫހާ އެހެން ބުނުމުން މާޙިލަށް ލިބުނީ ހައިރާންކަމެވެ. ގަބޫލުނުކުރެވިގެން ބަލާލާ ފަދަޔަކުން މަމްދޫހާގެ މޫނަށް މާހިލަށް ބަލާލެވުނެވެ.\n" އެ ކީ....ކީއްވެ؟ " މާހިލަށް ގަބޫލުކުރަން ފަސޭހައެއް ނުވިއެވެ.\n" ނޭގެ........ގޮސް އޭނަ ކައިރީ އަހާބަލަ..........." ދުވަހަކުވެސް މަމްދޫހާގެ ދުލުން އެހާ ރުޅިވެރިކޮން ސަޖާއަށް އަމާޒުވާނޭހެން ބަހެއް ބުނިއަޑު މާޙިލް ނާހައެވެ.\n" ގައިމު ކަމެއް ވީމަދޯ މާހިލަށް ނާންގާށޭ ބުނާނީ............" މަމްދޫހާގެ ކޮންމެ ޖުމްލައެއްގައިވީ ނަފުރަތާއި ރުޅިވެރިކަމެވެ. އެއިންކޮންމެ ބަހެއް އައިސް މާހިލްގެ ހިތަށް އައިސް ހެރުނީ ތޫނު ކަށިތަކެއް ފަދައިންނެވެ.\n" މަންމަ ތިކިޔާ އެއްޗެއް ނުވިސްނުނު...................." މާހިލަށް އިށިއިނދެއިން ގޮނޑިން ތެދުވެވުނެވެ.\n" ރަނގަޅަށް ވިއްޔާ އެވާނީ އެހެން މީހެއްގެ ދަރިއަކަށް އެހެންވެ މާޙިލް ކައިރީ ނުބުނާށޭ އެބުނާނީ............." މަމްދޫހާގެ ދުލުން އެއިވުނީ މާހިލް އުއްމީދުކުރިފަދަ ބަސްތަކެއް ނޫނެވެ. އެއަޑު އަހަން މާހިލަށް ފަސޭހައެއް ނުވިއެވެ. ފިރިހެން ދަރިއެއް ކައިރީ ދައްކަން މަންމަޔަކު ރީތި ވާހަކައެއްވެސް ނޫނެވެ. ރުޅިއައިސްގެން މާޙިލްގެ ހަށިގަނޑު ރޫރޫ އަޅައިގަތެވެ. ދެއަތް ތިލަ މުށްކެވުނެވެ. ސަޖާގެ ވަފާތެރިކަމާއި މާހިލް ދެކެވާ ލޯބި މާހިލަށް ވުރެން ބޮޑަށް އެހެން މީހަކަށް އަންދާޒާކޮށްލަން ނުވެސް އެނގޭނެއެވެ.\nއައިސްފައިވާ ރުޅީގައި މާހިލް ގޮސްވަނީ ކޮޓަރިއަށެވެ. މަމްދޫހާއަށް ލިބުނީ ފެހި ސިގްނަލެކެވެ. މަމްދޫހާ ދެއްކި ވާހަކަތަކުގައި ހަގީގަތެއްވާކަން އޭނާއަށް ޔަގީން ކުރެވުނީ ސަޖާގެ ދިފާއުގައި މާހިލް އެއްޗެއް ނުބުނީމައެވެ. ކައިރީގައި ހުރި ގޮނޑީގައި އޮތް ކުޝަން ނަގާ އޭގައި ބައްދާލަމުން ގޮނޑީގައި ބުރަކަށި ޖައްސާލިއެވެ.\n" މާހިލް ސަޖާ ދޫކޮށްލިޔަސް އަހަރެން ދެރަވާކަށް ނުޖެހޭނެ......... ގޮނޑި ހުސްވާއިރަށް ގޮނޑިއަށް ކުރިމަތިލާނެ މީހަކު އެހެރީ.............ސަޖާއަށްވުރެން މާ މުއްސަނދި މާ ޤަދަރުވެރި................" މަމްދޫހާ ދެލޯ މަރާލިއެވެ. އުފަލުން މަމްދޫހާގެ ހިތް އުދުހެނީއެވެ. ވިލާތަކުގެ އެންމެ މަތީގައެވެ.\nމިއަދު މެންދުރު މާޙިލް މަސައްކަތް ކުރާ އޮފީސްކައިރިއަށް މަމްދޫހާ ދިޔައީ ފުނޑުފުނޑުވެފައިވާ ހިތަކާއި އެކުއެވެ. މާޙިލާ ބައްދަލުކޮށް ސަޖާގެ ވާހަކަ ދެއްކުމުގެ ބޭނުމުގައެވެ. އެއޮފީހުން ނިކުންނަނިކޮށް ފެނުނީ އާޝާއެވެ. އެވަގުތަކީ އާޝާވެސް ލަންޗަށްދާންވެގެން މާހިލް ނަގަން އެއޮފީސްކައިރިއަށް އައިސް މާޙިލް އޮފީހުގައި ނެތުމުން އޮފީހުން ނިކުތް ވަގުތެވެ. މަމްދޫހާވެސް މާޙިލް ފޯނު ކަނޑާލުމުން އެތެރެއަށް ވަންނަން ހިނގައިގަތް ގަޑީ އެތެރެއިން ނިކުތް އާޝާ ގައިގާ ލައިގަތީއެވެ.\n" ސޮރީ ދައްތާ......" އާޝާ ބިންމައްޗަށް ވެއްޓިފައި އޮތް މަމްދޫހާގެ ވޮލެޓާއި ފައިލުނަގަމުން މައާފަށް އެދުނެވެ. އަދި މަމްދޫހާ ކޮނޑުގައި ފިރުމާލަމުން ތަނަކަށް ތަދުވިތޯ ސުވާލުކުރިއެވެ. މަމްދޫހާ ނޫނެކޭ ބުނީ ބޮލުގެ އިޝާރާތުންނެވެ. އާޝާ އަވިއައިނު ލޮލަށް ހެޔޮވަރުކޮށްލަމުން ކުރިއަށް ހިނގައިގަތެވެ.\n" ކޮއްކޯ........." އެތެރެއަށް ވަންނަން އުޅިފައިވެސް މަމްދޫހާ ގޮވާލީ އާޝާއަށެވެ. އާޝާ ފަސްއެނބުރި ބަލާލިއެވެ.\n" ކޮއްކޮ އުޅެނީ މިއޮފީހުގައިތަ .....؟ " މަމްދޫހާ އޮފީހަށް އިޝާރާތްކޮށް އެހެން ބުނުމުން އާޝާ ހިނިތުންވެލިއެވެ. އާޝާ އެއްޗެއް ބުނުމުގެ ކުރިން ވާހަކަ ދެއްކީ އަނެއްކާވެސް މަމްދޫހާއެވެ.\n" މާޙިލް އެބައުޅޭތަ ............" މަމްދޫހާ އެ ސުވާލުކުރުމުން އާޝާ މަމްދޫހާގެ ފައިންފެށިގެން ބޮލަށް ނަޒަރު ހިންގާލިއެވެ.\n" އޮފީހުގައި އުޅެންޏާ މާޙީލް ކައިރީ ބުނެބަލަ މަންމަ އައިސް އެބަހުއްޓޭ ބިޒީ ނޫނިއްޔާ އައިސްދޭށޭ............" މަމްދޫހާގެ ވާހަކައިން އާޝާއަށް އެއީ މާހިލްގެ މަންމަކަން ޔަގީންވިއެވެ.\n" ތީ މާހިލްގެ މަންމަތަ......." މަމްދޫހާ ބޯޖަހާލިއެވެ. އާޝާ އުފަލުން މަމްދޫހާ ގައިގާ ބައްދާލި އިރު ހީވަނީ ގިނަދުވަސްތަކެއް ވަންދެން ނުފެނި ހުރި ގާތް މީހަކު ފެނުމުން ބައްދާލިހެންނެވެ. މަމްދޫހާ ހުރީ މިވާ ގޮތެއް ނޭގިފައެވެ. ބުނާނެ ބަހެއްވެސް ދުލާހަމައަށް ނައެވެ.\n" މަންމާ ..........ވަރަށް އުފާވެއްޖެ ދިމާވީމަ............." މަމްދޫހާގެ އަތުން އާޝާ ދޫކުރާކަށް ނޫޅެއެވެ.\n" މާޙިލް ނެތޭ އޮފީހެއްގަ .............ކިހިނެތް ހަދައިދޭންވީ..........." އޮފީހާ ހަމައަށް މާހިލްގެ މަންމަ އަންނާނީ މުހިއްމު ބޭނުމެއްގައި ކަމަށް އާޝާ ނިންމިއެވެ.\n" ތީ ކޮންކުއްޖެއް........." އާޝާގެ ހިތްހެޔޮކަން ފެނިފައި މަމްދޫހާ އާޝާއަށް ޝައުގުވެރިވިއެވެ. އެސިފަ އަކީ މިހާރު ވަރަށް މަދުކުއްޖެއް ކިބައިން ފެންނަ ސިފައަކަށްވާތީ އޭނާ ގަޔާވިއެވެ.\n" އޯ .........މީ އާޝާ..........."\n" އާޝާ.........." މަމްދޫހާ އެނަން ކިޔާލިއެވެ.\nދެން މަމްދޫހާ މަގުމައްޗަށް ނަޒަރު ހިންގާލިއެވެ. ވިލިގިލީ ފެރީ ޓާރމިނަލަށް ދާން ޓެކްސީއެއް ލިބޭތޯ އެވެ. އެހާ ދުރަށް އައި ބޭނުން ފުރިހަމަ ނުވީއެވެ. މާޙިލް އޮފީހުގައި ނެތީމައެވެ.\n" މިގަޑީގަ ނޭގެދޯ ޓެކްސީއެއް ލިބޭނެ ކަމެއް............." އާޝާއަށް ބަލާލަމުން މަމްދޫހާ ބުނެލިއެވެ. އޮފީސްތަކުގެ ލަންޗު ބުރޭކް ގަޑިއާއި ސްކޫލްތަކަށް ކުދިން ދާގަޑިއަށް ވާތީ މަގުތައް ފެންނަނީ ވަރަށް ހަލަބޮލިކޮށެވެ.\n" ކޮންތާކަށް ދާންވީ އަޅުގަނޑު މިއުޅެނީ ކާރުގަ .........." މަމްދޫހާ އާ އެއްހަމައެއްގައި ހުރެގެން އާޝާ ހިނގައިގަތެވެ. ޕާރކްކޮށްފައި އޮތް ކާރުގެ ކުރީ ދޮރުފަތް ހުޅުވާލަދެމުން އާޝާ ވާހަކަ ދެއްކިއެވެ.\n" މާޙިލް ނުބުނޭތޯ އަޅުގަނޑުގެ ވާހަކައެއް.............." އެފަދަ ފުރުސަތެއް ލިބުމުން އާޝާވެސް ބޭނުންވީ މަމްދޫހާ އާ ގުޅުން ބަދަހި ކުރާށެވެ. މަމްދޫހާ ހިނިތުންވެލަމުން ބޯޖަހާލިއެވެ. މަމްދޫހާ އިށިއިނުމުން ދޮރުލައްޕާލަ ދީނީވެސް އާޝާއެވެ. ހިނިއައިސްފައި ހުރެ އާޝާ އިށިއިނީ ޑުރައިވަރ ޝީޓްގައެވެ.\n" އާޝާ .........ނޭގުނު ތީ ކޮންކުއްޖެއްކަމެއް............." މަމްދޫހާވެސް ހުރީ އެއަންހެން ކުއްޖަޔާ ބެހޭގޮތުން އޮޅުން ފިލުވަން ބޭނުންވެފައެވެ.\n" ހަމަ ނުބުނޭތޯ.............." ރަކި ގޮތަކަށް ހީލަމުން އާޝާ ކާރު އިސްޓާޓުކޮށްލިއެވެ.\n" އަޅުގަނޑުމެން މެރީކުރަން މިއުޅެނީ.................." މަމްދޫހާގެ ކަންފަތަށް އިވުނީ އުއްމީދުކޮށްގެން ހުރި ކަހަލަ ޙަބަރެއް ނޫނެވެ. އެދަތުރު ނިމެންވާއިރަށް އާޝާ އާ ބެހޭ ގޮތުން ހުރިހާ ކަމެއް މަމްދޫހާއަށް އޮޅުން ފިލިއެވެ. މާހިލާއި މެދު އަނެއްކާވެސް ފޮނި އުއްމީދުތަކެއް ކުރެވެން ފެށިއެވެ. ސަޖާ މާހިލްގެ ހަޔާތުން އަބަދަށް ވަކިވެގެންދާއިރު އާޝާ ހުރީތީ މަމްދޫހާ އުފާކުރިއެވެ. މިރޭ މަމްދޫހާ އާޝާގެ ވާހަކަ ނުދެއްކީ އެއަށްވުރެން ކުރިން ސަޖާ އާމެދު ނިންމުމެއް ނިންމަން ބޭނުންވެފައި ހުރީތީއެވެ. މަމްދޫހާއަށް ނުލިބުނު ތަނަވަސް ދިރިއުޅުން މާހިލަށް ލިބުމަކީ އޭނާ ދެކޭ ހުވަފެނެކެވެ. ސިޓިންގ ރޫމް ދޮރުތަޅުލައި ބޮކިތައް ނިވާ ލާފައި މަމްދޫހާވަނީ ކޮޓަރިއަށެވެ. ހޭލާއި ހުރެގެން ބަލަމުންދާ ހުވަފެން ނިދީގައިވެސް ބަލާލުމުގެ ބޭނުމުގައެވެ.\nމާހިލް ދެކޮޅަށް ފުރޮޅި ފުރޮޅި ނިދޭގޮތެއް ނުވިއެވެ. ފޯނު ޗާޖަށް ޖަހާފައި ހުޅުވާލިއިރު އާޝާ މެސެޖުތަކެއް އައިސް ހުއްޓެވެ. މާޙިލްގެ މަންމަޔާ ދިމާވި ވާހަކަ އެއް މެސެޖްގައި އޮތެވެ. އެއްވެސް މެސެޖަކަށް ރިޕްލައި ކުރާން މާހިލް މޫޑެއް ނެތެވެ. މަންމަ ދެއްކި ވާޙަކައިން ހިތުގައިވަނީ ގޮތްނޭގޭ ހައިޖާނެއް އުފައްދާފައެވެ. އެއްކޮޅުން އާޝާއެވެ. އަނެއްކޮޅުން ސަޖާޔާ ނުއުފަންނަ ދަރިފުޅެވެ. ގޮތެއް ނިންމަން މާހިލަށް ފަސޭހައެއް ނޫނެވެ. ލޮލުން ވެއްޓުނު ކަރުނަތިކި ބާލީހުގެ ތެރެއަށް ވަދެގެން ދިޔައެވެ. ދެލޯ މަރާ ބާރުކޮށްލީ ލޯހުޅުވާލާން ބޭނުން ނެތީމައެވެ.\nއާދުވަހަކަށް އަރައިގެން އައި އިރާއެކު އާދިލާ އާއި ނަސީރު ތިބީ ސައިބޯން ބަގީޗާ ތެރޭގައެވެ. ތަނަށްވެރިވެފައިވަނީ ހިމޭންކަމެވެ. އަފީފު ދެއްކިވާހަކަ އާދިލާ އާއި ހިއްސާކުރުމުން ބަހެއް ނުބުނެ އޭނާ އިނީ ވިސްނުމަކަށް ގެއްލިފައެވެ. ނަސީރުވެސް އާދިލާ އެއްޗެއް ބުނޭތޯ އިންތިޒާރުގައި އިނެވެ.\n" ކީއްވެ އެއްޗެއް ނުބުނީ................" އެންމެ ފަހުން އާދިލާ އިސްޖަހާލައިގެން ހިމޭންވެފައި އިނުމުން ނަސީރަކަށް ނީދެވުނެވެ.\n" އަފޫ ގަބޫލުވާނެބާއޭ ހިތަށް މިއަރަނީ..............." އާދިލާ ދިނީ ނަސީރު އުއްމީދުކުރި ޖަވާބެއް ނޫނެވެ.\n" އޭނައަށް ދޫކޮށްލައިގެންދޯ މިޔޮއްހާ ދުވަހު މިތިބީ..................." ނަސީރުވެސް ކޮއްލީ ސުވާލެކެވެ.\n" ފަހަރެއްގަ އަފޫ ކުއްޖަކާ ރައްޓެހިވެގެންވެސް އުޅިދާންނު............." ނަސީރަށް ބަލާލަމުން އާދިލާ ބުނެލީ މަޑުމައިތިރިކަމާ އެކުއެވެ. އޭނާ އަށް ހީވާ ހީވުމެއްގެ މައްޗަށް ބިނާކޮށެވެ.\n" އަފީފު އެވާހަކަ ދެއްކިއިރު ބޮޑުބެވެސް މިތާ އިން..............ބޮޑުބެއަށް އެނގޭނެ ހެން ހީވަނީ އައްފާން ކުއްޖަކާ ރައްޓެހިވެގެން އުޅެންޏާ......... ބޮޑުބެ އެވާހަކަ ދެއްކީމަ އެކަމާ ދެކޮޅަށްވެސް އަދި އެއްކޮޅަށްވެސް އެއްޗެއް ނުބުނޭ.....އައްފާން މީހަކާ ރައްޓެހިވެގެން އުޅޭނަމަ ބޭބެ ބުނާނެދޯ ........." ކޮފީ ޖޯޑު ތުނބުގައި ޖައްސާލަމުން ނަސީރު ބުނެލިއެވެ. ނަސީރު އެހުރީ އަފީފު އެދުނު ގޮތަށް އެކަން ކުރަން އަތުކުރި އޮޅާލައިގެންނެވެ. އާދިލާއަށް ދެފަރާތަށް ބޯހޫރާލެވުނީ އެއީ އޭނާ ގަޔާވާ ކަމަކަށް ނުވާތީއެވެ. އެފަދަ ނިންމުމެއް ނިންމާއިރު އައްފާންގެ ހިޔާލުހުރި ގޮތެއްވެސް ބަލާލަން އާދިލާ ބޭނުމެވެ.\n" އަފޫގެ ހިޔާލު ހުރިގޮތެއް ބަލާލަންވީނު............" ޖެހިލުންވެފައި އިނދެ އާދިލާ ބުނެލިއެވެ. ކަންކަމުގައި ގޮތް ނިންމުމުގެ ބާރު އާދިލާއަށް ލިބިފައި ނުވާކަން އެނގިވެސް އާދިލާ ވާހަކަ ދެއްކީ އައްފާންގެ ޙައްޤުގައެވެ.\n" ހޫމް.........." މިފަހަރު ނަސީރުވެސް އާދިލާގެ ބަހަކާ ދެކޮޅެއް ނެހެދިއެވެ.\n" ކޮބައިތަ އައްފާން..........." ޓިސޫއަކުން އަނގަމަތި ފޮހެލަމުން އަހާލިއެވެ.\n" ތެދުވެގެން ފެންވަރަންވަނީ........." އާދިލާ ގޮނޑިން ތެދުވެގެން މޭޒުމަތީގައި ހުރި ތަށިތައް ތަބަކުގެ ތެރޭގައި ބަހައްޓަން ފެށިއެވެ.\n" ބޭރަށް ދިއުމުގެ ކުރިން ބުނެލާތި ބައްޕަޔާ ބައްދަލު ކޮއްލާށޭ......." އާދިލާ ހިނގައިގަންނަމުން ބޯޖަހާލިއެވެ.\nބަގީޗާ ތެރެއަށް އައްފާން އައިސްވަނީ ގަމީހުގެ ގޮށްތައް އަޅުވަމުންނެވެ. ފެންވަރައިގެން ނިކުމެ ގަމީސްވެސް ނުލެވެނީސް މަންމަ ގޮސް ބައްޕަޔާ ބައްދަލުކޮށްލުމަށް އެދުމުން އޭނާ އެއައީ ވަރަށް އަވަސް އަރުވާލާފައެވެ\n" ކީކޭ..........." ތެޅެމުން ފޮޅެމުން އައިސް އައްފާން ހުއްޓުނީ ނަސީރުގެ މޫނުމަތީގައިވި ސީރިޔަސްކަން ފެނިފައެވެ.\n" އިށިއިނދެބަލަ........." އެއްވެސް އަސަރެއް ގާތްކަމެއް ނެތްފަދަ ގޮތަކަށް ނަސީރު ބުނެލިއެވެ. ހިތާދެކޮޅަށް އައްފާން ގޮނޑީގައި އިށިއިނެވެ. ނަސީރު އެގެނައި ބޭނުމެއް ނުބުނެގެން އައްފާން ބަލާލީ ލަސްވެގެން ބަލާލާ ފަދަޔަކުންނެވެ.\n" ބައްޕަގެ ރައްޓެހި އަފީފުގެ ދަރިފުޅު އެނގޭދޯ............."\n" ހޫމް...........އާޝާ.........." ބޯޖަހާލަމުން އެއްވެސް ޝައުގެއްނެތް ގޮތަކަށް ޖަވާބުދިނެވެ.\n" އެއީ އައްފާންގެ ރައްޓެއްސެއްނު.....................އެއީ ރަނގަޅު ކުއްޖެއްތަ....؟ " ނަސީރު އާޝާގެ ވާހަކަ ދައްކަން ފެށުމުން އައްފާން ވިސްނާލިއެވެ.\n" ހޫމް.........ވަރަށް ރަނގަޅު ކުއްޖެއް އެއީ.............." ބޯހަލުވާލަމުން އައްފާން ބުނެލިއެވެ.\n" އިއްޔެ މިގެއަށް އަފީފު އާ......... އާޝާ ކައިވެނީގެ ވާހަކަ ދެއްކީ ............." ދުފާ ތަބަށް ހިފައިގެން އައިސް އާދިލާ މޭޒުމަތީ ބެހެއްޓީ އެވަގުތުއެވެ. ނަސީރު ބުނި އެއްޗެއް އާދިލާއަށް އިވުނެވެ. އެއްފަހަރު އައްފާނަށް އަނެއްފަހަރު ނަސީރަށް އާދިލާ ބަލާލިއެވެ. އައްފާން ދޭނެ ޖަވާބެއް ނޭގޭ ހާލުއެވެ.\n" އެހެންތަ.........އާޝާ މެރީ ކުރަނީ ކާކާ.............؟ " އެކަހަލަ ކޫސަނިވާހަކައެއް ބުނަން ނަސީރު އޭނާ ގެނައިތީ އައްފާން ގާތަށް ހިނިއައެވެ. އެހެނަސް އެކަން މޫނުމަތިން ނުދައްކާ އެތެރެއަށް ހިންދާލައިގެން އޭނާ އިނީއެވެ.\n" އައްފާނާ........" ނަސީރު އެހެން ބުނުމުން ހީވީ ބޮމެއް ގޮވިހެންނެވެ.\n" ކީކޭ...........؟ " ގަބޫލުނުކުރެވިގެން އާދިލާގެ މޫނަށް ބަލާލުމުން އާދިލާ އިސްޖަހާލިތަން ފެނިފައި ނަސީރު އެބުނީ ތެދުވާހަކައެއްކަން އައްފާނަށް ގަބޫލުކުރެވުނެވެ.\n" ހޫމް ތިއިވުނީ ރަނގަޅަށް...........އަފީފު ބޭނުންވަނީ އާޝާ އާ އައްފާން ކައިވެނި ކުރަން..........." ދެލޯ ބޮޑުވެ ގަބު އަރާފައި އިން އައްފާނަށް އިންތަނުން ތެދުވެވުނެވެ. މި ހަރަކާތުގެ ސަބަބުން އެންމެ ސިހުނީ އާދިލާއެވެ. ދެބަފައިންގެ މެދުގައި އަރާރުމެއް ހިނގައިދާނެތީއެވެ.\n" ކިހިނެތް ތިހެންވާނީ...........ނުވާނެ .....ނުވާނެ ....... އާޝާ އަކާ އަހަންނެއް ނީންނާނަން....." ކަރަންޓް ޝޮކެއް ހަށިގަނޑަށް ލިބުމުން އަރާކަހަލަ ބާރެއް އައްފާންގެ ހަށިގަނޑަށް އަރާއިގެން ދިޔައެވެ. ނަސީރުގެ އެދުމަކާ ދެކޮޅަށް އައްފާން އަޑުއުފުލީތީ ނަސީރުގެ މޫނުމަތިންވެސް ފެނުނީ ހިތްހަމަނުޖެހުމުގެ ކުލަވަރެވެ.\n" އަފީފު އަހަރެން ކައިރިއަށް އައީ ވަރަށް އުއްމީދާ އެކު ............." ދެފަހަރު ދެމީހުންނަށް ބަލާލަމުން ނަސީރު ބުނެލީ އާދައިގެ ވަރަކަށެވެ. އެތެރެއިން ކިތަންމެ ހިތްހަމަ ނުޖެހިފައި އިނަސް ބުނާބަހުން އެކަން ނުދެއްކޭތޯ އޭނާ މަސައްކަތް ކުރާ ކަހަލައެވެ.\n" އާޝާ ބައްޕަގެ އުއްމީދުތައް ފުރިހަމަކޮށް ދޭންވީ އަހަރެންގެ އުއްމީދުތައް ފުނޑުފުނޑުކޮށްލާފައިތަ ؟ " ލައިގެންހުރި ފަޓުލޫނުގެ ޖީބަށް ދެއަތްކޮށްޕާލަމުން އައްފާން ވާހަކަދެއްކީ ނަސީރަށް ފުރަގަސްދީގެންނެވެ.\n" އަހަންނަކަށް ނޭގުނު އައްފާންގެ އުއްމީދުތައް އެކަންކޮށްގެން ފުނޑުފުނޑުވާނެ ކަމެއް.................އައްފާނަށްވެސް ރަނގަޅަކަށް އެކަން ކުރަން މިއުޅެނީ.............." ރަހުމުގެ ކުޑަމިންވަރެއްވެސް ނަސީރުގެ ހިތުގައި ދަރިފުޅާއި މެދު ލައްވާފާ ވާހެނެއް ހިޔެއް ނުވެއެވެ. އެބަސްތައް އިވުމުން އައްފާންގެ ލޭހޫނުވިއެވެ. ހިތުގެ ފުނުގައި ވަޅުލެވިފައިވާ ޖަޒްބާތުތައް ހޭލައްވާލިއެވެ.\n" އަޅުގަނޑަށް ރަނގަޅަކަށް ކަމެއް ކޮށްދޭކަށް ބައްޕައަކަށް ނޭގޭނެ..................." ފަހަރެއްގައިވެސް އައްފާންގެ ދުލުން އެހާ އަދަބުކުޑަކޮން ބައްޕަޔާއި މެދު އެއްޗެއް ބުނެފާނެކަމަކަށް އާދިލާ ހިތަށްވެސް ނާރައެވެ.\n" އަފޫ.........." އާދިލާ އައްފާނަށް ގޮވާލީ ބާރަށެވެ. އިތުރަށް ބައްޕަޔާ ޖަދަލުކުރަން ފުރުސަތު ނުދޭށެވެ.\n" މިއަދު އަޅުގަނޑު ނުހުއްޓުވާ މަންމާ..........." އައްފާންގެ އަޑުގައިވީ އާދޭހެވެ.\n" އަޅުގަނޑު ބައްޕައެއްގެ ލޯބި ބޭނުންވި ދުވަހު އެލޯތްބެއް ނުލިބުނު ...............ބައްޕަގެ މަޖްބޫރީ ބަލިހާލަތަށްޓަކާ......." އައްފާންގެ ވަރުގަދަ އެޖުމްލައިން ނަސީރުގެ ހިތް މަޑުކޮށްލިއެވެ. އިސްޖަހާލަން މަޖްބޫރުވިއެވެ.\n" ފުރޮޅުލީ ގޮނޑިއެއްގަ އިންނަން ޖެހުނަސް ބައްޕަގެ ލޯބި ކިތަންމެ ގޮތަކަށް ދެވޭނެ.................. އައްފާންގެ ދެލޮލުގައި ވިދަވިދާހުރި ކަރުނަތައް ހީވަނީ އޮހިގަނެދާނެހެންނެވެ.\n" އެންމެ ކުޑަވެގެން ބައްޕަގެ ދުލުން ދަރިފުޅާއޭ ކިޔާ ދުވަހަކުވެސް އަޅުގަނޑަށް ގޮވައިނުލާ............" ރުވާފައި ދޫކޮށްލާ ދުނިދަނޑިތަކެއް ފަދައިން ތޫނުކަމާއެކު އެބަސްތައް އައިސް ނަސީރުގެ ހިތަށް ހެރެމުންދިޔައެވެ. ތުންފަތުގައި ދަތްއަޅާލައިގެން ނަސީރުއިނީ ކުށްވެރިއެއްފަދައިންނެވެ.\n" ޖަވާޒީ ހަޔާތެއް ފެށުމަކީ މުޅި އުމުރަށް ޖަހާލެވޭ ގޮށެއް.........ލޯބިނުވާ މީހަކާ އަބަދަށް އެގޮށް ޖަހާއިގެން އަޅުގަނޑަކަށް ނުހުރެވޭނެ.................. އޭގެ މިސާލަކަށް މަންމަޔާ ބައްޕަގެ ދިރިއުޅުން ފުދޭ ............." މިފަހަރު އައްފާން އެބުނި އެއްޗަކުން އާދިލާއަށް ދެފައިމައްޗަށް ކޮޅަށް ހުރުންވީ އުނދަގޫ ކަމަކަށެވެ. އެންމެ ކައިރީގައި ހުރި ގޮނޑީގައި ފޫޖައްސާލެވުނުއިރު އެދެލޮލުން ފެންނަނީ ބިރުވެރިކަމެވެ. ނަސީރާއި އާދިލާގެ ދެމެދުގައި ލޯބިނެތްކަން ދަރިފުޅަށް އެނގުމަކީ އާދިލާ ދުވަހަކުވެސް ބޭނުންވި ގޮތެއްނޫނެވެ.\n" ބައްޕަ ތިހާލުގަ އިންއިރުވެސް މަންމަ ކިހާ ރަނގަޅަކަށް ކަންތައް ކޮއްދެނީ..........މަންމަ ޝަކުވާއެއް ކޮއްނުލާ ބައްޕަ އެއްކަމަކު ބުންޏަސް އެކީއްވެ؟ " ނަސީރާ ދިމާލަށް ލޯއަޅާލަމުން އައްފާން ސުވާލުކޮށްލިއެވެ.\n" އެއީ މަންމަ ބައްޕަ ދެކެ ލޯބިވާތީ...................އެކަމަކު ބައްޕަ ކިޔާ އެއްޗެއްސަށް މަންމަ ރޮނީ މުޅިދުނިޔެއާ ސިއްރުން މަންމަ ލޮލުން ކަރުނަ ފައިބާތީ އަހަރެން ދުވަހަކުވެސް ނުދެކެން..........އެކަމަކު މަންމަ ރޯކަން މަންމަގެ ތެމިފައިވާ އެސްފިޔަތަކުން ހެކިދޭ..........ރަތްވެފައިވާ ލޮލުން ކަށަވަރުވޭ......." އާދިލާގެ އަނގައިން އަޑެއް ނިކުމެދާނެތީ އަނގަމަތީގައި އަތް އަޅާލެވުނެވެ. ދަރިފުޅަށް މަންމަގެ ހާލު ސިއްރުނުވީތީ ދެލޮލުން ފޭބި ކަރުނަތައް ފޮހެލަން ދެއަތް އުފުލާލަންވެސް އާދިލާ ބޭނުމެއްނުވިއެވެ. އެއީ ބޭކާރުކަމެއްކަމަށް ވީތީއެވެ.\n" ބައްޕަ މަންމަދެކެ ކުޑަކޮންވެސް ލޯބިނުވޭ................." ޝަހާދަތް އިނގިލި ދައްކާލަމުން އައްފާން ޔަގީންކަމާއެކު ބުނެލިއެވެ.\n" އަފީފު ކައިރީ ބުނޭ އޭނަގެ ދަރިޔާ ކައިވެނިކުރަން އަހަރެން ނޫން އެހެން މީހަކު ހޯދާށޭ.........." ދަތްކުނޑި ވިކައިގަނެފައި އައްފާން އެހެން ބުނެފައި ނަސީރުވެސް އާދިލާވެސް އެއްޗެއް ބުނޭތޯ މަޑުކޮށްލުމެއްނެތި ނިކުމެގެން ދިޔައީ އެވެ. އައްފާން ދިއުމުން އާދިލާ ދުއްވައިގަތީ އެތެރެއަށެވެ. ނަސީރަށް ފެންނަ ހިސާބުގައި އާދިލާ މަޑުކުރަން ބޭނުން ނުވީއެވެ. އެކަނިވުމުންވެސް ނަސީރު އިނީ އިސްޖަހާލި ގޮތަށެވެ.\nއައްފާނަކީ ނަސީރުގެ ހުރި ހަމައެކަނި ދަރިފުޅަށްވެފައި އެދަރިފުޅާއި މެދު އޭނާއަށް އަޅާލުން ކުޑަކުރެވުނު ވަރު ހިތަށް އެރުމުން ދެލޯފެންކަޅިވިއެވެ. އައްފާން ދެކެ ރުޅި އައަން ހައްޤުކަމަކަށް ނަސީރަކަށް ނުފެނުވެ. ރަނގަޅު ހެޔޮ އަނތްބަކު ލިބިފައި އިނަސް ނަސީރުގެ ދިރިއުޅުން ފުރިހަމައެއް ނޫނެވެ. ލޯބިނުވާ މީހަކާއެކު އުފާވެރި ދިރިއުޅުމެއް ނޫޅެވޭނޭ ބުނާފަދައިން ނަސީރުގެ ދިރިއުޅުން ހިތްހަމައެއް ޖެހޭ ހަމަޖެހޭ ދިރިއުޅުމެއް ނޫނެވެ. އައްފާންވެސް ނަސީރަށް ވިސްނައިދޭން އެއުޅެނީ އެކަމެވެ. ގަމީހު ޖީބުގައި އޮތް އައްފާންގެ ފޯނުނަގާ އަފީފުގެ ނަންބަރަށް ޑައެލް ކޮށްލިއިރު ދެލޯވަނީ ފެންކަޅިވެފައެވެ.\nހެނދުނު ހޭލިއިރުވެސް ލައިބާ ހުރީ ބޯއަނބުރާގޮތްވެފައެވެ. ކިރުތަށި ބޯލިތަނާހެން އޯކަށްދެމި ހޮޑުލަވާ ގޮތްވުމުން އަނގަމަތީ އަތްއަޅާއިގެން ގިފިއްޔާ ހަމައަށްދެވުނީ ކިރިޔާއެވެ.\nވަރަން ރިީިތި އެކަން ހާދަ ކުރޭ.\nމަރީ…. ހާދަކުރޭ މިބައި 🙁 🙁\nވަރަށް ފުރިހަމަ. އެހެންނަމަވެސް ހަފްތާއަކު އެއްފަހަރު އަޕްކުރާއިރު ތަންކޮލެއް ވާހަކަ ދިގުކޮށްލަ ދިނިޔާ ވަރަށް ރަނގަޅު.\nއަވަހަށް އަޕް ކޮށް ދިނުން އެދެން


Dho?! Giyas ge makeover aai fitness ge vaahaka\nގިޔާސްގެ މޭކްއޯވާ އާއި ފިޓްނެސްގެ ވާހަކަ\nމިއީ މިހާތަނަށް ގެނެސްދޭ މޭކްއޯވާގެ އެންމެ ތަފާތު ސެގްމަންޓެވެ. މިސްޓަ މޯލްޑިވްސް ކާމިޔާބުކޮށްގެން ގިޔާސް އިބްރާހިމް މި ސެގްމަންޓަށް ގެނައުމުް ޑިޒައިނަރު ނޫރާ ރަޝީދު ބޭނުންވީ ގިޔާސްގެ ހަށިގަނޑު ނުވަތަ ކަޓުތައް ފެންނަ ކަހަލަ ފޮޓޯތަކެއް ނަގާށެވެ. އެކަމަކު ތަފާތު ގޮތަކަށެވެ.\nހަފުތާއެއްހާ ދުވަސްފަހުން ނޫރާ ގެނައި ކޮންސެޕްޓަކީ "ގްލޯ އިން ދަ ޑާކް" ޕެއިންޓުކޮށް ޔޫވީ ލައިޓް އަޅުވާލައިގެން ލޯ ލައިޓުގައި ފޮޓޯ ނެގުމުގެ ހިޔާލެވެ. ޝޫޓަށް ބޭނުންވި ޔޫވީ ލައިޓް ލިބުނީ މޫޝާން މުބާރިކްގެ ހެޔޮއެދުމާއެކުގަ އެވެ.\nފިޓްނެސްގައި ރާއްޖޭގެ އެންމެ ބޮޑު ޗެމްޕިއަނާއެކު އެ ޝޫޓަށް އެންމެ ރަނގަޅު ޓީމެއްގެ ގޮތުގައި ފެނުނީ ޕެއިންޓްކުރަން އަބްދުﷲ ތައުފީގް (ތައު)، ފޮޓޯ ނަގަން ޒުވާން ފޮޓޯގްރާފަރު އައިޝަތު ނަދުހާ އަދި ބިހައިންޑް ދަ ސީން ވީޑިއޯއަށް ޔަޒްދާން މާޒް އެވެ. މުޅި ޓީމަށް މުޅިން އާ ކޮންސެޕްޓެއް ނަމަވެސް މިއީ މި ޝޫޓަށް އެންމެ "ޕާފެކްޓް" ޓީމެވެ.\nތައު ނުވަތަ އޭނާގެ ލޮނުފެން ސްޓޫޑިއޯގެ "ލިޔެލާ" ކުރެހުން ވެސް ހިމަނައިގެން ގިޔާސްގެ ގައިގައި ކުރަހަން ގާތްގަނޑަކަށް ގަޑިއެއްހާއިރު ހޭދަވި އެވެ. "ދޯ"ގެ ސްޓޫޑިއޯގައި މި ފޮޓޯތައް ނެގިއިރު ހަތަރު ފަސް ވަރަކަށް ގަޑިއިރު ހޭދަވި އެވެ. ފޮޓޯތައް ނަގަން އެންމެ ބޮޑު ޓީމެއް މިހާތަނަށް ބޭނުންވި ޝޫޓަކީ ވެސް މިއީ އެވެ. ނަދުހާ ބޭނުންވާ "ޕާފެކްޓް" ޝޮޓް ނަގަން ލައިޓް އެޅުވުން ވީ ހީކުރި ވަރަށް ވުރެ ވެސް އުނދަގޫ ކަމަކަށެވެ.\nނަމަވެސް ގިޔާސް މިއީ ހަމަ "މޮޑެލް" އެކެވެ. ދެން ހުންނަންވީ އެހެންނޭ މިހެންނޭ ކިޔައިދޭކަށް ނުޖެހެ އެވެ. ގިޔާސް ބުނީ "އެންމެން ރެޑީވީމަ ގިޔާ ހުންނާނީ ރެޑީގައޭ" އެވެ. އެއީ ގިޔާސް ގެ ދިގު ބިޔަ އިސްކޮޅާ އެއްވަރަށް ކަނޑާލި ފޮންޏެއް ނޫންކަން ރަނގަޅަށް ދައްކާލި އެވެ.\nގިޔާސް އާއި މިސްޓަ މޯލްޑިވްސްގެ ވާހަކަ ކިޔައިދީބަލާށޭ ބުނީމާ ފެށީ މާކުރީގެ ހަނދާންތަކުންނެވެ. އެއީ ގާތްގަނޑަކަށް 2009، 2010 ހިސާބެވެ. ގިޔާސް އުޅުނީ މިސްޓަ މޯލްޑިވްސްގެ ބެކްސްޓޭޖުގައި ބައިވެރިންގެ ގައިގައި ކުލަ ލައިދޭށެވެ. ކޮންމެހެން ބޮޑީ ބިލްޑުކޮށް މިސްޓަ މޯލްޑިވްސްގެ ލަގަބު ހޯދަން މަގު ކޮށާކަށް ވެސް ނޫނެވެ.\nފޮޓޯގްރެފީ: ނަދުހާ | ކޮންސެޕްޓް: ނޫރާ | ޕެއިންޓިން: ތައު\n"އެތަނަށް އޭރު ދިޔައީ އަހަންނަކީ ޖިމެއްގެ މުވައްޒަފަކަށްވާތީވެ. ކޮންމެހެން އެތަނަށް ދާން ބޭނުންވެގެނެއް ނޫން. އޭރު ނެތް މިސްޓަ މޯލްޑިވްސްގަ ބައިވެރިވުމުގެ ހިޔާލެއް ވެސް،" ފިޓްނެސް ކްލަބުގައި މަސައްކަތްކުރި ދުވަސްތައް ހަނދާންކުރަމުން ގިޔާސް ކިޔައިދިނެވެ.\nމިސްޓަ މޯލްޑިވްސްގައި ބައިވެރިވުމުގެ ހިޔާލު އައިސްގެން އެންމެ ފުރަތަމަ ގިޔާސް ސެލެކްޝަނަށް ދިޔައީ 2011 ވަނަ އަހަރެވެ. ނަމަވެސް އެފަހަރު ނުހޮވުނީ އެވެ. ހިތްވަރު ދޫނުކޮށް ކުރި މަސައްކަތުން އޭގެފަހުން އައި މިސްޓަ މޯލްޑިވްސް މުބާރާތުގައި ގިޔާސް ހުރީ ސްޓޭޖަށް އަރަ އެވެ.\nމިސްޓަ މޯލްޑިވްސްގެ އިތުރުން އިންޓަނޭޝަނަލް މުބާރާތްތަކުގައި ވެސް ގިޔާސް ވަނީ ބައިވެރިވެ ކާމިޔާބީތަކެއް ހޯދާފަ އެވެ. ވޯލްޑް ޗެމްޕިއަންޝިޕްތަކުގައި އެކި އަހަރު ބައިވެރިވެ ކެޓަގަރީތަކުން، ފަސް ވަނަ، ހަ ވަނަ އަދި ހަތް ވަނަ ހޯދާފަ އެވެ. މިސްޓަ މޯލްޑިވްސްގެ އެކި ކެޓަގަރީތަކުން ގޯލްޑް، ސިލްވަ މެޑަލް އަދި އޭޝިއަން ބޮޑީ ބިލްޑިން ޗެމްޕިއަންޝިޕްތަކުން ވެސް ވަނަތައް ހޯދި އެވެ.\nމިއަހަރު މިސްޓަ މޯލްޑިވްސްގެ ޓައިޓަލް ނަގައި އެވަރުގެ ބޮޑު ޗެމްޕިއަނަކަށް ބަދަލުވީ ފަސް ވަނަ ފަހަރަށް މުބާރާތުގައި ބައިވެރިވި ފަހުންނެވެ. ގިނަ ވަގުތުތަކެއް ޖިމްގައި ހޭދަކޮށް ޑައިޓުތަކަކަށް ފޮލޯކޮށްގެންނެވެ. ގިޔާސްގެ ދުވަސް ފެށެނީ 4:30ގަ އެވެ.\n"4:30ގައި ހޭލައިގެން ތައްޔާރުވެގެން ފަހެއް ޖަހާއިރު މަ ވަންނާނީ ޖިމަށް. ދެ ޕީޓީ ނަގާފަ 6:45 ގައި ޓްރެޑްމިލް އަށް އަރާފަ 7:45 ގައި މަ ފައިބާނީ. ދެން އަންހެނުން އޮފީހަށް ލާފަ ގެއަށް އައިސް ބްރޭކްފާސްޓް ނަގައިގެން ދެން ޖިމަށް ދަނީ. ނޫނީ ބައެއް ދުވަސް ދުވަހު ރެސްޓްކޮށްލަނީ. ދެން ހޭލައިގެން ދާނީ ލަންޗަށް."\nހުރިހާ އިރެއްގެ ކެއުން ވެސް ވަކި ހާއްސަ ޑައިޓަކަށް ފޮލޯކުރެ އެވެ.\n"ދެން މެންދުރުފަހު އަނެއްކާ ވެސް ޖިމަށް އައިސް ޕީޓީއަކަށް އެޓެންޑްވެފަ ހަތަރެއް ޖަހާއިރު އަންހެނުން ގެއަށްލާފަ ޖިމް އަށް އަންނާނީ ނޫނީ އަހަރެންގެ ވޯކްއައުޓް މަ ހަދާނީ. ދެން އޭނަ ޖިމަށްދާން ބޭނުންވެއްޖެޔާ އޭނަ ގޮވައިގެން ރޭގަނޑު ދާނީ."\n"މި ދާއިރާގައި މިހިސާބަށް އަޔަސް މަގޭ އިންސްޕިރޭޝަނަކީ މިއޭ މިހެން ބުނާކަށް ނޭނގޭ. މަގޭ ޑްރީމްސް ހާސިލްކުރަން މަސައްކަތްކުރަނީ. މަ ކުރަން ބޭނުން ނޫން ކަމެއް ނުކުރަން."\n"މަށެއް ނުކުރާނަން މަކުރާ ހިތްނުވާ ޕެޝަން ނެތް ކަމެއް. ލާރި ކިތަންމެ ވަރަކަށް ލިބުނަސް. ކަސްރަތު މިއީ މަގޭ ޕެޝަން."\nއެހެންވެ ގިޔާސްގެ ދިރިއުޅުމުގައި ހުރިހާ ވަގުތެއް ހޭދަކުރަނީ ޖިމަށް އަދި އާއިލާ އަށެވެ. ކޮފީތަކަށް ގޮސް ވަގުތު ހޭދަކުރުމަކީ ޝައުގުވެރިކަން ހުރި ކަމެއް ނޫނެވެ.\nމިހާރު ވެސް އެ އަޒުމުގައި ގިޔާސް މަސައްކަތް ކުރަނީ ރާއްޖޭން ބޭރުން ރާއްޖެ އަށް ގޯލްޑް މެޑަލްއެއް ގެންނާށެވެ. ބަރާބަރަށް ޓްރޭނިން ނަގަމުން ޑައިޓަކަށް ފޮލޯކުރަމުން މަސައްކަތްކުރަނީ އެ އަޒުމުގަ އެވެ.\n"އައި ތިންކް އައި ކޭން ޑޫ އިޓް މި އަހަރު ފުރަތަމަ މިދާ މުބާރާތުގަ."\n"ކޮފީއަކަށް ދާނީ ވެސް ރައްޓެއްސަކު މިހެން މުހިން ކަމަކު ބައްދަލުކޮށްލާ ވާހަކަ ދައްކާލަން ބޭނުންވެގެން. ކަމެއްނެތި ޕަބްޖީ ކުޅެން މަށެއް ކޮފީތަކަކަށް ނާރަން. އެއީ އެހާ ކުރަން ބޭނުންވާ ކަމެއް ނޫން."\nދަތުރުގެ މިހާ ހިސާބަށް އައި އިރު ގިޔާސް އަކީ ޖިމެއްގެ ވެރިއެކެވެ. ޕެޓުގެ ގޮތުގައި ތިން ބުޅަލާއި ދެ އެފްރިކަން ގްރޭ ވެސް ގިޔާސް ގެންގުޅެ އެވެ.\nފިޓްނެސް އާ ޕެޓް ގެންގުޅުމުގެ އިތުރުން އެކި ދާއިރާތަކުން ކުރިއަށްދާން ބޭނުންވާ ކުދިން ކުރިއެރުވުމަކީ ވެސް ގިޔާސްގެ ޝައުގުވެރިކަން ހުރި ދާއިރާ އެކެވެ. ވީވަރަކުން މަސައްކަތްވެސް ކޮށްދެ އެވެ.\n"އަހަރެން ކައިރީގަ އުޅޭ މީހުން ކުރިއަރާވަރުން ވަރަށް އުފާވޭ. ކުރިއަށްދާން ބޭނުން ކުދިންނަށް މަގުދައްކައިދޭން ބޭނުންވޭ."


Fauzan Ge Kulli Vakivun: School Ehmenge Lolun Karuna - Vaguthu\nފައުޒާން ކިޔަވަމުންދިޔަ ސްކޫލްގެ ޕްރިންސިޕަލް ފައުޒާންގެ ވާހަކަތައް ކިޔައިދެމުން ދާއިރު ރޮނީ؛ -- ވަގުތު އިމޭޖެސް: ޝާން މުހައްމަދު\n(ފުވައްމުލައް ސިޓީ) "ފުވައްމުލަކަށް ވަރަށް އަގު ހުރި ދަރިއެއް ގެއްލިގެން އެ ދިޔައީ، އެ މިސާލު ދައްކައި ދީފައި އެ ދިޔައީ،"\nޏ. ފުވައްމުލައް ސިޓީގެ "މާނޭރާ" ސަރަހައްދުން ގެނބުނު އެކުވެރިންގެ ފުރާނަ ސަލާމަތް ކުރުމަށް ދިޔަ އެ ރަށު ޔޫރޯގެ އަހުމަދު ފައިޒާން ނިޔާވި ހާދިސާއާ އެކު ފުވައްމުލަކު ސްކޫލްގެ އިސްވެރިންގެ ދުލުން އައީ މި ބަސްތަކެވެ. ފައުޒާނަކީ އެންމެންގެ މިތުރެވެ. މުދައްރިސުންގެ ލޯބި ލިބިފައިވާ ދަރިވަރެކެވެ. ގައުމަށާއި ރަށަށް ބޭނުންތެރި އަދި ހިލްމީ ދަރިއެކެވެ. ސްކޫލަށް ރީތި ނަން ހޯދުމުގެ ނިޔަތުގައި ނުކުތް ކުއްޖެކެވެ. ފުވައްމުލަކަށް އުފަން، އެ ރަށާއި ގައުމަށް ހިދުމަތްކޮށް ދިނުމުގެ ވިސްނުމުގައި ހުރި ދަރިއެކެވެ. ދުނިޔެ ދޫކޮށް ދިޔައީ އެ ޔަގީންކަން އެންމެންނަށް ވެސް ދީފައެވެ.\nމިދިޔަ ހޮނިހިރު ދުވަހު ހަވީރު ފުވައްމުލަކުގައި މޫދަށް އެރި އުޅެނިކޮށް، ފައުޒާން ނިޔާވި ހަބަރާ އެކު، ދިވެހިންނަށް ލިބުނީ ހިތްދަތިކަމެކެވެ. ހާއްސަކޮށް، ފައުޒާން ކުރި ހިތްވަރަށް މިއަދު ދިވެހިން ކުރަނީ ތައުރީފެވެ. ފައުޒާންގެ ދެ ރަހްމަތްތެރިން ގަދަ އޮއިވަރެއްގައި ޖެހި ގެނބިގެން ދަނިކޮށް، ދެ ކުދިންގެ ފުރާނަ ސަލާމަތްކޮށް ދިނީ ހިތްވަރު ގަދަ ފައުޒާނެވެ. އެކަމަކު، ދެ ކުދިންގެ ފުރާނަ ސަލާމަތްކޮށް ދިނުމަށް ފަހު، ފައުޒާން ވަކިވެ ދިޔައީއެވެ.\nފުވައްމުލަކު ސްކޫލްގެ ޕްރިންސިޕަލް ހަސަން ޒަރީރު ވިދާޅުވި ގޮތުގައި ފައުޒާނަކީ އެންމެންނާ ގުޅިގެން އެކުވެރިކަމުގެ ރޫހާ އެކުގައި މަސައްކަތް ކުރާ ހިތްވާ ކުއްޖެކެވެ. ކޮންމެ ހިޔާލަކަށް ފައުޒާން އިހްތިރާމް ކުރާ ކަމަށް އޭނާ ވިދާޅުވިއެވެ.\nފައުޒާންގެ އަމިއްލަ ނަފްސު ކުރިއެރުމަށް މަސައްކަތް ކުރާ ފަދައިން އޭނާ ތަމްސީލް ކުރާ ސްކޫލްގެ އެންމެން ވެސް ކުރިއަރުވަން މަސައްކަތްކުރާ ކަމަށް ހަސަން ވިދާޅުވިއެވެ. ޕްރިންސިޕަލް ސިފަ ކުރެއްވި ގޮތުގައި އެއީ "ޓީމް ވޯކް ލީޑަރ" އެކެވެ.\n"ކުދިންނާ ގުޅިގެން އުޅުމަކީ ފައުޒާންގެ އެންމެ ޚާއްސަ ސިފަ، ކްލާސް ރޫމްގައި ވެސް، އަދި ސްކޫލް ތެރޭގައި ވެސް، ވަރަށް ގިނަ ގްރޭޑްތަކުގެ ދަރިވަރުން ވެސް ދަންނާނެ، އެ އެންމެންނާ ވެސް ވަރަށް ގުޅިގެން މަސައްކަތް ކުރާ ދަރިވަރެއް އެއީ. ގުޅުން ބާއްވާކަން، ގުޅިގެން ވަރަށް މަސައްކަތް ކުރާކަން ވަރަށް ބޮޑަށް ފާހަގަވޭ، ލީޑާޝިޕް ސްކިލް ވަރަށް ރަނގަޅު، އެހެންވެ އެހެން ގުޅިގެން މަސައްކަތް ކުރަން އެނގެނީ،" ޕްރިންސިޕަލް ވިދާޅުވިއެވެ.\nފައުޒާން ކިޔަވަމުންދާ ސްކޫލްގެ ޕްރިންސިޕަލް؛- ވަގުތު އިމޭޖަސް- މުހައްމަދު އަފްޒަލް\nފައުޒާނަކީ އެ ސްކޫލަށް ގިނަ ވަނަތަކެއް ހޯދައި ދީފައިވާ ދަރިވަރެކެވެ. އެތްލެޓިކްސް ފަދަ އިތުރު ހަރަކާތްތަކުގައި ރަނގަޅު ވަނަތަކެއް ހޯދައި ކާމިޔާބީތަކެއް ސްކޫލަށް ގެނެސްދީފައިވެއެވެ. އަަބަދުވެސް ހުންނަނީ އޭނާގެ ސްކޫލަށް ފަޚުރުވެރި ނަން ހޯދަން ތައްޔާރަށެވެ. ސްކައުޓް ހަރަކާތުގައި އޭނާއަކީ ޕެޓްރޯލް ލީޑަރެވެ. ސްކޫލްގެ ސްކައުޓް ސްކޮޑްގެ އެންމެ އިސްކޮށް ހުރި އެއް ދަރިވަރެވެ. ކިޔެވުމަށް ވެސް ހިތްވަރު ކުރެއެވެ. އޭނާ ކުރިއަށްދާން އެ ކުރާ މަސައްކަތުގައި އޭނާގެ ބައިވެރިން ދޫކޮށްނުލައެވެ. އެކުވެރިން ކުރިއަރުވަން ބުރަކޮށް އަބަދުވެސް މަސައްކަތް ކުރެއެވެ.\n"ފައުޒާން ނެތުމަކީ ސްކޫލް އެތްލެޓިކްސް ޓީމަށް، އަދި ފުޓްބޯޅަ ޓީމަށް ވެސް ލިބުނު ވަރަށް ބޮޑު ގެއްލުމެއް، ކުޅިވަރު ދާއިރާގަ ވެސް ފާހަގަކޮށްލެވޭ ދަރިވަރެއް، ވަރަށް ހިތްވަރު ކުރާ، ސްކޫލަށް ކާމިޔާބީ ހޯދައިދިނުމަށްޓަކައި ވަރަށް ރަނގަޅު ދަރިވަރެއް، ފައުޒާންގެ މަސައްކަތާ ދޭތެރޭ ވަރަށް ހިތްހަމަޖެހޭ، އެތްލެޓިކްސް ރިލޭ ޓީމަށް، އަދި ހަންޑްރޭޑް ޓޫ ހަންޑްރޭޑް މީޓަރ ރިލޭ ރޭސްތަކުގައި އިންޑިވިޖުއަލް ވަނަތައް ވެސް ހޯދާފައިވޭ،" ޕްރިންސިޕަލް ވިދާޅުވިއެވެ.\nފައުޒާން ކިޔަވަމުންދާ ފުވައްމުލައް ސްކޫލްގެ ޕްރިންސިޕަލް؛ -- ވަގުތު އިމޭޖެސް: ޝާން މުހައްމަދު\nފައުޒާންގެ ލީޑިން ޓީޗަރެއްގެ ގޮތުގައި މަސައްކަތް ކުރެއްވި އަސްލަމް ހުސައިން ވެސް ފައުޒާންގެ މި ޚާއްސަ ސިފަތައް ފާހަގަކުރައްވައެވެ. އޭނާ ވިދާޅުވީ މުދައްރިސަކު ދަރިވަރެއްގެ ފަރާތުން އެންމެ ދެކޭ ހިތްވާ ކޮންމެ ސިފައެއްހެން ފައުޒާންގައި ހުންނަ ކަމަށެވެ. ފައުޒާނަކީ މުދައްރިސުންނާއި ވެރިންނަށް ކިޔަމަންތެރި ދަރިވަރެއް ކަމަށާއި ހެޔޮ ނަސޭހަތް ގަބޫލު ކުރާ ކުއްޖެއް ކަމަށް އަސްލަމް ވިދާޅުވިއެވެ. ފައުޒާނަކީ މަޑުމައިތިރި، އެންމެންގެ ވާހަކަ އަޑުއަހަން ދަންނަ ކުއްޖެއް ކަމަށާއި އޭނާއަށް އެނގޭ ގިނަ ކަންކަން އެހެން ކުދިންނަށް ކިޔައިދީގެން އެހެން ކުދިން ވެސް ކުރިއަރުވަން އުޅޭ ކަމަށް އޭނާ ވިދާޅުވިއެވެ.\nއަސްލަމް ވިދާޅުވި ގޮތުގައި ފައުޒާންގެ އެންމެ ޚާއްސަ އެއް ސިފައަކީ އޭނާއަށް ލިބޭ އިލްމު ހެޔޮ ގޮތުގައި ބޭނުން ކުރުމެވެ. އޭނާގެ ވަކިވުން ވެސް އެކަމާ ގުޅެއެވެ. ދުނިޔެ ދޫކޮށް ދިޔައީ އެ ގޮތުގައެވެ. ސްކައުޓްގައި އަބަދުވެސް ދަސްކޮށްދޭ މޮޓޯއެއް ކަމުގައިވާ "ބީ ޕްރިޕެއާޑް ޓު ސާވް" އަށް ފުރިހަމައަށް ތަބާވިއެވެ. މޫދަށް ކުދިންތަކެއް ގެނބިގެން ދަނިކޮށް އަމިއްލަ ނަފުސަށްވުރެ އެ ކުދިން އިސްކޮށް، ޚިދުމަތް ދިނުމަށް އެ ދަނޑިވަޅާ އެކު ތައްޔާރަށް ހުރީއެވެ. މޮޓޯގައިވާ އިނގިރޭސި ލަފްޒުގެ މާނައަކީ ވެސް އެކީއެވެ. ކޮންމެ ހާލަތެއްގައި ވެސް ޚިދުމަތަށް ތައްޔާރުވެ ހުރުމެވެ. އެ ނަމޫނާ އެހެން ހުރިހާ ދަރިވަރުންނަށް ދައްކުވައިދީފައެވެ.\n"ފައުޒާނަކީ ވަރަށް މަޑުމައިތިރި، ކިޔަމަންތެރި، ޑިސިޕްލިން ދަރިވަރެއް، ސްކޫލްގެ މުދައްރިސުން ވަރަށް ލޯބިވާ ސިފަތަކެއް ހުރި، މުދައްރިސުން ދެއްވާ އިލްމުގެ ބޭނުން ހެޔޮ ގޮތުގައި ހިފާ ދަރިވަރެއް، ދުނިޔެ ދޫކޮށް އެ ދިޔައީ ވެސް އެ ކަން ކަށަވަރު ކޮށްދީފައި، ސްކައުޓް ހަަރަކާތްތަކުގައި ވެސް މި ދަސްކޮށްދޭ ކަމަކަށް އޮންނަނީ އަމިއްލަ ނަފުސަށް ވުރެ އެހެން މީހުންގެ ފުރާނަ މުހިއްމުވާ ކަން، އަބަދުވެސް ޚިދުމަތަށް ތައްޔާރަށް ހުންނަން ޖެހޭ ކަން،" އަސްލަމް ވިދާޅުވިއެވެ.\nޏ. ފުވައްމުލައް ސްކޫލްގެ ލީޑިން ޓީޗަރު އަސްލަމް ހުސައިން - ވަގުތު އިމޭޖަސް: މުހައްމަދު އަފްޒަލް\nސްކޫލާއި ކްލާސް އެންމެންގެ "މިތުރު" ވަކިވުން އެއީ ފަސޭހަ ކަމަކަށް ނުވާނެއެވެ. ފައުޒާން ވަކިވެ ދިއުމަށް ފަހު ސްކޫލްގައި އަލުން ކިޔަވައިދޭން ފެށުމުން އެކަން ހިނގީ ވެސް އެހެނެވެ. ސްކޫލްގެ ކޮންމެ މުދަރިއްސެއްގެ ލޮލުން ކަރުނަތައް ނުހިފެހެއްޓި ދިޔައިރު ދަރިވަރުން ވެސް ތިބީ ރޮވިފައެވެ. ބައެއް ކުދިންނަށް ވަރަށް އަސަރުކޮށްފައިވާ ކަން އެނގުނެވެ. ފައުޒާންގެ އެންމެ ގާތް އެކުވެރިޔާ ވެސް ކްލާހުގައި އިންނައިރު، އޭނާއަށް ވެސް ވަރަށް އަސަރުކުރި ކަން އެނގުނެވެ. ސްކޫލް ހުޅުވުނު ދުވަހު ގްރޭޑް 10 ގެ ދަރިވަރުން ނުދެއެވެ. ދެވަނަ ދުވަހު ސްކޫލަށް އައެވެ. އެ ދުވަހު އެސެމްބްލީ ވެސް ކުރިއަށް ގެންދަން އުނދަގޫވިއެވެ. ގުރްއާން ކިޔަވަން އެރި ދަރިވަރު ވެސް ކިޔަވަން ފަށަން އުނދަގޫވި ކަމަށްވެއެވެ.\nސްކޫލް ދައުރުގައި އެންމެ ގާތް އެކުވެރިން ތިބޭނީ ކްލާހުގައި ކަން ގައިމެވެ. ކްލާސް ކުދިންނަށް މި ކަން ފަސޭހައަކަށް ނުވެއެވެ. އެންމެންގެ މިތުރު ފައުޒާންއާއެކު ކިޔަވަމުން އައި ކްލާސް ފެނި ވެސް ހަނދާނަށް އައިސް އެންމެން ވެސް ހިތާމަ ކުރެއެވެ. ޕްރިންސިޕަލް ހަސަން ޒަރީރާއި، ލީޑިން ޓީޗަރު އަސްލަމް މުހައްމަދާއި، ކައުންސެލިން ޑިޕާޓްމަންޓް އިން އެ ދަރިވަރުންނާ ވާހަކަ ދައްކައިގެން އެ ވަގުތަށް ކްލާސް ރޫމް ވެސް ބައްދަލުކުރިއެވެ. ބައެއް ކުދިންނަށް އިތުރަށް ކައުންސެލިން ވެސް ހަމަޖެއްސިއެވެ. އެއިން ބައެއް ކުދިންނަށް ވަރަށް ބޮޑަށް އަސަރު ކޮށްފައިވާ ކަމަށްވެއެވެ.\nސްކޫލްގެ ޕްރިންސިޕަލް ހަސަން ޒަރީރާއި ލީޑިން ޓީޗަރު އަސްލަމް މުހައްމަދު އަދި ސްކޫލްގެ އެހެން ބައެއް ޓީޗަރުން ވެސް ފައުޒާންގެ ހަޔާތުން އެހެން ދަރިވަރުންނަށް ދޭން ބޭނުންވާ މެސެޖަކީ ފައުޒާން ނަމޫނާއަކަށް ނެގުމަށެވެ. އޭނާ ވަކިވެ ދިއުމުގެ ހިތާމަ އޮތް ނަމަވެސް އޭނާ ދުނިޔެ ދޫކޮށް ދިޔައީ ގައުމީ ޚިދުމަތެއްގައި ހުއްޓައި ކަމުގައި ދެކުމަށެވެ. ފައުޒާންގެ އެ މަސައްކަތަށް ފަޚުރުވެރިވުމަށެވެ. މިއީ ސްކޫލްގެ އިސް ޓީޗަރުން މިއަދު ފައުޒާންގެ އާއިލާއަށް ވެސް ދޭން ބޭނުންވާ މެސެޖެވެ. ފައުޒާން ވަކިވެގެން ދިޔައީ "ގައުމީ ބަތަލެއް" ގެ ގޮތުގައި ކަން ދެކުމަށެވެ. އޭނާގެ މަސައްކަތަށް މުޅި ރަށް ފަޚުވެރިވުމަށެވެ.\nޖެނުއަރީ 14, 2021 09:59\nޤައުމު ބޭނުންވަނީ ފައުޒާން ފަދަ ދަރިންނަށް. މާތް ﷲ ފައުޒާންގެ ފާފަ ފުއްސަވައި ކައްވަޅު އަމާން ކުރައްވައި ސުވަރުގޭގެ އެންމެ މަތީ ދަރަޖަ ދެއްވާށި.އާއިލާއައް ކެތްތެެރިކަން ދެއްވާށި.އާމީން.\nޖެނުއަރީ 14, 2021 10:36\nޝުކުރިއްޔާ ވަގުތު ނޫސް. ފައުޒާން ނިޔާވި ޙާދިޘާ އެންމެ ރަނގަޅަށް ތަފްޞީލުކޮށް ގެނެސް ދެއްވި ނޫހަކީ "ވަގުތު"ކަން ފަޚްރުވެރި ކަމާއި އެކު ފާހަގަކޮށްލަން. އަދި ގެނބުނު ދެކުދިންގެ ޙާލަތު ހަމައަކަށް އެޅުމުން އެކުދިންގެ ވާހަކަތައް ހިމަނާލުމުން އިތުރަށް ފުރިހަމަވާނީެ ކަމުގައި ދަންނަވަން.\nފައުޒާންގެ ވަކިވުން މީހާދަ ގިނަ ބަޔަކަށް އަސަރު ކޮށްލި ޙާދިޘާއެކެވެ. މައިންބަފައިންގެ ޙާލަކީ ކޮބައިބާވައޭ ހިތަށްއަރައެވެ. ޒުވާން އުމުރު ގައި މިކަހަލަ ހެޔޮލަފާ ދަރިފުޅަކު މިހާ ކުއްލި\nގޮތަކަށް ވަކިވުމަކީ މައިންބަފައިންނާއި ޢާއިލާއަށް ފުންއަސަރު ތަކެއް ކުރުވާނެކަމެކެވެ. ޢާއިލާއަށް ކެތްތެރިކަން ދެއްވާށިއެވެ. އާމީން. ދުނިޔެއިން\nވަކިވިޔަސް މައިންބަފައިން ފަޚްރުވެރި ވާފަދަ ރީތިނަމެއް ހޯދައިދީފައި ވަގުތު ޖެހުމުން އެދިޔައީ. ކިހާ ރަނގަޅު ދަރިފުޅެއް. މާޝާﷲ. އެދަރިފުޅަށް ދާއިމީ ސުވަރުގެ މިންވަރު ކުރައްވާށި އާމީން. އެއީ ތަޤްދީރުގެ ނިޔާފުޅު. އެކަކަށް ވެސް ތަޤްދީރާއި ދެކޮޅެއް ނުހެދޭނެ.\nއެހެން މައިންބަފައިން ވެސް ދަރިންނަށް ފައުޒާންގެ ހިސްޓްރީ ކިޔައިދޭން އެބަޖެހޭ. މިކަހަލަ ނަމޫނާތައް އަހަރެމެންގެ ދަރިންނަށް ިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިދަސްކޮށްދޭން އެބަޖެހޭ. ސިޔާސީ ފިތުނަ ތައް އެއްފަރާތްކޮށް އަނެކާއަށް އެހީބޭނުންވާ ވަގުތު އެހީތެރިވެދޭނެ ހެޔޮލަފާ ޖީލެއް ބިނާކުރަން އެބަޖެހޭ.\nޖެނުއަރީ 14, 2021 11:19\nދެން ތިވާގަކަ ނުންމާތި.\nޖެނުއަރީ 14, 2021 12:27\nމައްޔިތާއަށް ހެޔޮދުޢާ ކުރުން ދެން އޮތީ. މިދުވަސްކޮޅު އަބަދު އަބަދު މިވާހަކަތައް ގެނސްދެންޏާ އާއިލާ އަދި ދަންނަމީހުންނަށް ކުރާ އަސަރު ވަރަށް ބޮޑުވާނެނޫންތޯ. ވަގުތު ޓީމް ފުވަމުލަކަށް ދެވުނު ވަގުތާ ދިމާވިޔަސް ފައުޒާން އާގުޅުންހުރި ފަރާތްތަކާ ސުވާލުކޮށް ހަދަން އެންމެ ރަނގަޅު ދަނޑިވަޅެއް ނޫންކަންނޭނގެމީ. ޢަދި ހަފްތާއެއް ނުވޭ ނިޔާވިތާ. ގިނަ ގިނައިން ދުޢާކޮށް ހަދައިގެން ދެން އަހަރެމެންނަށް ކަމެއްކޮށްދެވޭނީ. މާތް ﷲ ފައުޒާންއަށް ސުވަރުގޭގެ މަތިވެރި ނިޢުމަތް ދެއްވާ ކައްވަޅުގައި ސާބިތުކަން ދެއްވާށި. އާމީން\nޖެނުއަރީ 14, 2021 16:14\nޖެނުއަރީ 14, 2021 21:56\nޤައުމީ، ޤައުމީ، ޤައުމީ! ކޮން ޤައުމެކޭތަ އަބަދު މި ކިޔަނީ؟! ޤައުމަށް ވުރެ އިސްވާނީ އަބަދުވެސް ދީން. ދީނީ ނަޒަރަކުން ބުނާ ނަމަ ފައުޒާނަކީ ޝަހީދެއް އިން ޝާ ﷲ. މިހެން ކިޔާބަލަ ފުރަތަމަ. ދެން އަންނާނީ ޤައުމު. ވަރުގަދަ ކަމެކޭ މީ. ދުނިޔެއަށް ގޮސް ހުސްވެފަ.


Tharaggeege vaahaka dhakkan fashan vaanee ves gain thaahiru vegen: Raees | Mihaaru\nރައީސް ވިދާޅުވީ، ރަށްރަށުގެ ބޯހިޔާވަހިކަމަށް އަންނަ އަހަރު 1.5 ބިލިއަން ބަޖެޓު ކުރާނެ ކަމަށް. މާލޭގައި މި އަހަރު އެކަނިވެސް 5،000 ހައުސިން ޔުނިޓުގެ މަސައްކަތް ކުރާނެ ކަމަށް ވެސް ވިދާޅުވި.\nކެމްޕޭން ނިންމާލުމަށް މިރޭ ރަސްދޫގައި ބޭއްވި ޖަލްސާގައި ރައީސް ވާހަކަފުޅު ދައްކަވަނީ-- ފޮޓޯ/ރައީސް އޮފީސް\n08 އެޕްރީލް 2021 - 22:57\nއއ. ރަސްދޫ އެމްޑީޕީ ރައީސް އިބްރާހިމް މުހައްމަދު ސޯލިހް ލޯކަލް ކައުންސިލްތަކުގެ އިންތިޚާބު 2020 ލޯކަލް އިންތިހާބު\n58 ކޮމެންޓް, 89 ރިއެކްޝަންސް\nގައިން ތާހިރުނުވެވެސް އާއިލާ މީހުންނަށް ވަޒީފާދެވޭ.\nހިންނަވަރޭ ކަލޭ އަދިވެސް އަނގަ އަރުވާނަންތަ؟ ބަވާލާފަ އެބަހުރި. މަ ލަދުން.\nހިތުން ވަރަށް މޮޅު އެއްޗެއްދޯ ތިޔަ ބުނެލީ! މާދަން ފެންނާނެ ކުޅިވަރު. ބަލަން ހުންނާތި!\n2008 ގައި ހާލި ހެދީ ކާޅުތޯ ނުވަތަ ކޮވެލިތޯ؟ އެމްޑީޕީ އިން ތުހުމަތުކުރާގޮތުން ނަމަ ފަހުން އެހާއްުޔަށް ބިސް އެޅީ “ކާޅު”.\nތިޔަ ވިދާޅުވާގޮތުންނަމަ، އެންމެ އަވަހަށްވެސް ތަރައްގީގެ ވާހަކަ ފަށޭނެ ގޮތަކީ ކުޑަ ހަދަސް އާއި ބޮޑު ހަދަސް އެރެގަތުމަށް އުނގެނި ޕާރޓީކުދިންނަށްވެސް އެކަން އުނގަންނައި ދެއްވުން ! ޢަދި އަލުގަނޑުމެން ކުޑައިރުއްސުރެ އެކަންކަން ޢުނެގެނި ގައިންތާހިރުވެގެން ތިބި ވާހަކަވެސް ދަންނަވަމެވެ!\nތަރައްގީގެ ވާހަކަ ދެއްކޭނީ އެކަމުގެ އިލްމާއި ތަޖްރިބާ ލިބިގެން! ޢެ ފަދަ އިލްމެއް ގާބިލްކަމެއް ނެތް ބަޔަކު ދައްކާނީ ބަހަނާއާއި އުޒުރު. ޢަބަދުވެސް ކޮންމެވެސް އެހެންކަމެއް ކޮށްގެން ތަރައްގި ޢާއި ހަމަައަށް އާދެވޭނެކަމަށް ދައްކައި ތަރައްގީ ފަހަތައް ޖައްސަމުން ދާތަން ފެންނާނީ .\nމި ކުރާ ވައްކަންތަކުން ގައުމުތާހިރުކޮށް ،އިންޑިޔާގެ ނުފޫޒުން ގައުމު ތާހިރުކޮށް،ގައުމުގެ ހުރިހާ ވަޒީފާތަކެއް އިންޑިޔާގެ ބާރުގެ ދަށަށް ދިއުން ތާހިރުކޮށް، އިސްތިއުފާދެއްވުން ތާހިރުވާނެ. މިހާ ޚިދުމުހުތާރު މކަމެއްނުވާ ނާގާބިލު ،ގައުމުގެ ދުސްތޫރު އާއި އިސްތިގުލާލު ފުޑާލި ވެރިކަމެއް މަށެއް ނުދެކެން.\nވަގަށް ނެގި އިންތިހާބު\nހީހީ ހަލާކު.. ބުނާނެ ހަމައެކައްޗެއްވެސް ނެތް. ރައްޔިތުންނަށް އޮޅިވަޑައިގެންފައި މިހާރު ނޯންނާނެ ކަމަށް ހީކުރަން.\nއެމްޑީޕީއަށް އެންމެ ފަހުން ނުލިބި އޮތް މެޖޯރިޓީ ލިބުނީމަ ގައިން ތާހިރުވުމަކީ އެހާ މުހިއްމު ކަމަކަށްނުވާނެ. އެއިރުން ގެންނާނެ ގައުމިއްޔަތަކީ ގައިން ތާހިރުވެގެން މުސްލިމުންގެ ގޮތުގައި ކުރާ އެންމެ މުހިއްމު ކަންކަން ވަރަށް މަދުން ކުރާނެ ގައުމިއްޔަތަކަށްވާނީ. 13 އަންހެނުންނާ ބެހުނުކަމަށް ތުހުމަތު ކުރެވޭ މީހާ އަޑިއަޑިން ފުރުވާލާ އަދި ޖިންސީ ފުރައްސާރަކުރަން އުޅޭ މީހުންނަށް ހިމާޔަތްދޭ މީހުންނަކަށް ނޭނގޭނެ ހަގީގީ ތާހިރުކަމަކީ ކޮބައިކަމެއް.


SunOnline: Floating city akee bodu scam eh kamah Fayyaz vidaalhu vehjje\nފްލޯޓިން ސިޓީއަކީ ބޮޑު ސްކޭމެއް ކަމަށް ފައްޔާޒް ވިދާޅުވެއްޖެ\nމުހައްމަދު ޔަމީން 22 Jun 2022, 22:19\nމިދިޔަ އަހަރުގެ މާޗުމަހު ނެދަލޭންޑްސްގެ ޑަޗް ޑޮކްލޭންޑްސް ކުންފުންޏާ ހަވާލުކުރި ފްލޯޓިން ސިޓީގެ މަޝްރޫއަކީ ބޮޑު ސްކޭމެއް ކަމަށް އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވެއްޖެއެވެ.\nއެމްޑީޕީގެ ގައުމީ މަޖިލީހުގެ ވަޓްސްއެޕް ގްރޫޕުގައި މިއަދު ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ކުރެއްވި މެސެޖަކަށް ރައްދު ދެއްވަމުން ފައްޔާޒް ވިދާޅުވީ އެ މަޝްރޫއަށް ދޫކުރި ފަސް ފަޅުގެ ތެރެއިން ތިން ފަޅެއް މިހާރު ވެސް ވިއްކާލާފައިވާ ކަމަށެވެ.\n"އެމީހުން [ޑަޗް ޑޮކްލޭންޑްސް] މިހާރު ވެސް އަންނަނީ ހަ [ފަޅެއް] އިތުރަށް ހިއްކާ، [އެ ތަންތަން] ވިއްކާލުމަށް މަސައްކަތް ކުރަމުން" ފައްޔާޒް ވިދާޅުވިއެވެ.\nފްލޯޓިން ސިޓީ ހެދުމަށް ނެދަލޭންޑްސް ގެ ކުންފުންޏަށް ދޫކުރި ފަޅުތައް ދޫކޮށްފައިވަނީ އެއްވެސް އަގަކާ ނުލައިކަން ފައްޔާޒް ފާހަގަކުރެއްވިއެވެ.\n"ރިސޯޓެއްގެ ފަޅެއް ތެރޭ ސޯޝަލް ހައުސިން ޕްރޮޖެކްޓެއް ގެންގުޅެން ހުއްދަ ދިނުމަކީ ބޮޑު ގޯހެއް، އެހެން ނޫނަސް އެކަން ކުރެވޭނީ ގާނޫނަށް ބަދަލު ގެނެސްގެން" ފައްޔާޒް ވިދާޅުވިއެވެ.\nފައްޔާޒް މިވާހަކަތައް ދައްކަވާފައި ވަނީ ފްލޯޓިން ސިޓީގެ މަޝްރޫއަކީ ރައީސް ނަޝީދުގެ ނަން ހިމެނޭ މަޝްރޫއެއް ކަމުން އެކަން ހުއްޓުވާފައިވާ ކަމަށް އެމަނިކުފާނު ދެއްކެވި ވާހަކައަށް ރައްދު ދެއްވަމުންނެވެ.\n"އަޅުގަނޑު މިހާރު ގަސްދު ކުރަނީ ޑަޗް ޑޮކްލޭންޑްސް ކުންފުންޏަށް މިކަން ހިނގާ މަގު ސާފުކޮށްދީ، މި ރާއްޖޭގައި ތިކަން ނުވާނެ ކަމަށް ލަފާ އަރުވަން" ނަޝީދު ވިދާޅުވިއެވެ.\nއެމަނިކުފާނު ވަނީ އިކޮނޮމިކް ކައުންސިލުން އެ ޕްރޮޖެކްޓާ ދެކޮޅަށް ވޯޓު ދީފައިވާކަމަށް ތުހުމަތު ކުރައްވާފައެވެ.\nޑަޗް ޑޮކްލޭންޑްސް އަށް އެ މަޝްރޫއު ހަވާލުކުރިތާ އަހަރެއް ވާން ކައިރި ވެފައި ވަނިކޮށް، މި އަހަރުގެ ފެބްރުއަރީ މަހު އެ މަޝްރޫއުގެ އަމަލީ މަސައްކަތް ވަނީ ބައިސަން މޯލްޑިވްސްއާ ހަވާލުކޮށްފައެވެ. އޭރު އެ ކުންފުނިން ބުނީ މިދިޔަ ރޯދަ މަސް ނިމެން ވާއިރަށް އެ މަޝްރޫއުގެ ފުރަތަމަ ގެތައް ނިންމާލެވޭނެ ކަމަށެވެ.\nއެ ކުންފުނިން ބުނީ ފްލޯޓިން ސިޓީ ބިނާ ކުރަނީ މާލެއިން ފުރައިގެން ފަސް މިނެޓުން ދެވޭ ފަޅެއްގައި ކަމަށެވެ. ނަމަވެސް ޑަޗް ޑޮކްލޭންޑްސް އިން ބުނެފައިވަނީ އެ ތަނަށް ދާން 10 މިނެޓު ނަގާނެ ކަމަށެވެ. އަދި މުޅިއެކު 5000ގެ އެ ސިޓީގައި އެޅުމަށް ހަމަޖެހިފައިވާ ކަމަށް ވެސް ބުންޏެވެ.\nޑަޗް ޑޮކްލޭންޑްސްއާ މި މަޝްރޫއު ހަވާލުކުރި މިއީ ދެވަނަ ފަހަރެވެ. މީގެ ކުރިން، 2010ވަނަ އަހަރު ރައީސް މުހައްމަދު ނަޝީދުގެ ވެރިކަމުގައި ވެސް އެ ކުންފުންޏާ އެކު ވަނީ ފްލޯޓިން ސިޓީގެ އެއްބަސްވުމެއްގައި ސޮއިކޮށްފައެވެ.


Musharraf ge mahchah ivvi maruge hukum baathilkoffi | Mihaaru\nލާހޯރުގެ ހައި ކޯޓުގެ ނިންމުމާ އެކު މުޝައްރަފުގެ ހުކުމް ބާތިލްވީ ކަމަށް ވަކީލުން ވަނީ ބުނެފައި. --ފޮޓޯ:ރޮއިޓާސް\n13 ޖެނުއަރީ 2020 - 22:194comments\nލާހޯރުގެ ހައި ކޯޓުން މިއަދު ކުރި ހުކުމުގައި ބުނެފައި ވަނީ މުޝައްރަފުގެ މައްޗަށް މިދިޔަ މަހު މަރުގެ ހުކުމް އިއްވި ކޯޓު އުފައްދާފައި ވަނީ ގާނޫނު އަސާސީއާ ޚިލާފަށް ކަމަށެވެ. އެހެންވެ މުޝައްރަފުގެ ވަކީލުން ވިދާޅުވަނީ މުޝައްރަފުގެ މައްޗަށް އިއްވި ހުކުމުގެ ސައްހަކަން ވަނީ ގެއްލިފައި ކަމަށެވެ.\n"ލާހޯރުގެ ހައި ކޯޓުން ވަނީ މުޝައްރަފުގެ މައްޗަށް އިއްވި ހުކުމް ބާތިލްކޮށްފައި،" މުޝައްރަފްގެ ވަކީލް އަޒްހަރު ސިއްދީގު ރޮއިޓާސް ވިދާޅުވި އެވެ.\nސަރުކާރު ތަމްސީލް ކުރެއްވި ޕްރޮސެކިއުޓަރެއް ކަމަށްވާ އިޝްތިއާގު އޭ. ޚާން ވިދާޅުވީ މުޝައްރަފުގެ މައްޗަށް ހުކުމްކުރި ބެންޗު ސައްހަ ނޫންކަމަށް ނިންމުމުން މުޝައްރަފުގެ މައްޗަށް އެއްވެސް ހުކުމް މިހާރު ނޯންނާނެ ކަމަށެވެ.\n"އެއީ މިހާރު މިނިވަނެއް،" އޭނާ ވިދާޅުވި އެވެ.\nޑިސެމްބަރު 17 ވަނަ ދުވަހު ތިން ފަނޑިޔާރުންގެ ބެންޗެއް ހިމެނޭ ޚާއްސަ ކޯޓަކުން މުޝައްރަފުގެ މައްޗަށް ޣައިރު ހާޒިރުގައި އިއްވި މި ހުކުމް ބިނާކުރީ ޕާކިސްތާނުގެ ގާނޫނުއަސާސީ ހުއްޓުވިކަމުގެ ކުށަށެވެ. މަރުގެ ހުކުމް އިއްވީ މައްސަލަ ބެލި ތިން ފަނޑިޔާރުންގެ ބެންޗުގެ އަގުލަބިއްޔަތުން، 2-1 އިންނެވެ.\nމުޝައްރަފު މި ވަގުތު އުޅުއްވަނީ ދުބާއީގަ އެވެ. ބޭސްފަރުވާއަށް ގައުމުން ބޭރަށް ވަޑައިގަތުމުގެ ހުއްދަ ދިނުމާ އެކު އޭނާ ޕާކިސްތާން ދޫކޮށްލެއްވީ 2016 ގަ އެވެ. ދުބާއީގެ ހޮސްޕިޓަލެއްގައި އޮންނަވައި އާންމުކުރެއްވި ވީޑިއޯ ބަޔާނެއްގައި މުޝައްރަފް ވިދާޅުވީ އެ ދައުވާގައި "އެއްވެސް އަސާސެއް ނެތް" ކަމަށެވެ.\nމުޝައްރަފް ދުބާއީގެ ހޮސްޕިޓަލެއްގައި ފަރުވާ ހޯއްދަވަނީ. --ފޮޓޯ:އޭޕީއެމްއެލް\nދުބާއީއަށް ވަޑައިގެންނެވި ގޮތަށް މުޝައްރަފު އުޅުއްވަމުން ގެންދަވަނީ އެތަނުގަ އެވެ. ކޯޓަށް ހާޒިރުވެވަޑައިގަތުމަށް ތަކުރާރުކޮށް އަންގަމުން ދިޔަ އެންގުންތަކަށް އޭނާ ތަބާއަވެވަޑައެއް ނުގަންނަވަ އެވެ.\nގާނޫނުއަސާސީ އަށް އަމަލްކުރުން ހުއްޓާލަން 2007 ގައި އޭނާ އެންގެވީ ވެރިކަމުގެ މުއްދަތު ހަމަވުމަށް ފަހު ވެސް ޕާކިސްތާނުގެ ރައީސްކަމުގައި ހުންނަވަންވެގެންނެވެ.\nނޮވެމްބަރު 2007 ގައި ގާނޫނުއަސާސީ އަށް އަމަލްކުރުން ހުއްޓާލުމަށް ފަހު މުޝައްރަފު ވަނީ ކުއްލި ހާލަތު އިއުލާންކުރައްވައިފަ އެވެ. އެކަމަކު އިތުބާރު ނެތްކަމުގެ ވޯޓަކަށް ދިއުމާ އެކު 2008 ގައި އޭނާ އިސްތިއުފާ ދެއްވި އެވެ.\nގައުމަށް ގައްދާރުވުމުގެ ދައުވާ މުޝައްރަފުގެ މައްޗަށް އުފުލީ، 1999 ގައި އަސްކަރީ އިންގިލާބެއް އޭނާ ގެންނެވި އިރު އޭރު ބޮޑުވަޒީރަކަށް ހުންނެވި ނަވާޒް ޝަރީފް އަލުން އެ މަގާމަށް، 2013 ގައި، އެނބުރި ވަޑައިގެންފަ އެވެ.\nޝަރީއަތްތަކުގައި އޭނާ ވިދާޅުވަމުން ގެންދެވީ އޭނާ އެގޮތަށް ފިޔަވަޅު އެޅުއްވީ ކެބިނެޓުން ވެސް ފާސްކޮށްގެން ކަމަށެވެ. އެކަމަކު އޭނާގެ ވާހަކަތައް ކޯޓަކުން ގަބޫލެއްނުކުރެ އެވެ.\nގައުމަށް ގައްދާރުވުމުގެ ކުށް ސާބިތުވެއްޖެ ނަމަ، ޕާކިސްތާނުގެ ގާނޫނުއަސާސީ ބުނާ ގޮތުން، އޮންނާނީ މަރުގެ އަދަބެވެ.\nމުޝައްރަފަކީ ގާނޫނުއަސާސީއާ ހިލާފުވެވަޑައިގެންނެވުމުގެ ކުށުގައި ޕާކިސްތާނުގައި ޝަރީއަތް ހިންގި އަސްކަރީ ފުރަތަމަ ލީޑަރެވެ.\nޕާކިސްތާނަށް ލޭއޮހޮރުވުމެއް ނެތް އިންގިލާބެއް މުޝައްރަފް ގެންނެވީ 1999 ވަނަ އަހަރު. --ފޮޓޯ:އީޕީއޭ\nޕާކިސްތާނުގައި މީގެ ކުރިން އަސްކަރީ ކިތައްމެ ލީޑަރަކު އިންގިލާބުތައް ގެނެސް ވެރިކަން ކުރެއްވި އެވެ. ނުވަތަ އެ ބޭފުޅުންގެ ނުފޫޒު ކޮންމެ ސަރުކާރެއްގެ މައްޗަށް އަބަދުވެސް އޮވެ އެވެ.\nޕާކިސްތާނުގެ އަސްކަރީ ވެރިޔަކަށް މުޝައްރަފް އިސްކުރީ، ނަވާޒު ޝަރީފްގެ ވެރިކަމުގައި 1998 ގަ އެވެ. އޭނާ އާއި ނަވާޒް ޝަރީފާ ދެމެދު ދެބަސްވުން އުފެދުނީ 1999 ގައި، އިންޑިއާއާ އެކު ޕާކިސްތާނުން ކުރި ކަރުގިލް ހަނގުރާމައާ ގުޅިގެންނެވެ.\nއަސްކަރީ އިންގިލާބެއް ގެންނަވައި 1999 ގައި ނަވާޒް ޝަރީފް މަގާމުން ވަކިކުރީ އެއްވެސް ލޭއޮހޮރުުވުމެއް ނެތި އެވެ.\nމުޝައްރަފުގެ ވެރިކަމުގައި އޭނާ އަވަހާރަކޮށް އެތައް ފަހަރަކު ހަމަލާދިނެވެ. ބައިނަލްއަގުވާމީ ގޮތުން އޭނާއަށް އެންމެ ބޮޑު ސަމާލުކަމެއް ލިބުނީ 2001 ގައި އެމެރިކާއަށް ދިން ޓެރަރިސްޓް ހަމަލާއާ ގުޅިގެން އެމެރިކާ އިން ފެށި ޓެރަރިޒާ ދެކޮޅު ހަނގުރާމައަށް މުޝައްރަފު ދެއްވި އެއްބާރުލުމާ ގުޅިގެންނެވެ.\nވެރިކަމުން 2008 ގައި އިސްތިއުފާ ދެއްވުމަށް ފަހު ގައުމުން ބޭރުގައި ފަސް އަހަރު އުޅުއްވި އެވެ. އޭނާ އެނބުރި ޕާކިސްތާނަށް، 2013 ގައި ވަޑައިގަތީ، އާންމު އިންތިހާބުގައި ވާދަކުރައްވާށެވެ. އެކަމަކު އޭނާއާ ދެކޮޅަށް ކޯޓުތަކުގައި ހުރި މައްސަލަތަކާ ގުޅިގެން އިންތިހާބުގައި ވާދަނުކުރެއްވޭ ގޮތް އޮތީ ހަދައިފަ އެވެ.\nއިތުރު ލިޔުންތައް ޕާކިސްތާން މަރުގެ އަދަބު ޕަރުވޭޒް މުޝައްރަފް


ސަރުކާރަށް2އަހަރު، އޮތީ ކޯލިޝަން ސަރުކާރެއްތަ؟ |\nރައީސް ސޯލިހުގެ ވެރިކަމަށް ވަޑައިގެންނެވީ ރައީސް ނަޝީދާއި، ގާސިމް އިބުރާހީމާއި ރައީސް މައުމޫން އަދި އަދާލަތު ޕާޓިގެ ތާއީދާ އެކީގައި\nސަރުކާރަށް2އަހަރު، އޮތީ ކޯލިޝަން ސަރުކާރެއްތަ؟\n3 ނޮވެމްބަރުގެ ޢުދުވާނީ ހަމަލާއަކީ، މިނިވަންކަމަށް ކުރިމަތިވި އެންމެބޮޑު ނުރައްކާ: މައުމޫން\nއެމްއާރުއެމްގެ ކަންބޮޑުވުންތައް ދުބާއީގައި ރައީސާއި ހިއްސާ ކުރައްވައިފި\nޑީއެންއޭ ބަލައިތުމަށް ނިންމި ނިންމުމަށް ފުރިހަމައަށް ތާއީދުކުރަން: މައުމޫންގެ\nރައީސް ސޯލިހު ވެރިކަމަކީ4ސިޔާސީ ޕާޓީއަކުން އެކުވެގެން ކުރި ވަރުގަދަ ކެމްޕޭނަކުން ހޯދުނު ކާމިޔާބީއަކުން އުފެދުނު ވެރިކަމެކެވެ. އެމްޑީޕީގެ އިތުރުން ޖުމުހޫރީ ޕާޓީއާއި، އަދާލަތު ޕާޓީއާއި، އަދި މީގެއިތުރުން ޕީޕީއެމް އޭރު ކޯލިޝަންގައި ތަމްސީލުކުރި ރައީސް މައުމޫނު ގުޅިގެން ކުރެއްވި މަސައްކަތްތަކުގެ ނަތީޖާއެވެ.\nކޯލިޝަންގެ ސަރުކާރު އުފެއްދުމަށްޓަކާ އެއްބަސްވުންތަކާއި، އަހުދު ކަށަވަރުތައް ވެފައިވެއެވެ. ކޯލިޝަން އެއްބަސްވުމުގައި ޕާޓީތަކުން ތަމްސީލުކުރި މަންދޫބުން ސޮއިވެސް އެޅުއްވިއެވެ. މީގެތެރޭގައި،4ޕާޓީން ކެބިނެޓް ހިއްސާ ކުރުމާއި، އޭރު ކުރިޔަށް އޮތް މަޖިލިސް އިންތިޚާބުގައި ޕާޓީތަކުން އެކުގައި ވާދަކުރުމާއި، ސިޔާސީ މަގާމްތައް ކުރިން އެއްބަސްވެފައި ވާގޮތުގެ މަތިން ހިއްސާ ކުރުމާއި، އަދި މީގެ އިތުރު ކުރިޔަށް އޮތް ލޯކަލް ކައުންސިލް އިންތިޚާބުގައި ޕާޓީތަކުން އެކީގައި ވާދަކުރުންވެސް ހިމެނެއެވެ.\nއަދި މީގެއިތުރުންވެސް ކޯލިޝަން ވަރުގަދަކޮށް ބޭއްވުމަށްޓަކާ،4ލީޑަރުން ބައްދަލުކޮށް މަޝްވަރާ ކުރުމާއި، ކޯލިޝަނަށް ގާނޫނީ ހައިސިއްޔަތު ހޯދާ ދިނުމަށްޓަކާ ކޯލިޝަން ގާނޫނުގެ ނަމުގައި ގާނޫނު ވުޖޫދަށް ގެނެސް، ގާނޫނީ ބަނުމަކުން ކޯލިޝަން ބަދެލުންވެސް މީގެ ތެރޭގައި ހިމެނިގެން ދިޔައެވެ.\nއަދި މިނޫނަސް މިފަދަ ތަފާތު އެތައް ކަމެއްގެ މައްޗަށް އެކުލެވޭ ކޯލިޝަނަކުން ވެރިކަން ކުރުމުގެ ވައުދަކީ، "ރައީސް ޔާމިންގެ ޚުދުމުޚްތާރު ވެރިކަން" ނިމުމަކަށް ގެނައުމަށް4ލީޑަރުން ރައްޔިތުންނަށް ވީ ވައުދުތަކެވެ.\nފާއިތުވެދިޔަ2އަހަރު ދުވަހަށް ބަލާއިރު، ތަފާތު އެކިފަހަރުމަތިން މީޑިޔާތަކަށް ދެއްވި ބަސްދީގަތުންތަކުގައާއި އަދި ދެއްވި ޕްރެސްތަކުގައި ރައީސް ސޯލިހު ވިދާޅުވެފައިވަނީ ދަމަހައްޓަވަމުން ގެންދަވަނީ ކޯލިޝަންގެ ވެރިކަމެއް ކަމުގައެވެ. އަދި ދަމަހައްޓަވާނީވެސް ކޯލިޝަންގެ ވެރިކަމެއް ކަމުގައެވެ.\nރައީސް ސޯލިހު ވެރިކަމަށް ވަޑައިގެންނެވުމަށްފަހު4ލީޑަރުން ފުރަތަމަ ފަހަރަށް ބައްދަލު ކުރައްވަނީ\nކޯލިޝަން އުފަންވީ ކިހިނެއް؟\nމިހާރު ވެރިކަން ކުރާ ކޯލިޝަން އުފެދިގެން އައީ މައިގަޑު4އަސާސެއްގެ މައްޗަށެވެ. އެއީ ރައީސް ޔާމިން ވެރިކަމުން ދުރުކުރުމާއި، އޭރު ޖަލުގައާއި ރާއްޖެއިން ބޭރުގައި ފުރަބަންދުގައި ތިއްބެވި ލީޑަރުން މިނިވަން ކުރުމުގެ މައްޗަށާއި އަދި މީގެއިތުރުން، ސިޔާސީ މަގާމުތައް ޕާޓީތަކުގެ މެދުގައި ބެހިގެންދިއުމުގެ އިތުރުން، 2019 ވަނަ އަހަރުގެ ރައްޔިތުންގެ މަޖިލިސް ޕާޓީތަކުގެ މެދުގައި ބަހާލުމުގެ މައްޗަށެވެ.\nމި4ކަމުގެ ތެރެއިން، ރައީސް ޔާމިންގެ ވެރިކަން ނިންމުމާއި އަދި ބަންދުގައި ތިއްބެވި ވެރީން މިނިވަން ކުރުން ވެގެންދިޔައީ ކޯލިޝަން ލީޑަރުންގެ ސީދާ މަސްލަހަތާއި ގުޅުންހިރި ކަންކަމުގެ ގޮތުގައެވެ. ސަބަބަކީ ކޯލިޝަންގެ4ލީޑަރުންގެ ތެރެއިން އެމްޑީޕީގެ ރައީސް ނަޝީދާއި ޖުމުހޫރީ ޕާޓީގެ ލީޑަރު ގާސިމް އިބްރާހިމަކީ ރިޔާސީ އިންތިޚާބުގައި ވާދަކުރައްވަން ބޭނުންފުޅުވާކަން ފާޅުކުރައްވައިގެން މަސައްކަތް ކުރެއްވި ދެބޭފުޅުން ކަމުގައި ވާތީއެވެ. ހަމަ އެއާއެކު، ދެން ތިއްބެވި ބޭފުޅުންނަކީވެސް ޖަލުގެ ތޭރިތަކުގެ ފަހަތުގައި ނުތިއްބަވާ މިނިވަންވާން މަސައްކަތް ކުރައްވަމުން ގެންދެވި ބޭފުޅުންކަމުގައި ވާތީއެވެ.\nލީޑަރުން މިނިވަން ކުރުމަށް ކޯލިޝަންގެ ބައިވެރިން މުޒާހަރާ ކުރަނީ\nއެހެންކަމުން 2018ގެ ރިޔާސީ އިންތިޚާބަށް އުފެދިގެންދިޔަ ކޯލިޝަނަކީ، ގައުމީ ތަރައްގީއާއި އަދި އެނޫނަސް ގައުމީ ޖަޒުބާތުތަކާއި ގުޅުންހުރި ކަންކަމުގެ މައްޗަށް އުފެދިގެންދިޔަ ކޯލިޝަނަކަށްވުރެ ބޮޑަށް، ކޯލިޝަން އުފަންވާން މެދުވެރިވި މައިގަޑު އަސާސްތަކާއި ގުޅުން ހުރި ކަންކަމުގެ ގޮތުގައި ފާހަގަ ވެގެންދިޔަ ކަންކަމަކީ، ފަރުދީ ހައިސިއްޔަތުން ކުރިމަތިވެފައިވާ ގިލަންވެރިކަމުން ސަލާމަތްވުމާއި ގުޅުން ހުރި ކަންކަމެވެ. އަދި އެއަށްފަހު، ރައީސް ޔާމިންގެ ސަރުކާރުގެ ސިޔާސަތުތަކުން ގައުމަށް ކުރިމަތިވަމުން ދިޔަ ގޮންޖެހުންތަކުން އަރައިގަތުންވެސް އުފެދިގެންދިޔަ ކޯލިޝަންގެ މަގުސަދުތަކުގެ ތެރޭގައި ހިމެނޭކަމުގައި ދެންނެވިދާނެއެވެ.\n2018ގެ ރިޔާސީ އިންތިޚާބަށް އުފެދިގެން އައި ކޯލިޝަން އޭގެ ޒާތުގައި އުފެދިގެ އައީވެސް ބާރުގަދަ ކޯލިޝަނެއްގެ ގޮތުގައެއް ނޫނެވެ. މިކަމުގެ އެއް ހެއްކަކީ، ކޯލިޝަންއެއް އުފައްދާ އެތައް މަސްތަކެއް ފާއިތުވެގެންގޮސް،4ލީޑަރުން އެކީގައި މަސައްކަތް ކުރައްވަމުން ގެންދެވިއިރުވެސް، ލީޑަރުންގެ ތެރޭގައި ސީދާ ގޮތެއްގައި މުޢާލަމާތު ނުކޮށް، ބައެއް ލީޑަރުން ޕްރޮކްސީ މެދުވެރިކޮށްގެ މުއާމަލާތު ކުރައްވަމުން ގެންދެވިކަމެވެ. އަދި ކޯލިޝަން ލީޑަރުންނަކީ އޭރު ކުރެވުނު މަސައްކަތުގެ ތެރެއިން އެއްވެސް އިރަކު މޫނާ މޫނު ދިމާވެ، އެކީގައި މަސައްކަތްކުރަމުން ގެންދެވި ލީޑަރުންކަމުގައިވެސް ވެގެން ނުދިއުމެވެ.\nއުފެދިގެން އައި ކޯލިޝަން މަސައްކަތް ކުރަމުން އައިގޮތް\nރިޔާސީ ކެޑިޑޭޓްގެ މަގާމް އެމްޑީޕީއަށް ދިނުމަށްފަހު، ރަނިންގ މޭޓުގެ މަގާމް ދޭން ކޯލިޝަނުން އެއްބަސް ވެފައި އޮތީ ދެވަނައަށް އެންމެބޮޑު ޕާޓީ ޖުމްހޫރީ ޕާޓީއަށެވެ.\nރަނިންގ މޭޓުގެ މަގާމް ޖުމްހޫރީ ޕާޓީއަށް ދިއުމާއެކު، މަޖިލިސް ރައީސްކަން ރައީސް މައުމޫނަށް ލިބިލައްވަންޖެހޭ ކަމަށް އެމަނިކްފާނު ދެކެވަޑައިގަތް ކަމަށް ވެއެވެ. އެހެންނަމަވެސް، އެ މަގާމަށް ޖުމުހޫރީ ޕާޓީގެ ޝައުގުވެރިކަން އިންތިހާއަށް އޮތުމާއެކު، އެޕާޓީއަށް ރަނިންގމޭޓުގެ ސްލޮޓު ލިބިގެންދިޔަ ނަމަވެސް، މަޖިލިސް ރައީސްކަމުގެ ޝައުގުވެރިކަން ޖުމްހޫރީ ޕާޓީން މުޅީން ދޫކޮށްލާފައެއް ނުވެއެވެ. އެހެންނަމަވެސް މަޖިލިސް އިންތިޚާބަށްފަހު، ރައީސް މައުމޫނުގެ ފަރާތުން ވާދަކުރި އެއްވެސް ކެޑިޑޭޓަކަށް މަޖިލީހަށް ވަނުމުގެ ފުރުސަތު ލިބިގެން ނުދިއުމުގެ ނަތީޖާއެއްގެ ގޮތުން، މަޖިލިސް ރައީސްކަމަށް އިތުރަށް ޑިމާންޑް ކުރާކަށް އެމަނިކްފާނަށް ޖާގައެއް ލިބިގެން ނުދިޔައެވެ.\nކޯލިޝަން ވެރިކަމަށް އައުމަށްފަހު އެންމެ ފުރަތަމަ ކުރިމަތިލީ އިމްތިހާންތަކުން ކޯލިޝަން ސަރުކާރު ފާސްވެގެން ދިޔައެވެ. ސަބަބަކީ ރައީސް ސޯލިހު ވެރިކަމަށް ވަޑައިގެން އެންމެ ފުރަތަމަވެސް ކުރެއްވި މަސައްކަތްޕުޅަކީ ކޯލިޝަންގެ ވެރިންނާއި، ވެރިންނާއި ގުޅުންހުރި ފަރާތްތަތައް މިނިވަން ކުރެއްވުމެވެ. އެމައްސައްކަތް ވަރަށް ފުރިހަމަޔަށް ކާމިޔާބުވެގެން ދިޔައެވެ.\nރައީސް ނަޝީދު މިނިވަންވެ އެބުރި ގައުމަށް ވަޑައިގެންނެވި ދުވަހު ކޯލިޝަން ޕާޓްނަރުންވަނީ އެމަނިކްފާނަށް މަރުހަބާ ވިދާޅުވެފަ\nދެވަނައަށް ކުރިމަތިލެއްވި އިމްތިހާނަކީ ކޯލިޝަން ސަރުކާރުގެ ކެބިނެޓާއި އަދި ސިޔާސީ މަގާމްތައް ކޯލިޝަން ޕާޓްނަރުންގެ މެދުގައި އިންސާފުވެރިކަމާއެކު ބައްސަވާލެއްވުމެވެ. މި މަސައްކަތުގެ ތެރެއިން ކެބިނެޓްގެ މަގާމްތައް ހަމަހަމަ ކަމާއެކު ބައްސަވާލެއްވުމުގައި ކާމިޔާބު ހޯއްދެވިއެވެ.\nއެހެންނަމަވެސް، ކެބިނެޓްގެ އިތުރުން ޕާޓީތަކުގެ މެދުގައި ސިޔާސީ މަގާމްތައް ބެހުމުގައި4ލީޑަރުންގެ މެދުގައި އެއްބަސް ވެވުނުގޮތަށް އެމަސައްކަތް މިހާތަނަށް އައި އިރުވެސް ކުރެވިފައި ނުވާކަމުގެ ޝަކުވާތަކުގެ އަޑުތައް މިއަދުވެސް އިވެމުން ދެއެވެ. ދައުރު ފެށިގެން އައިއިރު، މިއަޑުތައް ބޮޑަށް އިވެމުން އައީ ޕާޓީތަކުގެ ތެރެއިންނެވެ. ބައެއްފަހަރު ސީދާ ލީޑަރުންވެސް މިޝަކުވާތައް ކުރައްވާފައި އެބަހުއްޓެވެ.\nއެހެންނަމަވެސް، ވެރިކަމަށް2އަހަރުވެގެން ދިޔައިރު، މިއަދު ސިޔާސީ މަގާމްތައް ނުލިބިގެން ހިތުގައި ނުތަނަަވަސްކަން އޮތް ކަމުގައި ބެލެވެނީ، މިމަގާމްތަކުގެ އިންތިޒާރީގައި ތިބި ފަރާތްތަކުން އެކަންޏެވެ. ޕާޓީތަކުގެ ލީޑަރުންވެސް، އެޕާޓީތަކުގެ އެކްޓިވިސްޓުންގެ ތެރެއިން ނުހަނު އުއްމީދުގައި ތިބި އެހެނަސް މަގާމްތައް ނުލިބިދިޔަ ފަރާތްތަކުގެ ހައްގުގައި ވަކާލާތު ކޮށްދޭ މަންޒަރު މިއަދު ފެނިގެނެއް ނުދެއެވެ.\nމީގެ އިތުރުން، ކޯލިޝަން ވެރިކަމަށް އައިސް ފާއިތުވެގެން ދިޔަ ފުރަތަމަ5މަހެއްހާ ދުވަހުގެ ތެރޭގައި ލީޑަރުންތައް އެކުއެކީގައި ވީ ވައުދުތައް ފުއްދުމަށް މަސައްކަތް ކުރި މަންޒަރު ކުޑަމިނުން މީޑިއާތަކަށް ސިފަވެގެން ދިޔައެވެ. އަދި ކޯލިޝަން ސަރުކާރުން ވީ ވައުދުތަކުގެ ތެރޭގައި ހިމެނޭ އެންމެ ބޮޑު އެއްވައުދު ކަމުގައިވާ، ރައްޔިތުންގެ މަޖިލިސް ކޯލިޝަން ޕާޓީތަކުގެ މެދުގައި ބަހާލުމަށް މަސައްކަތްތަކެއް ކުރެވިގެން ދިޔަ މަންޒަރުވެސް ފެނިގެން ދިޔައެވެ. އެހެންނަމަވެސް، އެމްޑީޕީގެ ގައުމީ މަޖިލީހުން ދޫނުދީ، އަދި އެޕާޓީގެ ރައީސް ބޭނުންފުޅު ނުވެގެން، މަޖިލިސް ޕާޓީތަކުގެ މެދުގައި ކުރިން އެއްބަސްވެވުނު މަގަށް ބެހުމުގައި ރައީސް ސޯލިހަށް ނާކާމިޔާބީއާއި ކުރިމަތިލައްވަން ޖެހިވަޑައިގަތެވެ.\nއަދި، ރައީސް ޔާމީންގެ ސަރުކާރު ބަދަލުކޮށް، ކޯލިޝަން ސަރުކާރެއް އެކުލަވާލުމަށް ކުރެވުނު މަސައްކަތުގެ ކުރިޔަށް އޭރު ނުކުންނެވި 12 މެމްބަރުންނަށް އެމެމްބަރުންގެ ދާއިރާތައް ޚާއްސަކޮށްދިނުމަށް4ލީޑަރުން ވެވަޑައިގެންފައިވާ ވައުދުވެސް ނުފުއްދި، މަޖިލިސް އިންތިޚާބާއި އެންމެފަހުން ޕާޓީތަކުން ވަކިވަކިން ކުރިމަތިލީއެވެ.\nނަތީޖާއަކަށް ވެގެންދިޔައީ، އެމްޑީޕީ ނޫން ޕާޓީތައް މިއިންތިޚާބުގައި ބޮޑުތަނުން ބަލިވެގެން ދިއުމެވެ. ރައީސް މައުމޫނާއި އަދާލަތު ޕާޓީއަށް މަޖިލީހުން އެންމެ ގޮޑިއެއްވެސް ކަށަވަރު ވެގެނެއް ނުދިޔައެވެ.\nއެމްއާރުއެމްގެ ރައީސް ރައީސް މައުމޫނާއި ޖޭޕީގެ ލީޑަރ ގާސިމް އިބުރާހިމް ކުނޫޒުގައި ބައްދަލު ކުރައްވަނީ\nކޮންމެއަކަސް،4ލީޑަރުންގެ އަމިއްލަ މަސްލަހަތާއި ގުޅުންހުރި ހުރިހާ މައްސަލައެއްވެސް ނިމިގެން ދިޔައީ ލީޑަރުންގެ މަސްލަހަތުގައެވެ. ލީޑަރުންގެ ފަހަތުން ކޯލިޝަން ކުރިއަރުވަން ނިކުތް ޕާޓިތަކަށް ނިސްބަތްވާ އެހެން ހުރިހާކަމެއް ކަހަލަ ގޮތަކަށް ނިމިގެން ދިޔައީ ދިމާ އިދިކޮޅަށެވެ.\nނަތީޖާއަކީ ނަމުގައި ކޯލިޝަނެއް އޮތެއްކަމަކު، 2019ގެ މަޖިލިސް އިންތިޚާބަށްފަހު، ކޯލިޝަން އޭގެ ޒާތުގައި މަސައްކަތް ނުކުރާތަން ބޮޑަށް ފެނިގެން ދިއުމެވެ. އޭގެ ބަދަލުގައި ފެނިގެން ދިޔައީ، ޕާޓީތަކުގެ ލީޑަރުން ކެތްތެރިކަމާއެކު ކޯލިޝަންގެ ޓެގް ޖައްސަވައިގެން ތިއްބެވި މަންޒަރެވެ.\nހަގީގީ ސަބަބަކީ ކޮބައިކަމެއް އެގޭކަށް ނެތެވެ. އެހެންނަމެސް، ކޯލިޝަންގެ ހުރިހާ ލީޑަރުންނަކީވެސް، ލީޑަރުން އަމިއްލަފުޅަށް، ނުވަތަ ލީޑަރުންގެ ދަރިން ނުވަތަ އަނބިން ކެބިނެޓަށް ލައްވައިގެން ތިއްބެވި ބޭފުޅުން ކޮޅެކެވެ. ފެންނާން އޮތް ހަގީގަތަކީ މިއީއެވެ.\n2 އަހަރަށްފަހު ސަރުކާރުގައި ކޯލިޝަންގެ ހިއްސާ\nކޯލިޝަނަކުން ވެރިކަމަށް ވަޑައިގެންނެވި ރައީސް ސޯލިހުގެ ކޯލިޝަން ސަރުކާރަށް2އަހަރު ފުރިގެން ދިޔައިރު، މިއަދު ކޯލިޝަންގެ ތަރުތީބަށް ވަނީ ބޮޑެތި ބަދަލުތަކެއް އައިސްފައެވެ.\nމީގެތެރެއިން އެންމެ ބޮޑަށް ފާހަގަ ކޮށްލެވެނީ ކެބިނެޓަށް އައިސްފައިވާ ބަދަލުތަކެވެ. މުޅި ކެބިނެޓުގެ %53 މިހާރު ހިއްސާ ކުރަނީ އެމްޑީޕީއެވެ. ޖުމުހޫރީ ޕާޓިއަށް ނިސްބަތްވާ2ވަޒީރަކު އެކި ވަޒީރުން އެކި ސަބަބުތަކާހުރެ ވަކިވެއްޖެއެވެ. އަދާލަތު ޕާޓީގެ 1 ވަޒީރަކު އިސްތިއުފާ ދެއްވީއެވެ. އެމްއާރުއެމްގެ 1 ވަޒީރަކު މަގާމުން ވަނީ އިސްތިއުފާ ދެއްވާފައެވެ. ޓުއަރިޒަމް މިނިސްޓްރީ ފިޔަވާ ދެންހުރި ސްލޮޓްތައް އެޕާޓީތަކަށް ނުލިބި، ދިޔައީ އެމްޑީޕީއަށެވެ. ސަރުކާރުގެ ކުންފުނިތަކުގެ އިސްމަގާމަތަކަށް ފާއިތުވެދިޔަ2އަހަރު ދުވަހުގެ ތެރޭގައި އައްޔަން ކުރެވުނު ގިނަ ބޭފުޅުން ނިސްބަތްވަނީ އެމްޑީޕީއަށެވެ. މަޖިލިސް ރައީސްވެސް ނިސްބަތްވަނީ އެމްޑީޕީއަށެވެ. ޖޭއެސްސީގެ ރައީސަކީވެސް އެމްޑީޕީއަށް ނިސްބަތްވާ ބޭފުޅެކެވެ. ސަރުކާރަށް2އަހަރު ވެގެން ދިޔައިރު، ޕާޓީތަކުން މަގާމްތައް ހޯދުމަށް ފޮނުވާފައިވާ ލިސްޓް ކިތައްމެހާވެސް ދިގުވެ، ކިއޫގައި މަޑުކޮށްލައިގެން ތިބި ޕާޓީތަކުގެ އެކްޓިވިސްޓުންގެ އަދަދު ނުހަނު ގިނަކަމުގައި ވެއެވެ.\nމި ތަރުތީބުތަކަށް ބަލާއިރު، ފާއިތުވި2އަހަރު، ކޯލިޝަން ސަރުކާރަށް އައިސްފައިވާ ބަދަލުތަކުން، 2019 ވަނަ އަހަރު ވެރިކަމަށް އައި ކޯލިޝަން ރަމްޒުކޮށްދެމުދާ ކަމަށް މިއަދަކު ދެންނެވޭކަށް ނެތެވެ.\nއެހެންނަމަވެސް، ރައީސް ސޯލިހުވެސް ވިދާޅުވާ ފަދައިން މިއޮތީ ކޯލިޝަން ސަރުކާރެކެވެ. ތެދުފުޅެލެވެ. ކޯލިޝަން ސަރުކާރުގެ އެއްވެސް ޕާޓީއަކުން ކޯލިޝަންއިން ވަކިވިކަމެއް އިއުލާނެއް ނުކުރެެއެވެ. ކޯލިޝަން ރަސްމީކޮށް އުވާލެވުނުކަމެއް ކޯލިޝަނަކުންވެސް އިއުލާނެއް ނުކުރެއެވެ. ތެދުފުޅެކެވެ. އަދިވެސް މިއޮތީ ކޯލިޝަން ސަރުކާރެކެވެ.\nރައީސް ސޯލިހު މީޑިއާތަކާއި ބައްދަލު ކުރައްވަނީ\nކޯލިޝަންއަކީ ކާމިޔާބު ކޮންސެޕްޓެއްތަ؟\n2008 ވަނަ އަހަރުގެ އާގާނޫނު އަސާސީއަށްފަހު ވުޖޫދުވެގެން އައި ކޮންމެ ސަރުކާރެއްވެސް ވުޖޫދުވެގެން އައީ ކޯލިޝަން ސަރުކާރެއްގެ ގޮތުގައެވެ. އެހެންނަމަވެސް، ކޮންމެ ސަރުކާރެއްގެވެސް ކުރީކޮޅު ކޯލިޝަން ވަނީ އުވިގެން ގޮސްފައެވެ.\nރައީސް ނަޝީދުގެ ވެރިކަމުގެ ފުރަތަމަ އަހަރު އޭރުގެ ކޯލިޝަން ރޫޅި، ކޯލިޝަން ޕާޓްނަރުން ހަތުރުންނަށް ވެގެން ދިޔައެވެ. ރައީސް ޔާމިންގެ ވެރިކަމުގެ2ވަނަ އަހަރު މުޅި ކޯލިޝަން އެކީއެކަށް ރޫޅި، ކޯލިޝަން ޕާޓްނަރުން ހަތުރުންނަށް ވެގެން ދިޔައެވެ.\nއެހެންނަމަވެސް، 2018 ވަނަ އަހަރުގެ ރިޔާސީ އިންތިޚާބަށް އުފެދިގެން އައި ކޯލިޝަން މިއަދާހަމައަށް މިއައީ ރަސްމީގޮތުން ރޫޅުމެއް ނެތިއެވެ. ކޯލިޝަން ޕާޓްނަރަކު ކޯލިޝަން ދޫކޮށްލިކަމެއް ރަސްމީކޮށް އިއުލާނެއް ނުކުރެއެވެ. އަދި ޚުދު ރައީސް ސޯލިހުވެސް އަދިވެސް ވިދާޅުވަމުން ގެންދަވަނީ ވެރިކަން ކުރައްވަމުން ގެންދަވަނީ ކޯލިޝަނެއްގެ ތެރެއިން ކަމުގައެވެ.\nތެދުފުޅެކެވެ. ކަމުން ހަގީގަތް ކޮންމެ ގޮތަކަށް އޮތް ކަމުގައި ވީނަމަވެސް، ނަމުން ކޯލިޝަން ދެމިއެބަ އޮތެވެ. ކޯލިޝަންގެ އެއް ޕާޓްނަރުންގެ އަނބިކަބަލުން ކެބިނެޓްގައެވެ. އަނެއް ޕާޓްނަރުގެ ދަރިކަބަލުން ކެބިނެޓްގައެވެ. ދެން ހުންނެވި ޕާޓްނަރު ހުންނެވީ އަމިއްލަފުޅަށް ކެބިނެޓްގައެވެ. މިއިން އެއްވެސް ރޮއްޖެއް މިއިން ޕާޓްނަރަކަށް ކަޑުއްވާލެއްވޭކަށް ނެތެވެ. އެހެންކަމުން ކޯލިޝަން ރޫލުމަކަށް ޖާގައެއް ނެތެވެ. ނަމުން އޮތީ ކޯލިޝަންއެކެވެ.\nކޯލިޝަން ޕާޓްނަރ، ހޯމް މިނިސްޓަރ ޝޭޚް އިމްރާން\nފެންނާން އޮތް ހަގީގަތަ،ކީ އިސްވެ ދެންނެވުނު ސަބަބު ތަކަށްޓަކާ ނަމުން ކޯލިޝަން ދެމިއޮތް ކަމުގައި ވީނަމަވެސް، ވެރިކަން ކުރުމަށް ކޯލިޝަނަކީ ކާމިޔާބު ގިއުގަޑެއް ނޫންކަމެވެ. އޭގެ ބަދަދަލުގައި ވެރިކަމަށް އައުމަށް ކޯލިޝަނެއްގެ ގިއުގަޑު ނުހަނު ކާމިޔާބު ކަމެވެ. އެހެންކަމުން ޔަގީންވާން އޮތްކަމަކީ، ރައީސް ސޯލިހުގެ ވެރިކަމަށް2އަހަރު ފުރިގެންދާއިރު އަދިވެސް ނަމުން ކޯލިޝަނެއް ދެމި އޮތްކަމެވެ. ކަމުން އޮތީ ކޯލިޝަނެއްތޯ ނުވަތަ ނޫންތޯ ނިންމަވާނީ ކިޔުންތެރީންނެވެ.\nނަޝީދު, ރައީސް މައުމޫން, ރައީސް ސޯލިހު, ގާސިމް އިބްރާހިމް, ސަރުކާރަށް2އަަހަރު, ޝޭޚް އިމްރާން


ހަމަލާއާ ގުޅޭ ތިން މީހަކު ޝަރީއަތް ނިމެންދެން ބަންދަށް\nހަމަލާ ދިން ކަމަށް ތުހުމަތުވާ ތިން މީހަކު ޝަރީއަތް ނިމެންދެން ބަންދަށް\n21 ޖުލައި 2021 - 18:42 0\nހަމަލާއާ ގުޅިގެން އެންމެ ފުރަތަމަ ހައްޔަރުކުރި ދެ މީހުން: ތިން މީހަކު ޝަރީއަތް ނިމެންދެން ވަނީ ބަންދުކޮށްފައި\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ބާރުގަދަ ބޮމެއް ގޮއްވާލި މައްސަލައިގައި ތުހުމަތުކުރެވޭ ތިން މީހަކު ޝަރީއަތް ނިމެންދެން ބަންދުކުރުމަށް ކުރިމިނަލް ކޯޓުން މިއަދު އަމުރުކޮށްފި އެވެ.\nކުރިމިނަލް ކޯޓުން ޝަރީއަތް ނިމެންދެން ބަންދުކޮށްފައިވަނީ ހަމަލާއަށްފަހު އެންމެ ފުރަތަމަ ހައްޔަރުކުރި ތިން މީހުން ކަމަށްވާ އަހުމަދު އަދުހަމް، 25، އާއި މުޖާޒް އަހްމަދު 21، އާއި ތަހުމީން އަހްމަދު، 32 އެވެ.\nމީގެކުރިން ތިން މީހުންގެ މައްޗަށް އެކި ފަހަރު މަތިން ބަންދުގެ މުއްދަތު ކުރިމިނަލް ކޯޓުން އިތުރުކޮށްފައިވެ އެވެ. އެމީހުންގެ މައްޗަށް ތުހުމަތު ކުރަނީ ހަމަލާދިން ބޮން ގޮއްވާލުމުގައި އަމަލީ ގޮތުން ބައިވެރިވި ކަމުގެ ތުހުމަތެވެ.\nމި ތިން މީހުންގެ ތަހުގީގު ނިންމައި، ދައުވާކުރުމަށް ފުލުހުން މިއަދު ވަނީ ޕްރޮސިކިއުޓާ ޖެނަރަލްގެ އޮފީހަށް ފޮނުވާފަ އެވެ. ޕްރޮސިކިއުޓާ ޖެނަރަލްގެ ހުސެއިން ޝަމީމް ވިދާޅުވި ގޮތުގައި، އެމީހުންގެ މައްޗަށް ގާނޫނުގައި ބުނާ މުއްދަތުގައި ދައުވާ އުފުލާނެ އެވެ.\nޝަރީއަތް ނިމެންދެން ބަންދުކުރި ތިން މީހުންގެ އިތުރުން ހަމަލާއާ ގުޅިގެން ފުލުހުންގެ ބަންދުގައި ހުރި އަހުމަދު ފާތިހުގެ މައްޗަށް ދައުވާކުރުމަށް ވެސް ފޮނުވާފައިވެ އެވެ. އޭނާ މިހާރު ހުރީ 30 ދުވަހުގެ ބަންދު މުއްދަތެއްގަ އެވެ.\nހަމަލާއާ ގުޅިގެން ހަތަރު މީހުންގެ އިތުރަށް ވެސް ފަސް މީހަކު ފުލުހުންގެ ބަންދުގައި އެބަ ތިއްބެވެ. ޝަމީމް ވިދާޅުވި ގޮތުގައި، އެމީހުންނާ ގުޅޭ ތަހުގީގު އަދިވެސް ކުރިއަށްދާނެ ކަމަށާއި އެމީހުންގެ މައްޗަށް ހެކު ހޯދުމުގެ މަސައްކަތް ކުރަމުންދާ ކަމަށެވެ.


100 Ah Vure Gina Meehun Faruvaa Hoadhaa Kaamiyaabu Feshumeh - Vaguthu\nއިންތިހާބުން ސަރުކާރު ބޮޑު ބައްޔަކާއި ދިމާއަށް! - 17 ގަޑިއިރު ކުރިން\n100 އަށް ވުރެ ގިނަ މީހުން ފަރުވާ ހޯދާ ކާމިޔާބު ފެށުމެއް\n3 އަހަރު ކުރިން ( މާޗް 3, 2018 )\nޓްރީ ޓޮޕް ހޮސްޕިޓަލްގެ ކުރެހުމެއް\n90 މިލިޔަން ޑޮލަރުގެ އިންވެސްޓްމަންޓަކާއެކު ހުޅުމާލޭގައި ޤާއިމްކޮށްފައިވާ އަލްޓްރާ-މޮޑަރން، ޓާޝަރީ ހޮސްޕިޓަލް ބުރާސްފަތި ދުވަހު ހުޅުވާ ޚިދުމަތްދޭން ފެށިއިރު ފުރަތަމަ ދުވަހުވެސް ފަރުވާ ހޯދި މީހުންގެ އަދަދު ސަތޭކައަށްވުރެ ގިނަވެއްޖެއެވެ.\nއެމްއާރްއައި، ސީޓީ ސްކޭން، ހިތުގެ، ތޮރެސިކް އަދި ނާރުގެ ބައެއް އޮޕަރޭޝަންތައް، އޯޕަން ހާޓް ސާޖަރީ ފަދަ މޮޅަތި ޚިދުމަތްތަކެއް މިހޮސްޕިޓަލުން ލިބިގެން ދިއުމަކީ މިހޮސްޕިޓަލަށް މިލިބުނު ކާމިޔާބީގެ ސިއްރު ކަމުގައި ވެދާނެއެވެ. މިހޮސްޕިޓަލުގައި ޑޮކްޓަރަށް ދެއްކުމަށް އެޕޮއިންޓްމެންޓު ހެއްދުމުގެ އަގަކީ 750 ރުފިޔާއެވެ. ނަމަވެސް ދިވެހިންނަށް 30 އިންސައްތަ ޑިސްކައުންޓެއް ޑޮކްޓަރަށް ދެއްކުމަށް ލިބޭނެއެވެ. އެހެންކަމުން ދިވެހިންނަށް އެޕޮއިންޓްމެންޓް ހެދުމަށް ޗާޖު ކުރަނީ 550 ރުފިޔާ އެވެ.\nޓްރީ ޓޮޕް ހޮސްޕިޓަލްއަކީ މިހާރު ރާއްޖޭގެ އިތުރުން ދެކުނު އޭޝިއާ ސަރަހައްދުގައި ވެސް ހުރި އެންމެ ފެންވަރު ރަނގަޅު އެއް ހޮސްޕިޓަލަށެވެ. 110 މިލިއަން ޑޮލަރު ހޭދަކޮށްގެން ހުޅުމާލޭގައި މިހޮސްޕިޓަލް ތަރައްޤީ ކޮށްފައި ވަނީ ރާއްޖޭގެ އެންމެ ބޮޑެތި މަހުޖަނުން ހިމެނޭ ކުންފުންޏަކުންނެވެ. އެކުންފުނީގެ ހިއްސާދާރުންގެ ގޮތުައި ހިމެނެނީ ރާއްޖޭގެ މަހުޖަނުން ކަމަށް ވާ ޗަމްޕާ ހުސެން އަފީފާއި، ޗަމްޕާ މުހައްމަދު މޫސާ އާއި އަހުމަދު ނަޒީރާއި އަހުމަދު ސަލީމް (ގަދަގޭ ސަލީމް)، އިބްރާހިމް ނޫރައްދީނާއި އަބްދުލްގަނީ އަދި ސަލީމްގެ ދަރިކަލުން އާދަމް ސަލީމް (އެޑަމް) ގެ އިތުރުން ޑރ. އިބްރާހިމް ވިޝާން އަދި ލާސް ޕީޓާ އެވެ.\nމިހޮސްޕިޓަލް ހިންގާނީ އޮސްޓްރޭލިއާގެ ރަމްސޭ ގްރޫޕާއި މެލޭޝިއާގެ ސައިމް ޑާބީ ގުޅިގެންނެވެ.\nމާޗް 3, 2018 17:00\nނަސީބެއްނުން ގެރިޔަށް އަޅުކަންކުރާމީހުންނާ ހަވާލު ނުކުރިކަން،\nމާޗް 3, 2018 21:40\nހަމަ ތެދެއްތިބުނީ ގެރިކަތިލާ މީހުނައްދިންނަމަ މިގައުމުގެ ދުވަސްދުއްވާލިސް


June 2016 – Haftha\nރާއްޖޭގެ ސިޔާސީ މައިދާނުގައި މިރޭ ޓެކްޓޯނިކް ޕްލޭޓް ތަކެއް ގޮވާނެކަމަށް އުމަރު ވިދާޅުވެއްޖެ\nރާއްޖޭގެ ސިޔާސީ މައިދާނުގައި މިރޭ ޓެކްޓޯނިކް ޕްލޭޓް ތަކެއް ގޮވާނެކަމަށް ކުރީގެ ހޯމް މިނިސްޓަރ އުމަރު ނަސީރު ވިދާޅުވެއްޖެއެވެ.\n“ހަފްތާ” ލޯންޗް ކުރުމަށް މިރޭ ސަލްސާ ރޯޔަލްގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ކުރީގެ ހޯމް މިނިސްޓަރ އުމަރު ނަސީރު ވިދާޅުވީ، ބިމުގެ އަޑީގައި ހުންނަ ފަށަލަތައް ނުވަތަ ޓެކްޓޯނިކް ޕްލޭޓްސްތައް ބައެއް ފަހަރަށް އެކަކި އަނެކައްޗާއި ޖެހި ފަޅައިގެން ދާކަމަށާއި، މިހަފްތާއަކީ ރާއްޖޭގެ ސިޔާސީ މައުދާނުގައި އެފަދަ ދުވަސްކޮޅެއްކަމަށެވެ.\nއަދި މިރޭ ރާއްޖޭގެ ސިޔާސީ މައިދާނުގައި ބޮޑު ގޮވުންތަކެއް ގޮވާނެކަމަށް އުމަރު ވިދާޅުވިއެވެ.\nAuthor މުވާތިނުންPosted on June 30, 2016 July 1, 2016 Categories ޚަބަރު\nމިވެރިކަން ކަޑަތަ؟ މައުމޫނު ހެޕީތަ!\n2013 ވަނައަހަރުގެ ރިޔާސީ އިންތިހާބު ކާމިޔާބުކޮށް ރައީސް ޔާމީން ވެރިކަމާއި ހަވާލުވީ ގަޓުހުރި ވެރިކަމެއްގެ ވައުދާއެކު އެކަށަވަރުކަން ރައްޔިތުންނަށް ދެމުންނެވެ. މި ވެރިކަމުގައި ރައީސް ޔާމީން ރުކުލަވާލި ސަފުތަކާއި އެމަނިކުފާނުގެ ކުރިމަތިންނާއި ފުރަގަހުން އަދި އަރިއަރިމަތިން އެކިނިޔަތުގައި ތިއްބެވި ބޭފުޅުންވެސް ރައްޔިތުންނަށް ކަށަވަރުކޮށްދެމުންދިޔައީ ރައީސް ޔާމީންއަކީ ގަޓު ހުރި ސަހްސިއްޔަތެއް ކަމެވެ. ބައެއް މީހުންގެ ނަޒަރުގައި ރިޔާސީ ރޭހުގައި ރައީސް ޔާމީނަށް ލިބުނު ކާމިޔާބީ އަކީ މިހުރިހާ ކަންކަމަކަށްވުރެ ބޮޑަށް ބޭބޭ ފުޅު މައުމޫނުގެ މަޤްބޫލުކަމާއި ތާއީދާ މައުމޫނުގެ 30 އަހަރުގެ ވެރިކަމުގައި ހެދުނު ގަސްތަކުގެ މޫތައް ދެމިފައިވާ މިންވަރުގެ ބޮޑުކަމުން ލިބުނު ކާމިޔާބީއެކެވެ. ނަމަވެސް މިކަމާ ދެކޮޅު ހައްދަވާ ބޭފުޅުންވެސް މަދެއްނޫނެވެ. ޔާމީންގެ ވެރިކަމުގެ ދައުރު ދެބައި ވެފައިވާއިރު މިއަދު ގިނަ ބަޔަކު އުފައްދާ ސުވާލަކީ މި ވެރިކަން ކަޑަވީތޯ މައުމޫނު ހެޕީނޫނީތޯ ފަދަ ސުވާލު ތަކެވެ. މި ސުވާލުތައް އުފެދޭ އެންމެ ބޮޑު ސަބަބަކީ މިދެބޭފުޅުންގެ މެދުގައި ދޭތެރެއަކުން އުފެދި އުތުރިއަރަމުން މީޑިއާއާ ހަމައަށް ތިލަވާ ނުތަނަވަސް ކަމެވެ.\nމައުމޫނަށް މިވެރިކަން ހަމަ ހަގީގަތުގައިވެސް ކަޑަވީތޯ؟ އެއީ ކީއްވެތޯ މިހުރީ ހައްތާވެސް ސުވާލު އުފެދޭ ކަންކަމެވެ. މިވެރިކަން ކަޑަނޫން ކަމަށް ވިދާޅުވާ މީހުން އެހެން ވިދާޅުވުމުގައި އެބޭބޭފުޅުން ދައްކަވަނީ އަމިއްލަ މިންގަނޑަކުން މިންކޮށް އިޤްތިޞާދު ރަގަޅު ކަމަށް ބުނެ ދައްކާ ހުއްޖަތްތަކާއި ޕާކްތަކާއި ބަނދަރުތަކާއި މަގުތައް ހެދުމަށް ހިންގި މަޝްރޫޢުތަކާއި ބްރިޖް އެޅުމާއި އެއާޕޯޓަށް ތަރައްޤީ ގެނައުމަށް ފަށާފައިވާ ބޮޑެތި މަޝްރޫއުތަކުގެ ވާހަކަތަކެވެ. އެތެރެއާ ބޭރުން ދިމާވި ކޮންމެ ގޮންޖެހުމެއް ގިރާކޮށް ޔާމީން ސާބިތުކަމާއެކު ފިޔަވަޅުތައް ކުރިއަށް އަޅުއްވަމުން ގެންދަވާކަމުގެ ހެކިތަކެވެ.\nމިވާހަކަ ތަކަށް މާބޮޑު ސަމާލުކަމެއް ނުދެއްވާ ބޭފުޅުން ފާހަގަ ކުރަނީ އިޤްތިޞާދު ރަގަޅު ކުރުމަށް ކުރައްވަން ވިދާޅުވި ގިނަ ކަންކަމުން އެކަށީގެންވާ ގޮތެއްގައި ތަންފީޒު ނުކުރެވޭ ކަމަށް ބުނާބުނުމާއި ގިނަ މަޝްރޫއުތަކެއް އެކަށީގެންވާ ގޮތުގައި ކުރިއަށް ނުގޮސް ހުއްޓިފަ ހުރުމާއި ދައުރުގެ މިހިސާބަށް އައިއިރު ސަރުކާރަށް އެރި ލޮޅުންތަކާއި ސަރުކާރުގެ ތެރެއިން ހިލުނު ކޮރަޕްޝަނުގެ ބޮޑެތި މައްސަލަ ތަކެވެ. އަސާސީ ހިދްމަތްތައް ކަމަށްވާ ސިއްހަތާއި ތައުލީމީ ދާއިރާފަދަ ދާއިރާތަކުން ފެނުނު ހިންގުމުގެ ލޮނުމަޑުކަމާއި އެދާއިރާތަކުން ރަށްފުށަށް ފެތުރުނު ތަންދޮރު ނުދަންނަ މީހުންނަށް ވަޒީފާ ބެހުމުގެ ވަބާއެވެ.\nމިވެރިކަން ކަޑަތޯ ކުރެވޭ އާއްމު ބަހުސަށް ޖަވާބުދީ ވިސްނުމަށްވުރެ މިވަގުތު ރައްޔިތުންގެ ސަމާލުކަން ހުއްޓިފައިވަނީ މައުމޫން ހުންނެވީ ހެޕީކޮށްތޯ ނުވަތަ ނޫންތޯ ކަށަވަރުކޮށް ރައީސް ޔާމީން އާއި މައުމޫންގެ ދެމެދުގައި އުފެދި އުތުރިއަރަމުން މިދާ ކަންކަމުން ކުރާނީ ކޮން އަސަރުތަކެއްތޯ ދެނެގަތުމަށެވެ. ޕީޕީއެމްގެ ވެރިކަން ޕީޕީއެމްގެ ރައީސް މައުމޫނާއި މައުމޫނަށް ތާއީދު ކުރާ ފަރާތްތަކަށް ކަޑަ ވެގެން މިއުޅެނީ ކީއްވެތޯ! ބައެއް ބޭފުޅުންގެ ނަޒަރުގައި މިވެރިކަމުގެ ދައުރު ދެބައިވެ އިންތިހާބެއްގެ މަލަމަތި ފެންނަން ފެށުމުން މައުމޫނުގެ ހިތް ނިޔަތް ހަރާބުވީ އެވެ.\nޓޫރިޒަމާ ބެހޭ ކަންކަމަށް ރަށްރަށާއި ބިން އަދި ފަޅުތައް، އިއުލާންކުރުމަކާ ނުލައި ކުއްޔަށް ދޫކުރެވޭ ގޮތަށް ޓޫރިޒަމް ގާނޫނަށް ސަރުކާރުން ހުށަހަޅާފައިވާ އިސްލާހަށް ޕީޕީއެމްގެ އެއްވެސް މެމްބަރަކު ވޯޓު ނުދެއްވުމަށް ޕީޕީއެމްގެ ރައީސް މައުމޫން އެދިވަޑައިގަތުމުން މައުމޫނު ހުންނެވީ ހެޕީކޮށް ނޫންކަން ހާމަވެއެވެ. މައުމޫނުގެ މިނިންމުމަށް ތާއީދުކުރާ ފަރާތްތަކުން ބުނަމުންދަނީ މިކަމުގައި މައުމޫނު ހިޔާރުކުރެއްވީ ގައުމީ މަސްލަހަތާއި ރައްޔިތުންނަށް އެންމެ ފައިދާ ބޮޑު ގޮތެވެ. ޕީޕީއެމްގެ ވެރިކަމެއްވިޔަސް ކަޑަ ކަމެއްވިއްޔާ މައުމޫނަށްވެސް ވާނީ ކަޑަކަމަކަށް ކަމަށް އެފަރާތްތަކުން ހާމަކުރެއެވެ.\nއެހެންނަމަވެސް އުފެދޭ އެންމެ ބޮޑު ސުވާލަކީ މިސަރުކާރު ބައެއްކަންކަން ކަޑަކަމަށް ދެކި މައުމޫނު ހެޕީ ނޫންކަން މީޑިއާ ހަމައަށް ތިލަކުރިނަމަވެސް ކޮއްކޯފުޅު ރައީސް ޔާމީންގެ ސަރުކާރުން ދީލާލާނެތޯ އެވެ. މިސުވާލަށް ލިބެން އޮތް އެންމެ ލުއި ޖަވާބަކީ ރައީސް ޔާމީންއަކީ ގަޓު ރައީސެއްކަމަށް ބުނާބުނުމެވެ. ކުރިމަތިވާ ކޮންމެ ގޮންޖެހުމެއް ގިރާކުރައްވާނެ ކަމަށް ބުނާބުނުމެވެ. މައުމޫނު ހެޕީތޯ ނުވަތަ ނޫންތޯ ނުބައްލަވާނެކަމަށް ބުނާބުނުމެވެ.\nAuthor މުވާތިނުންPosted on June 30, 2016 September 25, 2016 Categories މަޢުލޫމާތު\nހަފްތާ އޮންލައިން ރަސްމީކޮށް އިފްތިތާޙް ކޮށްފި\nހަފްތާ އޮންލައިން ދާދި ދެންމެއަކު ރަސްމީކޮށް އިފްތިތާޙް ކޮށްފިއެއެވެ. ސަލްސާ ރޯޔަލްގައި ކުރިއަށް ދާ ރަސްމިއްޔާތުގައި ހަފްތާ އޮންލައިން ރަސްމީކޮށް އިފްތިތާހް ކޮށްދެއްވީ ކުރީގެ ހޯމް މިނިސްޓާރ އުމަރު ނަސީރު އެވެ.\nޚަބަރު ފަތުރާ ނޫހެއްގެ ގޮތުގައި ހަފްތާ އެންމެ ފުރަތަމަ އުފެދުނީ 1970 ގައެވެ. އޭރު ހަފްތާގެ އެޑިޓަރަކީ އަހުމަދު ޒާހިރު (ސީނާ ޒާހިރު) އެވެ. ހަފްތާ ޓީމްގެ އަމާޒަކީ ވަކި އަތަކަށް ބުރަވުމެއްނެތި ހަބަރާއި މައުލޫމާތު އާންމުންނާއި ހަމައަށް ފޯރުކޮށް ދިނުމެވެ.\nޕާޓީގެ ހިންގުން ހުއްޓުވާލުމަކީ ކޮންކަހަލަ ޑިމޮކްރަސީއެއްކަން ނޭގެ – އަބްދުއްރަހީމް\nޕާޓީގެ ހިންގުން ހުއްޓުވާލުމަށް މަސައްކަތް ކުރުމަކީ ކޮންކަހަލަ ޑިމޮކްރަސީއެއްކަން އެނގިވަޑައި ނުގަންނަވާ ކަމަށް ޕީޕީއެމްގެ ނައިބްރައީސް ވިދާޅުވެއްޖެއެވެ.\nޕީޕީއެމްގެ ކައުންސިލް މެންބަރުން މިއަދު ރައީސް އަބްދުﷲ ޔާމީނާއި އެކު ބޭއްވި ބައްދަލްވުމަށްފަހު ފޮނަދޫ ދާއިރާގެ މެންބަރ އަބްދުއްރަހީމް ވިދާޅުވީ، އަމިއްލައަށް ޕާޓީގެ ބާރުތައް ނަންގަވައިގެން ޕީޕީއެމް ހައިޖެކް ކޮށްގެން އުޅުމުގެ ފުރުސަތު ކުރީގެ ރައީސް މައުމޫން އަށް ނަމަވެސް ނުދެއްވާނެ ކަމަށާއި، ޕާޓީގެ ހުރިހާ ބާރުތަކެއް އަތުލައި، ޕާޓީގެ ހިންގުން ހުއްޓުވާލުމަށް މަސައްކަތް ކުރުމަކީ ކޮންކަހަލަ ޑިމޮކްރަސީއެއްކަން އެނގިވަޑައި ނުގަންނަވާ ކަމަށެވެ.\nޕީޕީއެމަކީ ޑިމޮކްރެޓިކް އުސޫލުތަކާއި އެއްގޮތަށް ހިންގާ ޑިމޮކްރެޓިކް ޕާޓީއެއް ކަމަށާއި، ޕާޓީ އުފެއްދީ ޑީމޮކްރެސީ ކުރިއަރުވަން ކަމުން އެންމެ މީހަކަށް ޕާޓީ ހައިޖެކް ކުރެވިދާނެ ކަމަކަށް ގަބޫލު ނުކުރާކަމަށް އަބްދުއްރަހީމް ވިދާޅުވިއެވެ.\nއަބްދުއް ރަހީމް ވިދާޅުވީ، ޕީޕީއެމްގެ ހަރަކާތްތައް ހުއްޓުވާލާފައި ބާއްވަން ޖާގައެއް ނުދެއްވާނެ ކަމަށާއި ޕާޓީއަށް މިހާރު ދިމާވެފައިވާ ހާލަތުން އަރައިގަންނަން މަސައްކަތް ކުރަމުންދާ ކަމަށެވެ.\n” ޕީޕީއެމްގެ ރައީސް މައުމޫން އަބްދުލް ޤައްޔޫމު އަށް އެންގުމަކާނުލާ ކައުންސިލް ބައްދަލުވުމެއް ބާއްވާފައި ނުވާނެ. ޕާޓީ ހިންގީ ރަނގަޅަށް ކަމަށް އެޕާޓީގެ އެތައް ޖަލްސާއެއްގައި ރައީސް މައުމޫން ވިދާޅުވެފައިވޭ. ޕާޓީގެ އަސާސީ ގަވާއިދުގައި އޮންނަ ބާރުތަކަކީ ބޭނުންވީމަ ބޭނުންހާ ގޮތަކަށް ބޭނުންކުރަން ދޫކޮށްފައި ހުންނަ ބާރުތަކެއް ނޫން” އަބްދުއްރަހީމް ވިދާޅުވި އެވެ.\nAuthor މުވާތިނުންPosted on June 30, 2016 Categories ޚަބަރު\nމައުމޫނު ޕީޕީއެމުން ވަކިކުރަނީ\nރައީސް މައުމޫނާއި ރައީސް ޔާމީންގެ ކޯޅުން ތަކުގެ ސަބަބުން ޕީޕީއެމް ބައިބައި ވަމުންދާއިރު މިއަދު ޕީޕީއެމްގެ ކައުންސިލް ބެންބަރުންތަކެއް ރައީސް ޔާމީން އާއި ބައްދަލް ކުރުމަށްފަހު މައުމޫނު ޕާޓީން ވަކި ކުރަން ނިންމައިފިއެވެ.\n“ހަފްތާ’ އަށް އެނގިފައިވާ ގޮތުގައި ރައީސް ޔާމީނާއި އެކު ޕީޕީއެމްގެ ކައުންސިލް ބައެއް މެންބަރުން މިއަދު ރައީސް އޮފީހުގައި ބޭއްވި ބައްދަލް ވުމުގައި ވަނީ ސިޔާސީ ޕާޓީތަކުގެ ޤާނުނަށް ބަދަލު ގެނެސްގެން ކުރީގެ ރައީސް މައުމޫން އަބްދުލް ގައްޔޫމު ޕީޕީއެމްގެ ރައީސް ކަމުން ދުރުކުރުމަށް ނިންމާފައެވެ.\nއެގޮތުން “ހަފްތާ” އަށް އެނގިފައިވާ ގޮތުގައި ސިޔާސީ ޕާޓީތަކުގެ ޤާނޫނަށް ގެންނަން އުޅޭ އިސްލާހަކީ އުމުރުން ފަސްދޮޅަސް ފަސް އަހަރު ވުމުން ޕާޓީއެއްގެ ރައީސް ކަމުގެ މަގާމު ނުފުރެއްވޭ ގޮތަށް ހެދުމެވެ.\nމިގޮތަށް މަޖްލީހުން ފާސްވެއްޖެނަމަ ރައީސް މައުމޫންގެ މަގާމު ގެއްލިގެން ދާނެވެއެވެ.\nމިއަދު ރައީސް ޔާމީންއާއި އެކު ބޭއްބި ބައްދަލްވުމުގައި ބައިވެރިވެފައިވާ ބައެއް މެންބަރުންގެ ތެރޭގައި، ޕީޕީއެމްގެ ޕީޖީ ގްރޫޕްގެ ލީޑަރ އަހުމަދު ނިހާން ހަސަން މަނިކާއި، ފުނަދޫ ދާއިރާގެ މެންބަރ އަބްދުއްރަހީމާއި، ރައްޔިތުންގެ މަޖްލީހުގެ ރައީސް އަބްދުﷲ މަސީހު ހިމެނެއެވެ.\nކަޅުފޮށިން ކަށަވަރުވެފައިވަނީ ދުންތަކެއް ފެނުނުކަން-އޮފިޝަލުން\nމިދިޔަ މޭ މަހު މެޑިޓެރޭނިއަން ކަނޑަށް ވެއްޓުނު އިޖިޕްޓްއެއާގެ ފްލައިޓް އެމްއެސް804 ވެއްޓުމުގެ ކުރިން ފްލައިޓުން ދުން އަރާފައިވާކަން އޭގެ ކަޅު ފޮށީގައި ރިކޯޑުވެފައިވާ މައުލޫމާތުން ކަށަވަރުވެއްޖެ އެވެ.\nމީގެ ކުރިން މިސްރުގެ އޮފިޝަލުން ވަނީ ބޯޓު ވެއްޓުވުމުގެ ކުރިން، ބޯޓުގެ ފާހާނައިންނާއި އޭވިއޯނިކްސް އޭރިއާ އިން ދުން އެރި ކަމުގެ އޮޓޮމެޓިކް ސިގްނަލް ލިބިފައިވާ ކަމަށް ބުނެފަ އެވެ. އަދި ބޯޓުގެ ކަޅުފޮށިން މިހާރު އެކަން ކަށަވަރުކޮށްދޭ ކަމަށް ހާދިސާ ތަހުގީގު ކުރަމުންދާ މިސްރުގެ ކޮމިޓީންވަނީ ބުނެފައެވެ.\nމީގެ އިތުރުން، ފްލައިޓުގެ ކުރީކޮޅުން ފެނިފައިވާ ބައިތަކުން ބޯޓުގައި މާބޮޑަށް ހޫނުގަދަވެފައިވާކަން ހާމަވާކަމަށްވެސް އޮފިޝަލުން ހާމަކުރެއެވެ. .\nބޯޓުގެ ވޮއިސް އަދި ފްލައިޓް ޑޭޓާ ރިކޯޑަރުތައް ކަމަށްވާ ކަޅުފޮށިތައް ހޯދާފައި ވަނީ މެޑިޓެރޭނިއަންގެ 3000 މީޓަރު އަޑިންނެވެ. ފުރަތަމަ ކަޅު ފޮށި މަރާމާތުކޮށް ނިމިފައިވާއިރު ދެވަނަ ކަޅު ފޮށި މަރާމާތު ކުރުމުގެ މަސައްކަތް މިހާރު ދަނީ ކުރެވެމުންނެވެ.\nމެއި މަހުގެ 19 ވަނަ ދުވަހު، އެއަރ ބަސް މަރުކާ އޭ320 ގެ މި ބޯޓު ޕެރިހުން ކެއިރޯއަށް ދަތުރުކުރަމުން ދިޔައިރު، ބޯޓަށް ދިމާވި ހާދިސާގައި ބޯތުގައި ދަތުރުކުރަމުންދިޔަ 66 މީހުންވަނި މަރުވެފައެވެ.\nމީގެއިތުރުންވެސް ބޯޓު ވެއްޓުމުގެ ކުރިން އެތަށްފަހަރެއްގެ މަތިން ދުމުގެ އިންޒާރުތައް ދީފައިވާކަން ވެސް މައްސަލަ ތަހްގީގްކުރަމުންދާ އޮފިޝަލުން ހާމަކުރައްވައެވެ.\nމި ހާދިސާގެ ތަހްގީގް ފުރިހަމަވުމަށްޓަކައި، ދެވަނަ ކަޅުފޮށި މުހިންމު ދައުރެއް އަދާކުރާއިރު، މި ކަޅުފޮށްޓަށް ލިބިފައިވާ ގެއްލުންތައް ހައްލުކުރުމަށްޓަކައި މިހާރުވެސް ފްރާންސްގެ ލެބޯޓަރީގައި ދަނީ މަސައްކަތްކުރެވެމުންނެވެ.\nAuthor މުވާތިނުންPosted on June 30, 2016 Categories ދުނިޔެ\nޕީޕީއެމްގެ މެންބަރުންތަކެއް ރައީސް އާއި ބައްދަލު ކުރުން\nޕީޕީއެމްގެ ކައުންސިލްގެ ބައެއް މެންބަރުން ރައީސް ޔާމީނާއި ބައްދަލު ކުރައްވާ ކަމުގެ މައުލޫމާތު ލިއްޖެއެވެ.\nޕީޕީއެމްގައި މިހާރު އުފެދިފައިވާ މައްސަލަތަކާ ބެހޭ ގޮތުން މަޝްވަރާ ކުރުމަށް ރައީސް ޔާމީން އާއި ޕީޕީއެމްގެ ކައުންސިލްގެ މެންބަރުން ބައްދަލު ކުރައްވަމުން ގެންދަވާއިރު އެޕާޓީގެ އެތެރޭގެ ތަޅާފޮޅުން މިހާރު ވަނީ ވަރައް ބޮޑުވެފައެވެ.\nޕީޕިއެމް ކައުންސިލްގައި ހިމެނިވަޑައިގަންނަވާ މެންބަރުން ތަކަކާއި ޕީޖީ ގްރޫޕްގެ ތެރެއިން ކައުންސިލްގައި ތިއްބަވާ މެންބަރުންނާއި ކައުންސިލްގެ އެހެން ވެސް މެންބަރުން މި ބައްދަލުވުމުގައި ބައިވެރިވާ ކަމުގެ މައުލޫމާތު ލިބިފައިވެއެވެ.\nކުރީގެ ރައީސް މައުމޫން އަބްދުލް ޤައްޔޫމާއި ރައީސް ޔާމީނާއި ހިޔާލު ތަފާތުވެފައިވާއިރު ރައީސް މައުމޫން ވަނީ އެޕާޓީގެ ބައްދަލްވުންތަށް އެމަނިކުފަނަށް ނޭގި ނުބޭއްވުމަށް އަންގާފައެވެ. އަދި އެ ޕާޓީގެ ނައިބްރައީސް އަބްދުއް ރަހީމްގެ ބާރުތައްވެސް މައުމޫން ވަނީ އަތުލައްވާފައެވެ.\nއިންޑަސްޓްރިއަލް ޒޯންގެ މަސައްކަތް ފެށުން\nމާލޭގެ ހުޅަނގު ފަރާތުގައި ހަދާ އިންޑަސްޓްރިއަލް ޒޯންގެ ބިން ހިއްކުމުގެ މަސައްކަތް މިއަދު ރަސްމީކޮށް ފަށައިފިއެވެ.\nމާލޭގެ ހުޅަނގު ފަރާތުގައި ސަރުކާރުން ތަރައްގީކުރާ އިންޑަސްޓްރިއަލް ޒޯންގެ މަސައްކަތް ފެށުމަށްފަހު ނޫސްވެރިންނަށް މައުލޫމާތު ދެއްވަމުން ހައުސިން މިނިސްޓަރ ޑރ މުހައްމަދު މުއިޒް ވިދާޅުވީ، 24 ގަޑިއިރު މެދުނުކެނޑި އެތަނުގެ މަސައްކަތް ކުރިއަށް ގެންދާނެ ކަމަށާއި އަންނަ އާދިއްތަ ދުވަހަށް އެ ސަރަހައްދު ހިއްކާ ނިންމާނެ ކަމަށެވެ. ސިނާއީ އަވަށް ހިއްކަން ވެލިނަގަން ހަމަޖެހިފައިވަނީ އުތުރުތިލަފަޅު ކައިރި ދިމާ ކަނޑުން ގާތްގަނޑަކަށް 45 މީޓަރު އަޑިން ކަމަށާއި، ބޭރުތޮށީގެ މަސައްކަތާއި ނެރުގެ މަސައްކަތްވެސް މިހާރު ވަރަށް ބާރު ސްޕީޑެއްގައި ކުރިއަށްދާނެ ކަމަށް މުއިއްޒު ވިދާޅުވިއެވެ.\nމިނިސްޓަރ މުއިޒް ވިދާލުވީ، ހައެއް ޕޮއިންޓް ނުވައެއް ހެކްޓަރުގެ އިންޑަސްޓްރިއަލް ޒޯންގެ ބިން ހިއްކުމުގެ މަސައްކަތް ނިމުމާއެކު އެތަނުގެ މަގުހެދުމުގެ މަސައްކަތް ފެށޭނެ ކަމަށާއި، އަމާޒަކީ ޖުލައި މަހުގެ 26 ވަނަ ދުވަހަށް އެތަނުގެ މައިގަނޑު މަސައްކަތް ނިންމާލުން ކަމަށެވެ.\n1 ޕެކެޓް ވެނީލާ ކޭކް މިކްސް\n1 ޖޯޑު ފެން (ފިނި)\n½ ޖޯޑު ބަޓާރ\n¾ އޮރެންޖް ޖޫސް\nބޯލް އަކަށް ކޭކް މިކްސް، ފިނި ފެން، ތެޔޮ އަދި ބިސް އެޅުމަށްފަހު ގިރާލާށެވެ. ކަރަންޓް މެޝިންއަކުންނަމަ މެދުމިނުގައި 2މިނިޓް ވަންދެން އެއްކޮށްލާށެވެ. އެއަށްފަހު 350ޑިގްރީގައި އަވަން ބެހެއްޓުމަށްފަހު އެއްކޮށްލި ކޭކްމިކްސް ކޮޅު ޕޭންގައި ފިހެލާށެވެ. ދެން ބަޓާރ، ހަކުރު އަދި އޮރެންޖު ޖޫސްފޮދު ތެއްޔަކަށް އެޅުމަށްފަހު 2މިނިޓްވަންދެން ކައްކާލާށެވެ. ކޭކް ފިހެވުމުން ހޫނުކޮށްހުއްޓައި އުލަކުން ކޭކުގައި ލޯވަޅުއެޅުމަށްފަހު ކެއްކި އޮރެންޖު ޖޫސްފޮދު ކޭކު މައްޗައްއަޅާލާށެވެ. އޮރެންޖު ޖޫސްފޮދުން ކޭކު ފޯވުމުން ފިނިކޮށްލުމަށްފަހު ސާވްކުރާށެވެ. ބޭނުމިއްޔާ ކޭކުގެ މައްޗައް އައިސިންގ ޝުގާރ ބުރުވާލެވިދާނެއެވެ.\nAuthor .Posted on June 30, 2016 Categories ޚަބަރު\nއޭސީސީ ޤާނޫނަށް އިސްލާހު ގެނައުން\nއެންޓި ކޮރަޕްޝަން ކޮމިޝަން(އޭސީސީ) ގެ ޤާނޫނަށް ގެންނަން ފެންނަ އިޞްލާޙުތައް އެޓަރނީ ޖެނެރަލް އޮފީސް (އޭޖީ) އޮފީހަށް ފޮނުވައިފިއެވެ.\nއެންޓި ކޮރަޕްޝަން ކޮމިޝަން(އޭސީސީ)ން ނެރެފައިވާ ނޫސްބަޔާނެއްގައި ބުނެފައިވަނީ އެ ކޮމިޝަންގެ ޤާނޫނަށް ހުށަހެޅި 68 އިޞްލާޙުގެ ތެރޭގައި، ކޮރަޕްޝަންގެ މައްސަލަތައް ތަޙުޤީޤު ކުރުމުގައި، ކޮމިޝަނުން މިހާތަނަށް ކޮށްފައިވާ ތަޖުރިބާތަކާއި، ކޮމިޝަނަށް ޤާނޫނީގޮތުން ކުރިމަތިވި އެކި ގޮންޖެހުންތަކާއި، ޖިނާއީ ޢަދުލުގެ ނިޒާމަށް އައި ބަދަލުތަކާ ގުޅިގެން، އެންޓި ކޮރަޕްޝަން ކޮމިޝަންގެ ޤާނޫނަށް ގެންނަންޖެހޭ ކަމަށް ފާހަގަކުރެވިފައިވާ އިޞްލާޙުތައް އެޓާނީ ޖެނަރަލް އޮފީހަށް މިހާރު ފޮނުވާފައިވާ ކަމަށެވެ.\nއަދި އެ ކޮމިޝަންގެ މަސްއޫލިއްޔަތުތަކާއި، ބާރުތަކާއި، ކޮމިޝަންގެ އިޚްތިޞާޞްއާ ގުޅުންހުރި މުހިއްމު އިޞްލާޙުތަކެއް ގެނައުމަށް ހުށަހަޅާފައިވާކަމަށް އެ ބަޔާނުގައި ބުނެފައިވެއެވެ.\nއޭސީސީގެ ބަޔާނުގައި ބުނެފައިވަނީ ބަންދުގައި ބަހައްޓައިގެން ތަޙުޤީޤުކުރުމާއި، ތަޙުޤީޤު މަރުހަލާގެ ތެރޭގައި ކަންކަން ހުއްޓުވުމާ ބެހޭ ކަންކަމާއި، ކޮރަޕްޝަންގެ ކުށްތަކުގެ ތެރެއިން ދައުލަތަށް ގެއްލިގެންދާ ފައިސާ އަނބުރާ ހޯދުމާއި، ދައުލަތުގެ މުވައްޒަފުން މުދަލާއި ފައިސާ ހޯދާގޮތް ބެލުމުގެ އިތުރުން ކޮރަޕްޝަންގެ ކުށްތައް ތަޙުޤީޤުކުރުމަށްޓަކައި ޚާއްޞަ އޮޕަރޭޝަންތައް ހިންގުމާ ގުޅޭ މުހިންމު އިޞްލާޙުތަކެއް ހިމަނާފައިވާނެކަމަށެވެ.


ފުވައްމުލައް ސިޓީގެ %40 މީހުން ދިރިއުޅެނީ ރަށުން ބޭރުގައި – Mikal News\n‘ފުވައްމުލައް ޕްލޭން 22022-2026’ ބައްދަލުވުންތައް ނިންމާލައިފި\nފުވައްމުލަކު ނެޗާ ޕާކް އާއްމުންނަށް ހުޅުވާލައިފި\nކޮވިޑް1-89 އަޕްޑޭޓް: ފާއިތުވި ހަފުތާގައި ރަށުތެރެ ސާމަލުން7މީހުން ޕޮޒިޓިވްވެފައި ވުމުން ފުވައްމުލައް ސިޓީ އަދިވެސް މޮނިޓަރިންގައި\nމިހަފުތާ ބަންދުގައި ސިނޮފާމް ވެކްސިން ޖަހައި ދެނީ\nފުވައްމުލައް ސިޓީގެ %40 މީހުން ދިރިއުޅެނީ ރަށުން ބޭރުގައި\nފުވައްމުލައް ސިޓީގެ އާބާދީއަށް އައިސްފައިވާ ބަދަލު 2021\nމި 2021 ވަނަ އަހަރުގެ ފާއިިތުވި6މަސް ދުވަހުގެ ތެރޭގައި ފުވައްމުލައް ސިޓީ އާބާދީގެ ރަސްމީ ހިސާބުތައް ފުވައްމުލައް ސިޓީ ކައުންސިލުން މި ޖުލައި މަހު 1 ގައި އާއްމުކޮށްފައި ވެއެެވެ. ސިޓީ ކައުންސިލް ފޭސްބުކް ޕޭޖުގައި އާއްމުކުރި ފުވައްމުލައް ސިޓީގެ ޖުމްލަ އާބާދީއަކީ 13،290 އެވެ. އެއީ ފައިތުވި 2020 ވަނަ އަހަރުގެ އާބާދީ (13،206)އަށް ވުރެ 84 މީހުންގެ އިތުރުވުމެކެވެ. އެއިގެ ކުރީ 2019 ވަނަ އަހަރު އިތުރުވެފައި ވަނީ 150 މީހުންނެވެ.\nފުވައްމުލައް ސިޓިގެ އާބާދީއަށް އައިސްފައިވާ ބަދަލު 2021\nފުވައްމުލައް ސިޓީގެ އަވަށްތަކުގެ އާބާދީ އަށް މާބޮޑު ބަދަލެއް އައިސްފައެއް ނުވެއެވެ. އެގޮތުން އަދިވެސް މީހުން އެންމެ ގިނަ ދޫނޑިގަމު އަވަށް (5-)، ދެވަނަ މިސްކިތްމަގު (10+) އަދި ތިންވަނާގައި ވާ ހޯދަޑު(27+) އެވެ. އެންމެ ގިނަ މީހުން އިތުރުވެފައި ވަނީ ހޯދަޑާއި ދަޑިމަގަށެވެ. ދަޑިމަގަށް 19 މީހުން އިތުރުވިއިރު، އަދި ޖުމްލަ އާބާދީ އެންމެ ދަށް މާލެގަން (17+) މީހުން އިތުރުވެފައި ވެއެވެ. މީހުން މަދުވެފައި ވަނީ މާދަޑު 3- އަދި ދޫނޑިގަމުން 5- އެވެ. ފުނާޑު އަވަށަށް 15 މީހުން އިތުރުވި އިރު ދިގުވާޑަށް އިތުރުވީ އެންމެ4މީހުންނެވެ.\nފުވައްމުލަކު އަވަށްތަކުގެ އާބާދީ 2021 ޖޫންގެ ނިޔަލަށް\nގިނަ އަވަށްތަކާކާއި ޚިލާފަށް ފާއިތުވި6މަހުގައި ވެސް މާލެގަމާއި ފުނާޑު އަވަށުގައިފިރިހެނުންނަށް ވުރެ އަންހެނުންގެ އަދަދު އިތުރެވެ. އެގޮތުން މާލެގަމުގައި 13 އަންހެނުން ގިނައިރު ފުނާޑުގައި އިތުރީ އެންމެ3އަންހެނުންނެވެ. ފާއިތުވި6މަސްދުވަހު ފުވައްމުލައް ސިޓިއަށް އުފަންވެފައި ވަނީ 106 ކުދިންނެވެ. އަދި ނިޔާވެފައި ވަނިީ 20 މީހުންނެވެ. ވުމާއެކު އެއީ 86 މީހުންގެ އިތުރުވުމެކެވެ. ނަމަަވެސް ފާއިތުވި، 2020 ވަނަ އަހަރުން މިއަހަރު ޖޫން އަށް އާބާދީ އިތުރުވި ކަމަށް ދައްކަނީ 84 މީހުންނެވެ. އެއިގެ މާނައަކީ2މީހުން ރަށުން ބޭރަށް ހިޖުރަކޮށްފައި ވުން ކަމަށް ބެލިދާނެއެވެ.\nޖިންސްގެ ގޮތުން ބަލާއިރު އަދިވެސް ފުވައްމުލައް ސިޓީގައި ރަޖިސްޓްރީވެފައިވާ މީހުންގެ ތެރެއިން ގިނައީ ފިރިހެނުންނެވެ. އެގޮތުން 2021 ޖޫން މަސް ނިމުނު އިރު 6،768 ފިރިހެނުންނާއި 6522 އަންހެނުންނެވެ. މިއީ 246 ފިރިހެނުން ގެ އިތުރުރުވުމެކެވެ. ނަމަވެސް 2019 ގެ އާބަން ޑިވެލޮޕްމެންޓް ޕްލޭނުގައި ވާ ގޮތުން ފިރިހެނުންނަށް ވުރެ އިތުރަށް 760 އަންހެނުން ފުވައްމުލައް ސިޓީގައި ދިރިއުޅެމުން އާދެއެވެ. އެއީ ރަށުގައި ދިރިއުޅެ އާބާދީއެވެ. ނަމަވެސް ރަށުގެ އާބާދީ އެއާއި އިދިކޮޅެވެ.\nފުވައްމުލައް ސިޓީ އާބާދީގެ އުމުރުފުރާތައް ބެހިގފައިވާ ގޮތް 2019\nފުވައްމުލައް ސިޓީގެ އާބާދީގެ %40 މީހުން ދިރިއުޅެނީ ރަށުން ބޭރުގައި ކަމަށް 2019 ވަނަ އަހަރު ހެދި ފުވައްމުލައް ސިޓީ އާބަން ޑިވެލޮޕމެންޓް ޕްލޭނުގައި ބަޔާންކުރެއެވެ. އެގޮތުން މާލޭ އޭރިއާގައި 2300 އެއްހާ މީހުން އުޅޭއިރު ރިސޯޓްތަކުގައި 790 އެއްހާ މީހުން، އަދި ރާއްޖެއިން ބޭރުގައި 200 އެއްހާ މީހުން އައްޑޫ ސިޓީގައި 120 މީހުން އުޅެއެވެ. މުޅިއެކު 3،456 މީހުން ރަށުން ބޭރުގައި ދިރިއުޅެމުން ދާކަމަށް ފާހަގަކޮށްފައި ވެއެވެ.\nރަށުން ބޭރުގައި ދިރިއުޅެ ފުވައްމުލައް ސިޓީ މީހުން\nމިއަހަރުގެ އާބާދީ ކުޑަކޮށް މައްޗަށް ޖެހުނު ކަމުގައިވިޔަސް ފާއިތުވި ދެ އަހަރުވެސް ވަނީ އާބާދީ އިތުރުވާ މިންވަރު ދަށަށް ގޮސްފައެވެ. 2014 ގެ ބޯހިމެނުމުގެ ހިސާބުތަކުން ދައްކާ ގޮތުގައި ފުވައްމުލަކުގެ އާބާދީ އިތުރުވާ ނިސްބަތް އުޅެނީ 2.76 ގައެވެ. މާނައަކީ ދަރިމައިވާ އުމުރުގެ ކޮންމެ އަންހެނަކަށް ލިބޭ ކުދިންގެ އަދަދު އެވެރެޖް ހުރީ2އާއި3އާއި ދެމެދުގައި ކަމެވެ. އަދި މިދަދު ކުރިޔަށް އޮތްތަނުގައި މިއަށްވުރެން ވެސް ދަށްވާނެކަމަށް ދައްކައެވެ. ނަމަވެސް އާބާދީ ދަށަށް ދިއުމުގެ އެއްސަބަބަކީ ދައިރިމައިވުން މަދުވުމާއި ރަށުން ބޭރަށް ހިޖުރަކުރުން އިތުރުވުމެވެ. އެގޮތުން ބެލެވެނީ ފުވައްމުލަކުގެ އާބާދީގެ ކުރިއާ އަޅާބަލާއިރު ނިސްބަތުން ގިނަ މީހުން އެހެން ސަރަހައްދަށް ހިޖުރަކޮށްފައިވާ ކަމަށެވެ.\nރަށުގައި ދިރިއުޅޭ ކަމަށް ލަފާ ކުރާ އާބާދީ ޕްރޮޖެކްޝަން – ފުވައްމުލައް ސިޓީ އާބަން ޑިވެލޮޕްމެންޓް ޕްލޭން 2019\nފުވައްމުލައް ސިޓީގެ އާބާދީ 13000 އިން މައްޗަށް އެރީ 2018 ވަނަ އަހަރުުގެ ޑިސެމްބަރު މަހުއެވެ. އެއީ 13002 އެވެ. އެއިގެ ފަހުން 2019 ވަނަ އަހަރު ޖުލައި މަހު 54 މީހުންގެ އިތުރުވުމަކާއެކު 13056އަށް އަރާފައެވެ. އަދި 2020 ވަނަ އަހަރު ޑިސެމްބަރު ނިމުނުއިރު އިތުރުވި 150 މީހުންނާއެކު 13206ގައި ހުރިއިރު މިއަހަރު ފުރަތަމަ6މަސް ދުވަހު އިރުވެފައި ވަނީ 84 މީހުންނެވެ. މި ނިސްބަތަށް ބަލާއިރު ކުރިޔަށް އޮތް2އަހަރު، 2024 އަންނަން ވާއިރަށް ވެސް ފުވައްމުލައް ސިޓީގެ އާބާދީ 15،000 އާއި ހަމަވުން ވާނީ ދުރުކަމަކަށެވެ.\nފުވައްމުލައް ސިޓީ ކައުންސިލުން އާބާދީ އިއުލާން ކުރާއިރު އާބާދީގެ އެކި އުމުރުފުރާތަކުން މީހުން ތިބި ނިސްބަތާއި ޖިންސް އެނގޭގޮތަށް އިއުލާން ކުރެވޭނަމަ އެމައުލޫމާތު ބޭނުން މާފުރިހަމަ ގޮތުގައި ތަރައްގީގެ އެކިކަންކަމުގައި ބޭނުންކުރެވިގެންދާނެއެވެ. އާބާދީ ޕިރަމިޑަކީ އެއިގެ ސަބަބުން ގިނަގުނަ ކަންކަމަށް ބޭނުންވާ މައުލޫމާތު ފަސޭހައިން ހޯދާލެވޭ ގެ މަގެކެވެ.\nރާއްޖޭގެ ކުރީގެ ޕޮޕިއުލާޝަން ޕިރަމިޑް އެއް\nފުވައްމުލައް ސިޓީގެ ތަރައްޤީގެ ޕްލޭން 2022-2026 އެކުލަވާލުމަށް ޚިޔާލުހޯދުމުގެ2އަދި3ވަނަ ބައްދަލުވުން މިރޭ


ހީވޭ ކަލާވާހެން-28 | Esfiya - Dhivehi Vaahaka Site\n” އަހަރެން ވަރަށް އަވަހަށް އަންނާނަން.. ޓޭކް ކެއަރ..” ދިޔާން ލިލިއަންގެ ގައިގާ ބައްދާލައިގެން ހުރެ މަޑުމަޑުން ބުނެލިއެވެ. ދިޔާންގެ ޢަމަލުން ހިތުގައިވީ އިޙްސާސްތައް ފުންވެގެން ދިޔަ ލިލިއަން ދެލޯ މަރާލަމުން ބޯޖަހާލިއެވެ. އެހިނދު ދިޔާން ލިލިއަން އާ ދުރުވެލަމުން ލިލިއަން ފަސްދީ ދާން ހިނގައިގަތެވެ. ގޭޓުން ނިކުމެގެން ކާރު ދަންދެން ލިލިއަން އަށް ބަލަހައްޓައިގެން ހުރެވުނެވެ. ހިތާއި ހިތުން ދިޔާން ވަރަށް އަވަހަށް އޭނާގެ ކައިރިއަށް އެނބުރި އައުމަށް އެދި ދުޢާ ކުރެވެމުން ދިޔައެވެ.\nދިޔާން ސިންގަޕޯރ އަށް ފުރުމުން ލިލިއަން އަށް ލިބުނު އެކަނިވެރިކަން ފޫބެއްދޭތޯ އޭނާ މަސައްކަތް ކުރިއެވެ. ސޯފީގެ އެކުވެރިކަމާއި ހިތްހެޔޮކަން އެކަން ކުރުމަށް ލިބުނު ބާރަކަށް ވެގެން ދިޔައެވެ. ކުޑަ ދުވަސްކޮޅެއްގެ ތެރޭގައި އެގޭގައި މަސައްކަތް ކުރާ ހުރިހާ އެންމެންނާ ގާތް ގުޅުމެއް އުފެދިގެން ދިޔައެވެ. ކަމެއް ނެތިފައި ހުރުމުގެ ބަދަލުގައި ގޭގެ މަގީޗާގައިވާ ގަސްތައް ބެލެހެއްޓުމަކީ ލިލިއަން އެންމެ އުފާވެގެން ކުރާ އެއްކަމެވެ. ސޯފީ އެކަމަށް އިންކާރު ކުރިނަމަވެސް ކެއްކުމުގައިވެސް ލިލިއަން އަތް ގާތް ކޮށްދީ ހަދައެވެ. އެހުރިހާ ކަމެއްގައި މަޝްޢޫލުވީނަމަވެސް އޭނާގެ އެކަނިވެރިކަމާއި ހިތުގައިވާ ހުސްކަން މުޅިން ފިލައިގެނެއް ނުދިޔައެވެ. ދިޔާން އަންނާނެ އިރަކަށް އިންތިޒާރު ކުރެވުނީ އެހެންވެއެވެ. ދިޔާންގެ މަންމަ މެން އޭނާއާމެދު ދެކޭނެ ގޮތަކާއި މެދުވެސް އެތައް ފަހަރަކު ލިލިއަން އަށް ޚިޔާލު ކުރެވިއްޖެއެވެ. އެގޮތުގައި ހަފްތާއެއް ލިލިއަންގެ ހަޔާތުން ހޭދަވެގެން ހިނގައްޖެއެވެ.\nއާދައިގެ މަތިން ލިލިއަން ހެނދުނު ވަޤުތު އިނީ ވާހަކަ ފޮތެއް ހިފައިގެން ބަގީޗާތައް ކައިރީ ހުރި ސައިބޯ މޭޒު ދޮށުގައެވެ. ފޮތުގެ ތެރެއަށް ނަޒަރު ހުއްޓާލައިގެން އިން ނަމަވެސް ދޭތެރެއަކުން މޭޒުގައި ހުރި ސައި ތަށިން އެތިފޮދެއް ބޯލައެވެ. ޖެހެމުން ދިޔަ މަޑު މަޑު ވައި ރޯޅިތަކުން މިނިވަންކަމާއެކު ދޫކޮށްލެވިފައިވާ އިސްތަށިތައް ލިލިއަންގެ މޫނުގައި ބޮސްދެމުން ދިޔައެވެ. އެ ހިތްގައިމު މާހައުލުން ހިތަށް އުފާވެރިކަން ލިއްބައިދެމުން ދިޔަ ލިލިއަންއަށް އެހުރިހާކަމެއްގެ މަތިން ހަނދާން ނެތިގެން ދިޔައީ ކުއްލިއަކަށް ގޭޓުން ވަދެގެން އަންނަ ކާރު ފެނުމުންނެވެ. އެއީ އެގޭ ކާރުކަން ޔަޤީން ވުމުން ނޭނގޭ ބާރުމިނެއްގައި ލިލިއަންގެ ހިތް ތެޅެން ފެށިއެވެ. އަތުގައި އޮތް ވާހަކަ ފޮތުގައި ދެއަތުން ހިފާ ބާރު ކޮށްލެވުނު އިރު އިށީނދެ އިން ގޮނޑިން ލިލިއަން އަށް ތެދުވެވިއްޖެއެވެ.\nކާރު އައިސް ގޭ ޕޯޓިކޯގައި މަޑު ކޮށްލުމާއެކު ދޮރު ހުޅުވާލަމުން ކާރުގެ ކުރީ ސީޓުން ދިޔާން ފޭބިތަން ފެނުނެވެ. އެއާ އެކު އެކީހެން ކާރުގެ ފަހަތު ސީޓު ހުޅުވާލަމުން ފޭބި ދެމީހުން ފެނުމުން ލިލިއަންއަށް ނޭވާ ހިފަހައްޓާލެވުނެވެ.\nކާރުން ފޭބި ދެމީހުން ދިޔާން ކައިރީ ހުއްޓި ކޮންމެވެސް ވާހަކަތަކެއް ދެއްކިކަން ލިލިއަން އަށް އެނގެއެވެ. އެއާއެކު ލިލިއަން އަށް ސިހުން ގެނުވީ ކުއްލިއަކަށް ދިޔާންގެ ތޫނު ނަޒަރު އޭނާއާ އަމާޒުވުމުންނެވެ. ދިޔާންގެ ރާޑަރަށް އޭނާ އެރުމާއެކު ދެން ތިބި ދެމީހުންވެސް ދިޔާން ބަލަމުން ދިޔަ ދިމާއަށް ނަޒަރު ހިންގާލިއެވެ. ޖެހި ބުދެއްހެން ހުއްޓުން އަރާފައި ހުރި ލިލިއަން އަށް ހަދަންވީ ގޮތެއް ނޭނގިގެން އުޅެނިކޮށް ތިން މީހުން އޭނާއާ ދިމާއަށް މިސްރާބު ޖަހައިފިއެވެ.\n” މިއީތަ ލިލިއަން އަކީ..؟” ދިޔާން އާއެކު އައި އަންހެން މީހާ ލިލިއަންގެ ދެއަތުގައި ހިފާލަމުން އެމޫނަށް ބަލައިލި އިރު އޭނާގެ މޫނުގައިވީ ސާފު ހިނިތުންވުމެކެވެ. ލިލިއަން އާއި ގާތްގަނޑަކަށް އެއް އިސްކޮޅެއް ލިބިފައިވާ އެ ލޫޅާފަތި އަންހެނާ ފެނުމުން ލިލިއަންގެ މެއަށް ކުއްލިއަކަށް ތަދުވީ ކީއްވެކަމެއް ނޭނގުނެވެ. އެސާފު ހިނިތުންވުމުން އޭނާއަށް ދިޔާންގެ ކިބައިން ގެއްލިފައިވާ އެ ސިފަ ހަނދާން އާކޮށްދިނީކަމެއް ނުވަތަ އެ ހިތްހެޔޮ އަލި މޫނު ފެނުމުން މައިވަންތަކަމުގެ ލޯބިން މަޙުރޫމުވެފައިވާ އެހިތް އޭނާގެ މަންމަގެ މަތިން ހަނދާން އާކޮށްދިނީކަމެއް ނޭނގެއެވެ.\n“މާޝާﷲ.. ލިލިއަން ފެނިލުމުންވެސް މަންމައަށް ޔަޤީންވެއްޖެ ދަރިފުޅުގެ ހޮވުމުގަ އުނިކަމެއް ނުވާކަން..” އަދިވެސް ލިލިއަންގެ މޫނަށް ބަލަހައްޓަިއގެން ހުރެ އޭނާ ވާހަކަ ދެއްކީ ދިޔާން އާއެވެ.\n” މިއީ ކާކުކަން ނޭނގިފަ ދޯ ތިހުރީ.. މިއީ ދިޔާންގެ މަންމަ.. އަހަރެންނަށް ކިޔަނީ ދިރާޝާ.. އެކަމަކު.. ލިލިއަން ކިޔަންވާނީ މަންމަ..” ދިރާޝާގެ ލޮލުންވެސް އޭނާގެ ތުންފަތުގައިވާ ހިނިތުންވުން ރަމްޒުކޮށްދެމުން ދިޔައެވެ. ލިލިއަން އަށް އަދިވެސް އާޝޯޚުވެފައި ހުރެވުނީ އެފަދަ ގޮތަކަށް ދިޔާންގެ މަންމަ އާއި ކުރެވޭ ބައްދަލުވުން ކުރިއަށް ހިނގައިދާނެ ކަމަށް އުންމީދު ކުރެވިފައި ނުވުމުންނެވެ.\n” ދެން މިހުރީ ދިޔާންގެ ބައްޕަ ހަމްދޫން..” ދިރާޝާ ލިިލިއަންގެ ކައިރީ ހުރި ފިރިހެންމީހާ ދައްކާލަމުން ބުނެލިއެެވެ. ލިލިއަން އަށް އޭނާގެ ކައިރީ ހުއްޓި ސަލާމަށް އަތް ދިއްކޮށްލި މީހާގެ މޫނަށް ބަލައިލެވުނެވެ. ކޮންމެވެސް ވަރަކަށް ނުރަޖަހާފައިވާ ތުނބުޅިއާ ޚިލާފަށް ކަޅުކަން ގަދަ އިސްތަށިގަނޑުގައި އެންމެ ނުރައެއްވެސް ނެތެވެ. ދިގު އިސްކޮޅާއި ގުޅޭ ރޫފައެއްގެ ވެރިއެކެވެ. އޭނާގެ މޫނުގައިވީ ހަރުދަނާކަމާއި ހައިބަތު ލިލިއަން އަށް ފެނިގެން ދިޔައެވެ. ދިޔާން އަށް އޭނާގެ ސިފަތައް ލިބުނީ އޭނާގެ ބައްޕަގެ ފަރާތުންކަން ޔަޤީންވާ ވަރުވެއެވެ.\n” ބައްޕަ މިހުރީ ދިޔާން ދަރިފުޅު ނުލާ ސިންގަޕޯރ އަށް ދިޔައީމަ އެކަމާ ހިތްހަމަ ނުޖެހިފަ.. ވަރަށް ފޫހިވި ދޯ އެހާ ދުވަހު އެކަނިމައި އެކަނި މިއޮށް ބޮޑު ގޭގަ އުޅެން ޖެހުނީމަ..” ހަމްދޫން ލިލިއަން އާ ސަލާމް ކޮށްލުމަށްފަހު ބޮލުގައި ފިރުމާލަމުން ހިތްހެޔޮ ކަމާއެކު ވާހަކަދެއްކިއެވެ. ދިޔާންގެ ބައްޕަ ދަރިފުޅާއޭ ކިޔާ އޭނާއާ މުޚާތަބު ކުރުމުން ލިލިއަންގެ ހިތުގައި ތަފާތު ޝުޢޫރެއް ދަޢުރުވެގެން ދިޔައެވެ. ދުވަހަކުވެސް ބައްޕައެއްގެ ލޯބި ލިބިފައިނުވާ ލިލިއަން އަށް އެކުޑަ ކުޑަ ޢަމަލުންވެސް ހިތަށް އަސަރު ކުރުވިއެވެ.\n” ނު.. ނޫން.. ސޯފީ ހުރީމަ ފޫއްސެއްނުވެ… އެކަކުވެސް އަޅުގަނޑު ފޫހިވިޔަކަ ނުދެ..” ލިލިއަން ލަދުން ހުރެމެނަމަވެސް ވާހަކަ ދެއްކިއެވެ. ލިލިއަންގެ ވާހަކައާއެކު ހަމްދޫނުގެ ތުންފަތަށް ލުއި ހިނިތުންވުމެއް ވެރިވެގެން ދިޔައެވެ. އޭނާއަށް ލިލިއަންގެ ވާހަކަ ދެއްކުމާއި މިޒާޖު ކަމުގޮސްފިއެވެ. ދެއްކުންތެރި ކަމާއި ފޮނި ބޮޑާ ކަމެއް އޭނާއަށް ލިލިއަންގެ ފަރާތުން ނުފެނުނެވެ. ކުއްލި ގޮތަކަށް ދިޔާން މީހަކާ އިންނަން ބޭނުންވާ ކަން ހާމަކުރުމުން އޭނާ ހުރީ ހިތް ނުތަނަވަސްވެފައެވެ. ދިޔާންގެ މިޒާޖު ރަނގަޅަށް އެނގޭއިރު ބައިވެރިއެއްގެ ގޮތުގައި އިޙްތިޔާރު ކުރާނީ ކޮންކަހަލަ އަންހެން ކުއްޖެއްކަން ހަމްދޫނަށް ޚިޔާލު ކޮށްލަންވެސް ނޭނގޭތީއެވެ. އެހެނަސް ލިލިއަން ފެނުމާއެކު އޭނާގެ ހިތުގައިވާ ހުރިހާ އުދާސްކަމެއް ވަޔަށް ބުރައިގެން ހިނގައްޖެއެވެ. އޭނާގެ ދަރިފުޅުގެ ހޮވުމުގައި އޭނާ ބޭނުންވާ ސިފަތައް އެބަހުއްޓެވެ.\n” ހިނގާ އެތެރެއަށް ވަންނަން… މިތާ ކޮށްޅަށް ތިބުމުގެ ބޭނުމެއް ނެތެންނު..” ދިރާޝާ ލިލިއަންގެ އަތުގައި ހިފައިގެން އެތެރެއަށް ހިނގައިގަތުމުން ދެބަފައިންވެސް އެމީހުންގެ ފަސް ފަހަތުން ހިނގަައިގަތެވެ.\n“މަންމަމެން އަންނާނަން އިނގޭ ތާޒާ ވެލައިގެން…ދެން އިތުރަށް ވާހަކަ ދައްކާނީ އޭގެ ފަހުން…. ސޯފީ…!” ދިރާޝާ ގޭތެރެއަށް ވަދެވުމުން ލިލިއަން ކައިރި ބުނެލިއެވެ. ލިލިއަން ހިނިތުންވެލަމުން ބޯ ޖަހާލުމާއެކު ދެން ދިރާޝާ ގޮވާލީ ސޯފީއަށެވެ.\n” މެޑަމް..! މެޑަމް ދުރުވީތަ..؟” ދުވެފައި ކަހަލަ ގޮތަކަށް އައި ސޯފީއަށް ދިރާޝާ ފެނުމާއެކު ހީވީ އުދުއްސައިގެން ގޮސްފާނެހެންނެވެ. އެ މޫނުމަތީގައިވާ ހިނިތުންވުމުން ސޯފީ ދިރާޝާ އަށް ކުރާ ޤަދަރު ހާމަވެގެން ދިޔައެވެ.\n” އާން.. ދެންމެ މިއައީ.. ސޯފީ ކިހިނެއްތަ..؟ ހުންނާނެ އިނގޭ ހަދިޔާ ގެނެއްސަ..” ދިރާޝާވެސް ހަމަ އެހާމެ ފުޅާ ހިނިތުންވުމަކާއެކު ސޯފީގެ ދެއަތް ތިލައިގާ ހިފާލަމުން ވާހަކަ ދެއްކިއެވެ.\n” އަޅުގަނޑު ހަމަ ވަރަށް ބަރާބަރު.. ކީއްކުރަންތޯ ކޮންމެ ފަހަރަކު އެހާ ބައިވަރު ހަދިޔާ ގެންނަވަނީ..؟” ސޯފީ ޝަކުވާ ކޮށްލީ އެއީ އާންމުކޮށް ދިރާޝާގެ އާދައަށް ވީމައެވެ. ރާއްޖޭން ބޭރުން އަންނަ ކޮންމެ ފަހަރަކު އެގާގައި އުޅޭ އެންމެނަށް އެތަކެއް އަގުބޮޑު ހަދިޔާއެއް ގެނެއެވެ. ބައެއް ފަހަރު އެހާ ބައިވަރު ތަކެތީގައި ހިފަން ސޯފީ ލަދުވެތިވެއެވެ.\n” އެއީ ސޯފީމެން ތިކޮށްދޭ ހުރިހާ ކަމަކަށް އަހަރެންގެ ފަރާތުން ދެވޭ ކުޑަ މިންވަރެއް..އަދި އަހަރެން ސޯފީއަށް ވަރަށް ބޮޑަށް ޝުކުރު އަދާކުރަން އެބަޖެހޭ..އަހަރެންގެ ވާން އުޅޭ ޅީ ދަރިފުޅު ރަނގަޅަށް ބަލަހައްޓައި ދިނީތީ..” ލިލިއަންގެ ކޮނޑުގައި އަތް ބާއްވާލަމުން ދިރާޝާ ބުނެލިއެވެ.\n” އެއީ މެޑަމް ޝުކުރު އަދާކުރަން ޖެހޭވަރުގެ ކަމެއް ނޫނޭ ދޯ ލިލިއަން.. އަޅުގަނޑުމެން ދެމީހުން މިހާރު މިއީ ރަޙުމަތްތެރިން..” ސޯފީ ލިލިއަން އަށް ބަލާލަމުން ބުނެލުމާއެކު ލިލިއަން ވެސް ހިނިތުންވެލަމުން ބޯ ޖަހާލިއެވެ. ލިލިއަން ގޭގައި އުޅޭ އެހެން މީހުންނާއި ގުޅުން ބަފަހި ކޮށްފައިވާކަން އެނގުމުން ދިރާޝާގެ ހިތަށް ހިތްހަމަޖެހުން ލިބިގެން ދިޔައެވެ. ފެންވަރައިގެން އަންނަން ވާއިރަށް ނުވަގަޑީގެ ސައި ތައްޔާރު ކުރަން ބުނަމުން ދެމަފިރިން ކޮޓަރިއާ ދިމާއަށް ހިނގައިގަތެވެ.\nދިރާޝާމެން ކޮޓަރިއަށް ވަނުމާއެކު ލިލިއަން އަށް ބަލާލެވުނީ ދިޔާން އަށެވެ. އޭރު ދިޔާންވެސް ޑްރައިވަރާ ވާހަކައެެއް ދައްކަމުން ގޭތެރެއަށް ވަންނަނީއެވެ.\n” ސޮރީ ނުބުނެ އާދެވުނީމަ.. ވަރަށް ކުއްލިއަކަށް ފުރަން ޖެހުނީ.. ” ދިޔާން ހިސާބެއްގެ ކުއްވެރިކަން އެކުލެވޭ ބެލުމަކާއެކު ހާމަކުރިއެވެ.\n” އިޓްސް އޯކޭ.. ” ލިލިއަން އެކަމާ ޝަކުވާ ކުރާކަށް ބޭނުމެއްނުވިއެވެ. އެއަށްވުރެ ދިޔާން ހެޔޮހާލުގައި އޭނާ ކައިރިއަށް އަނބުރާ އައުމުން ލިލިއަންގެ ހިތްވަނީ ޝުކުރުން ފުރިފައެވެ.\n” އެބަ އަންނަން އިނގޭ ތާޒާ ވެލައިގެން..” ދިޔާންގެ އޭނާގެ ކޮނޑުގައި ބެކްޕެކް އަޅުވާލަމުން ބުނެލިއެވެ. ލިލިއަން ބޯ ޖަހާލުމުން ދިޔާން ހިނގައިގަތީ ސިޑިއާ ދިމާއަށެވެ.\nއެންމެން ފެންވަރާ ތާޒާަވެލައިގެން ނުވަގަޑިއަށް އިންސާފު ކުރަން ސުފުރާ ދޮށުގައި އިށީނެވެ.\n” ކޮން އިރަކު ދެކުދިން ކައިވެނީވެ ކަންކަން ނިންމަން ބޭނުމީ..” ކެއުމުގެ ތެރެއިން ދިރާޝާ އިސްވެ ލިލިއަން އާއި ދިޔާންގެ މޫނަށް ވަކި ވަކިން ބަލައިލަމުން ސުވާލު ކޮށްލިއެވެ.\nލިލިއަން އަށް ބަލައިލެވުނީ ދިޔާންގެ މޫނަށެވެ. ދިޔާން ދޭނެ ޖަވާބެއް އަޑުއަހަން ލިލިއަން ބޭނުންވިއެވެ.\n” އަދި.. އަޅުގަނޑުމެން ވަކި ދުވަހެއް ފައިނަލެއް ނުކުރަން..” ދިޔާން ތެދު ތެދަށް ޖަވާބު ދިނެވެ.\n” މަންމަމެންނަށް ރަނގަޅީ ވީހާވެސް އަވަހަކަށް ދަރިފުޅުމެންގެ ކައިވެނި ކުރިއްޔާ.. އެކަމަކު.. ދަރިފުޅުމެން އިތުރު ވަޤުތު ބޭނުންވަންޏާ މަންމައާއި ބަޢްޕަވެސް ދަރިފުޅުމެންނަށް އެއްވެސް ކަމަކަށް މަޖުބޫރެއް ނުކުރުވާނަން..” ދިރާޝާ ޖޫސްތަށިން އެތި ފޮދެއް ބޯލަމުން ބުނެލިއެވެ.\n” ދެން ދެކުދިން ވާހަކަ ދައްކާފަ ދުވަހެއް ފައިނަލް ކުރޭ..” ހަމްދޫނު ބުނެލިއެވެ. އެވާހަކައަށް ދިޔާން އާ ލިލިއަން ވެސް އެކު އެކީ ބޯ ޖަހާލިއެވެ.\n“ދަރިފުޅާ..” ދިޔާން ކެއުން ނިންމާފައި ތެދުވި ވަޤުތު ދިރާޝާ ގޮވާލިއެވެ.\n” ބޭބެ ކައިރީ ކައިވެނީގެ ވާހަކަ ބުނިންތަ..؟” ކުޑަ ފަސްޖެހުމަކާއެކު ދިރާޝާ ސުުވާލު ކޮށްލި އިރު ލިލިއަން އަށް ބަލައިލެވުނީ އޭނާއާ ފުރަގަސްދީގެން ހުރި ދިޔާން އަށެވެ. ދިރާޝާ ބޭބެއޭ ބުނުމުން ލިލިއަންގެ ހިތުގައި ސުވާލު އުފެދުނެވެ.\n” ނޫން.. ނުބުނަން..” ދިޔާންގެ ޖަވާބު ކުރެވެ. ދިޔާންގެ މޫނަށް ވެރިވާ ކުލަތައް ނުފެނުނު ނަމަވެސް އެވާހަކައާ ދިޔާން ގަޔާ ނުވިހެން ލިލިއަން އަށް ހީވީ ކީއްވެކަމެއް ނޭނގެއެވެ.\n” ބޭބެ ކައިރީ ބުނެލަން ވާނެ އެންނު.. ދަރިފުޅު އަމިއްލަ އަށް އެވާހަކަ ބުނާނެކަމަށް މަންމަ ނުބުނީ.. ބޭބެއަށް ދަރިފުޅުގެ ކައިވެންޏަށް އަންނަން ދަޢުވަތެއް ނުދޭނަންތަ..؟” ދިރާޝާ ގޮނޑިން ތެދުވެ ދިޔާންގެ ކޮނޑުގައި އަތް ބާއްވާލަމުން ސުވާލު ކުރިއެެވެ.\n” ބޭބެ ގާތުގަ އަޅުގަނޑު ބުނާނަން.. އެކަމަކު މަންމައަށް ހީވޭތަ ބޭބެ ދަތުރުކުރަން އެންމެ ފިޓުހެން.. މާހައުލު ބަދަލުވީމަ ބޭބެގެ ހާލު އަނެއްކަަ މާ ގޯސްވެދާނެ.. ކަމެއްވިޔަސް ރަނގަޅު ފަރުވާއެއް ދެވޭނީ ބޭބެ މިހާރު އެހުރި ތަނުގަ ހުރެގެން.. ” ދިޔާން ބުނެލުމުން ދިރާޝާ ފިނި ނޭވާއެއް ދޫކޮށްލިއެވެ. އޭނާގެ މޫނުމަތިން ލިލިއަން އަށް ފެނުނީ ހިތާމައިގެ އަސަރުތަކެކެވެ. ވެގެން އުޅޭ އެއްވެސް ކަމެއް ނޭނގިފައި އިން ލިލިއަންގެ ހިތުގައި ސުވާލުތައް ފުނިޖެހެމުން ދިޔައެވެ.\nދިމާވި އާދަޔާ ޚިލާފް ޒުވާނާ (އަށްޑިހަ އެއްވަނަބައި)\nބިރުވެރި ލޯބި November 6, 2021


Ukraine Athun Spain Bali Vejje – adduLIVE\nޔުކްރޭން އަތުން ސްޕެއިން ބަލިވެއްޖެ\nOct 14, 2020, 09:07 ހަސަން ރަޝީދު\nޔޫއެފާ ނޭޝަންސް ލީގުގައި ރޭ ޔުކްރޭން އަތުން 1-0 އިން ސްޕެއިން ބަލިވެއްޖެއެވެ.\nމި ނަތީޖާއާއެކު ވެސް ސްޕެއިން އޮތީ7ޕޮއިންޓާ އެކު ގްރޫޕް ޑީ ގެ އެއްވަނައިގައެވެ. ދެވަނައިގައި ހަ ޕޮއިންޓާ އެކު ޖަރުމަނު އޮތްއިރު، ތިންވަނައިގައި އޮތް ޔުކްރޭނަށް ވެސް ހަމަ އެ އަދަދަށް ވަނީ ޕޮއިންޓު ލިބިފައެވެ. ގްރޫޕްގެ ފުލުގައި ދެ ޕޮއިންޓާ އެކު އޮތީ ސްވިޒަލޭންޑެވެ.\nޔުކްރޭންގެ ދަނޑުގައި ރޭ ކުޅުނު މި މެޗު ޑޮމިނޭޓްކޮށްގެން ކުޅުނީ ސްޕެއިން އިން ކަމަށްވާއިރު، އެޓީމުން ވަނީ ޔުކްރޭންގެ ގޯލަށް ޖުމްލަ 21 ޝޮޓު މި މެޗުގައި ފޮނުވާލާފައެވެ. އެގޮތުން ސްޕެއިންގެ ފޯވާޑް ރޮޑްރިގޯ ޔުކްރޭންގެ ގޯލަށް ނުރައްކާތެރި ދެ ހަމަލާއެއް ފޮނުވާލިއިރު، އެ ދެ ހަމަލާ ވެސް ދިފާއުކުރީ އެޓީމުގެ ކީޕަރެވެ.\nމި މެޗުގައި ފެނިގެންދިޔަ ހަމައެކަނި ގޯލު މެޗުގެ 76 ވަނަ މިނެޓްގައި ޔުކްރޭނުން އުފެއްދި ކައުންޓަ އެޓޭކެއްގައި ކާމިޔާބުކޮށްދިނީ ވިކްޓަ ސައިގޮންކޯވް އެވެ. މިއީ ޔުކްރޭނުން މުޅި މެޗުގައި ވެސް ސްޕެއިންގެ ގޯލާ އަމާޒުކޮށް ފޮނުވާލި ހަމައެކަނި ހަމަލާއެވެ.\nމި މެޗުން ސްޕެއިން ބަލިވިއިރު މިއީ 2018 ވަނަ އަހަރުގެ ނޮވެމްބަރު މަހަށްފަހު މެޗަކުން ސްޕެއިން ބަލިވި ފުރަތަމަ ފަހަރެވެ. ސްޕެއިން އެންމެފަހުން ބަލިވީ އެ އަހަރު ކްރޮއޭޝިއާ އާއި ބައްދަލުކޮށް 3-2 އިންނެވެ.\nމި ގްރޫޕްގައި ރޭ ޖަރުމަނާއި ސްވިޒަލޭންޑް ބައްދަލުކުރި މެޗު ނިމުނީ 3-3 އިން އެއްވަރުވެގެންނެވެ.


Thinadhoo aai Raees yameen | Bithufangi\nޒަމާނުންސުރެ އެއީ ފެންމީރު ރީތި ރަށެކެވެ. ރީތި ގޮނޑުގޮށަކާއި ފުން ރީތި ވިލެއް އޮތް ރަށެކެވެ. ރައްޔިތުން އެކަކު އަނެކަކަށް ކުރާ އިހްތިރާމަކާ އޮންނަ އެކުވެރިކަމެއްގެ ބޮޑުކަމުން އެއީ އެއްބައިވަންތަ ބަޔަކު ދިރިއުޅޭ ރަށެކެވެ. ތަރައްޤީގެ ރޮނގުގައި އެއީ ކުރީސަފުގައި ފައިތިލަ ސާބިތުކުރާ ހަވަރުބޭކުލުން އުޅުއްވި ތިނަދޫއެވެ.\nމިއީ ތިނަދޫގެ ދުލުން ތިނަދޫ ސިފަކުރާ ގޮތެވެ. ނަމަވެސް ޒަމާނުންސުރެ އެރަށަކަށް ހާއްސަ ގަދަރެއް ރައީސް އަބްދުލްﷲ ޔާމީން އަބްދުލް ޤައްޔޫމު ދެއްވާ ތިނަދޫ އެމަނިކުފާނު ސިފަކުރަން ބޭނުންފުޅުވަނީ މިއާއި ހިލާފަށެވެ. އޭރުވެސް މިހާރުވެސް އެމަނިކުފާނު ތިނަދޫއަށް ކުރާ ތަސައްވަރު އެޔަށްވުރެ އުހެވެ. މިކަން ރަނގަޅަށްވެސް އޮތީ ހާމަޔަށް ފެންނާށެވެ. އެމަނިކުފާނުގެ ވެރިކަމުގައި ރަށަކަށް އެންމެ ބޮޑެތި މަސައްކަތްތަކެއް ކޮއްދެއްވި ތަނަކީ ތިނަދޫ ކަމަށް ވާތީއެވެ.\nއާބާދީގައި 12000 މީހުން ދިރިއުޅޭ ތިނަދޫއަށް ދިމާވެފައިވާ އެންމެ ބޮޑު މައްސަލައަކީ ތިނަދޫ ބިމުގެ ޖާގައިގެ ދަތިކަމެވެ. ތިނަދޫގެ ހާލުގެދުލުން މިކަމަށް އެދި ކުރީގެ ހަތަރުވެރިންގެ ފައިބުޑަށް ވެއްޓި އާދޭސް ދެއްނެވެމުންވެސް ކަހާތަން ހިރުވާނުލިތާ އިސްއުފުލާ އެއިން ވެރިޔަކު ތިނަދޫއަށް ބަލާވެސް ނުލިއެވެ. ނަމަވެސް ރައީސް ޔާމީން އެންމެ އިސްކަމެއް ދެއްވީ ތިނަދޫގެ ބިންހިއްކުމުގެ މަސްރޫއަށެވެ. އެގޮތުން ތިނަދޫ ދެކުނު ފަރާތުން4ހެކްޓަރު އަދި އުތުރު ފަރާތުން 51 ހެކްޓަރުގެ ބިމާއި އެކު މުޅި އެކު 55 ހެކްޓަރުގެ ބިންވަނީ ހިއްކާ ނިންމާފައެވެ.\nބިންހިއްކުމުން އަދި ތިނަދޫފަދަ އާބާދީ ބޮޑު އަދި ކުރިއަރަމުން އަންނަ ރަށަކަށް ނުފުދެއެވެ. ގެދޮރުނެތް އެތަކެއް އާއިލާތަކަކަށް ފަސޭހައިން ބޯހިޔާވަހިކަން ހޯއްދަވައިދެއްވުމަށް ރައީސް ހަނދުމަފުޅު ނައްތަވައެއް ނުލައްވައެވެ. އެގޮތުން ތިނަދޫގައި ވަނީ އެންމެ ޒަމާނީ ފެންވަރަށް 120 ފްލެޓް އިމާރާތް ކޮއްދެއްވާފައެވެ. މީގެ އިތުރުން މި 120 ފްލެޓާއި މުޅި ރަށުގެ ނަރުދަމާއާއި ފެނުގެ ނިޒާމް އެންމެ ޒަމާނީފެންވަރަށް ވަނީ ތަރައްޤީކޮއްދެއްވާފައެވެ.\nތިނަދޫ އަކީ ޒަމާނުންސުރެ ފަރިވެލާގެން ފިނިބުރުޖަހަން ދިއުމުގެ ސަޤާފަތެއް އޮންނަ ރަށެކެވެ. ރައީސް ޔާމީންއަށް މިއީ ވަންހަނާވެފައި އޮތްކަމެއް ނޫންކަމުން ތިނަދޫގެ ބޮޑެތިމަގުތަކުގައި ވަނީ ތާރަ އަޅުއްވައިދޭން ފައްޓަވާފައެވެ. 9.1 މީޓަރުގެ މަގުގައި އެންމެ ޒަމާނީ ފެންވަރަށް ތާރައަޅާ ފައްކާކުރުމަށް ވަނީ ހަމަޖެހިފައެވެ. މިއާއިއެކު ހަވީރު ފަރިޔަށް ދުއްވާލަންދާ ޖިންސުންލަތީފުން އިތުރުވެގެންދާނެކަން ކަށަވަރެވެ.\nޤުރުރަތީގޮތުން ތިނަދޫއަކީވެސް ރައްގިރުމުގެ މައްސަލަ ބޮޑުރަށެއްކަމުން މިކަމަށްވެސް ރައީސް ޔާމީން މިވަނީ ހައްލެއް ގެނެސްދެއްވާފައެވެ. ތިނަދޫ ހިއްކި ސަރަހައްދާއިއެކު ގިރާ ސަރަހައްދުގެ ވަށައިގެން ވަނީ ބޮޑުހިލަ ޖަހާފައެވެ. މިއާއެކު ތިނަދޫގެ މަލަމަތި މިވަނީ ޒަމާނީ ސިޓީއެއްގެ ކުލަވަރު އަންނަން ފަށާފައެވެ. މިއީ ތިނަދޫ މީހުން ރޫހު އެރަށެއްގައި ވާ އެއްސަބަބެވެ.\nތިނަދޫއަކީ ސިޔާސީގޮތުން ނަގާ ބޮޑެތިރާޅުގެ ގެއްލުން އެންމެބޮޑަށް ކުރާ އެއް ރަށްކަން ހެކިތަކުން އެހުރީހެންނަންށެވެ. އެގޮތުން އަލިފާނުން ބިރުދެއްކުމީ ޒަމާނުންސުރެ ތިނަދޫ ރަށްޔިތުންނަށް އެވެރިން ދިން އެންމެބޮޑު އަނިޔާއެވެ. ނަމަވެސް ރައީސް ޔާމީން ގެންދަވަނީ ތިނަދޫގެ އަމާން އަމާން ކަމަށް ގިނަގުނަ މަސައްކަތްތަކެއް ކޮއްދެއްވަމުންނެވެ. އެގޮތުން ތިނަދޫގައި ފުލުހުންގެ ހިދުމަތް އިތުރަށް ފުޅާކޮއް ފަޔާރ ސްޓޭޝަނެއް ވަނީ ޤާއިމްކޮއްދެއްވާފައެވެ.\nތައުލީމީ ގޮތުން ތިނަދޫ ދަރިންނަކީ އަބަދުވެސް މެދުއުޑުގައި ފިޔަޖަހާ ދަރިންތަކެއް ތަރުބަވެތިވަމުން އަންނަ ރަށެއްކަނުން ރައީސް ޔާމީންގެ ވިސްނުންފުޅު އެންމެ ބޮޑަށް އަމާޒުކުރި އެއްދާއިރާއަކަށް ތިނަދޫގެ ތައުލީމީ ނިޒާމު ވެގެން ދެއެވެ. އެގޮތުން ތިނަދޫ ތައުލީމީ މަރުކަޒުގެ ޖާގައިގެ ދަތިކަން ހައްލުކޮއްދެއްވުމަށް 12 ކްލާސްރޫމްވަނީ އިތުރުކޮއްދެއްވާފައެވެއެވެ. އަދި ބޫބަކުރު ސްކޫލްގެ އިމާރާތަށް ވަނީ6ކްލާސްރޫމް އިތުރުކޮއްދެއްވާފައެވެ. މީގެ އިތުރުން ގައުމީ ޔުނިވާރސިޓީގެ ކެމްޕަހެއް އެޅުމަށް ވަނީ ފައްޓަވާފައެވެ.\nސިއްހީ ހިދުމަތަކީ އަބަދުވެސް އެންމެ ޒަރޫރީ އެއް ބޭނުންކަމުން ތިނަދޫގެ ޑރ އަބްދުއްޞަމަދު މެމޯރިއަލް ހޮސްޕިޓަލަސް ވަނީ ބަދަލުތަކެއް ގެންނަވާ އެތަކުގެ ހިންގުން ހަރުދަނާ ކުރަށްވާފައެވެ. އަދި ހޮސްޕިޓަލުވަނީ މަރާމާތުކޮއްދެއްވާފައެވެ. ރައީސް ޔާމީން ވަނީ ކުރިން ނުލިބުނު އެތަކެއް ހިދުމަތެއްވަނީ ތިނަދޫ އިން ލިބޭނެ އިންތިޒާމު ހަމަޖައްސަވައި ދެއްވާފައެވެ.\nކުޅިވަރުގެ ދަނޑުތަކުގައި ތިނަދޫ އަކީ ރޮނާންޑޯ ކަމުން ރައީސް ޔާމީންއަށް ސަޕޯޓް ނުކޮއް ދޫކޮއްލެވެން ނެތްކަން ޚުދު އެމަނިކުފާނަށްވެސް ވިސްނިވަޑައިގަންނަވައެވެ. ތިނަދޫ ޒޯން ސްޓޭޑިއަމް އަށް ބަލާލުމުން ވަރަށް ރަނގަޅަށް މިކަން ހާމަޔަށް ފެންނާނެއެވެ. ރައީސް ޔާމީން ވަނީ ތިނަދޫ ޒޯން ސްޓޭޑިއަމަށް ބޮޑެތި ބަދަލު ތަކެއް ގެންނަވާފައެވެ. އަދި ތިނަދޫ ސްޕޯޓްސް އެރީނާގެ މަސައްކަތް ދަނީ ހަލުވި ދުވެލީގައި ކުރިޔަށެވެ. އެއް ފްޓްސެލް ދަނޑު ނިމިފައި ވިއެއްކަމަކު އިތުރު2ދަނޑުގެ މަސައްކަތް ބާރު ސްޕީޑްގައި އެދަނީ ނިމެމުންއެވެ. ނެޓްބޯޅައާއި ބާސްކެޓްބޯލަ ދަނޑުގެ މަސައްކަތް ވަނީ ނިމިފައެވެ.\nތިނަދޫ ރައްޔިތުން ފަހުރުވެރިކަމާއެކު މީ ފަހުރުވެރި ތިނަދޫއޭ ބުނެވޭނެވަރަށް ރައީސް ޔާމީން ވަނީ ތިނަދޫ ތަރަށްޤީ ކޮއްދެއްވާފައެވެ. މިއީ އެމަނިކުފާނުގެ ހިތްޕުޅުގައި ތިނަދޫއާއިމެދު އޮތް ލޯބި ހާމަކޮއްދިނުން ނޫން ކޮންކަމެއްތޯއެވެ؟ ގައިމުވެސް ތިނަދޫއިން ވޯޓެއް ހޯދަން ރައީސް ޔާމީން " ސަލާންޖަހަން " ނުޖެހޭނެކަން ކަށަވަރެވެ. ސަބަބަކީ ޒަމާނުންސުރެ ތިނަދޫ އަކީ ރައީސް ޔާމީންގެ ރަށެއް ކަމަށް ވާތީއެވެ.\nAugust 08, 2018 by ނޮންނި Reply\nހޮސްޕިޓަލް ތަރައްގީ ވި ވަރަކީ ޕެރަސެޓަމޯލް އިންޖެކްޝަން ނުލިބޭތާ 1 އަހަރު ވުން....